লাভ ৰিয়েক্ট- যোগেশ ভট্টাচাৰ্য – ফটাঢোল\nআবেলি উঠা ফুল চাইজ ফটোখন অলপ এডিট কৰি বেকগ্ৰাউণ্ডটো অলপ ব্লাৰ কৰি মৃন্ময়ে ফেচবুকত আপলোড কৰি দিলে। বেকগ্ৰাউণ্ডটো ব্লাৰ নকৰিলে অবাঞ্চিত কমেণ্ট আহি যায় কিছুমান অসৎ বন্ধুৰ পৰা। এবাৰ সৰিয়হ তলিৰ মাজত শ্বাহৰুখ খানৰ দৰে প’জ দিছিল। বিজয় বোলা স্কুলৰ দিনৰ বন্ধুজনে তাক ‘কাউৰী খেদা চো’ যেন লগা বুলি কমেণ্ট দিছিল। এবাৰ চানগ্লাছ পিন্ধি গিটাৰ এখন লৈ চানমাৰি ফ্লাইঅভাৰৰ ওপৰত ঠিয় হৈ প’জ দিয়া ফটো এখন আপলোড দিওঁতে ‘খুচুৰা কইন কেইটা উঠিছে?’ বুলি দেৱজিতে কমেণ্ট দিছিল। আনকি নিজৰ ঘৰৰ কুকুৰটোৰ লগত ফটো দিওঁতেও দুয়োকে যঁজা ভাই যেন লগা বুলি কমেণ্ট দিয়ে বন্ধুৰ নামত কলংককেইটাই। তাৰ ফটোত লাইক নিদিয়া কেইটায়ো সেই ঠাট্টাসুচক কমেণ্টকেইটাত হাঃহাঃ ৰিয়েক্ট দিবলৈ নাপাহৰে। ব্লক কৰিবও নোৱাৰি সিহঁতক। অসৎ হ’লেও সিহঁত তাৰ বন্ধু। বিপদে আপদে সদায় সিহঁতেই আগতে দেখা দিয়ে। কিন্তু ফেচবুকত জিনা হাৰাম কৰি দিয়ে সিহঁতে। গতিকে আজিকালি সাৱধানে ফটো দিয়ে সি। যিমান পাৰে বেকগ্ৰাউণ্ড ব্লাৰ কৰিয়েই দিয়ে সি।\nএনেই ঠাট্টা মস্কৰা কৰিলে বেয়া পোৱা ল’ৰা মৃন্ময় মুঠেও নহয়। সিও লগৰকেইটাৰ ফটোত ভাল কমেণ্ট দি পোৱা নাই। কিন্তু যোৱা এমাহ মানৰ পৰা সি বেলেগৰ ফটোত ভাল কমেণ্ট দিয়া কৰিছে। কোনোবা বিখ্যাত ফেচবুকাৰুৱে কৈছিল, “আনক লাইক দিলেহে নিজেও লাইক পাবা”। গতিকে সিও আজিকালি সৱকে লাইক কমেণ্ট ভালদৰে দিয়া কৰিছে। পিচে তাৰ এই পৰিৱৰ্তন কোনো বাবাজীয়ে দিয়া তাবিজৰ ফলত হোৱা নাই। ফেচবুকত নিজৰ ষ্টেণ্ডাৰ্ড বচাই ৰাখিবলগীয়া হৈছে এঞ্জেল পৰী নামৰ ছোৱালীজনীৰ বাবেহে। এমাহ আগত ফেচবুকত গানৰ লগত ওঁঠ মিলাই কৰা তাইৰ ভিদিঅ’ এটা দেখাৰ পিছত তাৰো হৃদয়ৰ ভায়োলিনৰ তাঁৰকেইডালে বিথোভেনৰ ৰাগ জুৰিছিল। সি ফ্ৰেণ্ড ৰিকুৱেষ্ট পঠিয়াই দিয়াৰ চাৰিদিন মান পিছত তাই একচেপ্তো কৰিছিল। পিচে তাইৰ ফ্ৰেণ্ডলিষ্টত যেতিয়া চাৰিহাজাৰ নশ আশীটা একাউণ্ট দেখিলে তেতিয়া সি নিজকে কুম্ভমেলাত হেৰাই যোৱা যেন অনুভৱ কৰিলে।\nহয়, ফ্ৰেণ্ড ৰিকুৱেষ্ট একচেপ্ত কৰা মানেই আজিকালি ফ্ৰেণ্ড হৈ যোৱাটো নুবুজাই। লিষ্টখন দীঘলীয়া কৰি চেলিব্ৰেটিৰ ইমেজ আনিবলৈও কিছুমানে যাৰে তাৰে ৰিকুৱেষ্ট একচেপ্ত কৰি থৈ দিয়ে। নহ’লেনো এঞ্জেল পৰীৰ দৰে ব্ৰিলিয়েনেট ‘লিপ-চিনক্ৰোনাইজাৰ’ গায়িকা এজনীৰ ফ্ৰেণ্ডলিষ্টত ঘিলাৰাম চাইকেল মেকানিকৰ কি কাম। পৰীক ভালদৰে বুজাব লাগিব যে এই ঘিলাৰাম টাইপৰ মানুহক ফ্ৰেণ্ডলিষ্টত ৰখা আৰু চিকেন ফ্ৰাই, চিলি ফিচেৰে পৰিবেশন কৰা পোলাওৰ প্লেটত ভাতকেৰেলা ভাজি অকণ পেলাই দিয়া একেই কথা। পিচে এইবোৰ বুজাবলৈ হ’লে পৰীক গাৰ্লফ্ৰেণ্ড বনাই ল’ব লাগিব। গাৰ্লফ্ৰেণ্ড বনোৱাৰ আগত ফ্ৰেণ্ড বনাব লাগিব। ফ্ৰেণ্ড বনোৱাৰ আগত কথা অলপলতো পাতিবই লাগিব। পিচে সিহে পৰীৰ ফটোত লাইক মাৰি যায়। তাই হ’লে এদিনো তাৰ ফটোত লাইক মৰা নাই। তাইৰ ফ্ৰেণ্ড লিষ্টত তাৰ অস্তিত্ব থকা বুলি তাই জানে নে নাই সেইটোতো তাৰ অলপ সন্দেহ আছে।\n: আবে দোষ্ট, লাইক কৰিলে গম নাপায়।\nমৃন্ময়ৰ একমাত্ৰ বিশ্বাসী বন্ধু সুমিতে এদিন কথাখিনি বুজালে তাক।\n: চা দৌষ্ট, ধৰি ল তই তাইৰ ফটোত লাইক এটা মাৰিছ। তাৰ দহ মিনিট পিছত আৰু দহটাই মাৰিছে। না না, দহ নহয়, পৰীৰ ফটোততো দহ মিনিটত এশটামানেই লাইক পৰিব। ময়ো লাইক মাৰো দেচোন মাজে মাজে। এতিয়া তাই যদি দহ মিনিটৰ পিছতো নটিফিকেচন চায়, তাত দেখিব যে ‘অমুক এণ্ড ৯৯ আদাৰচ লাইক ইয়ৰ পোষ্ট’। গতিকে তই সেই ৯৯ আদাৰচৰ মাজত হেৰাই থাকিবি। যদি আধাঘণ্টাৰ মূৰত তাই নটিফিকেচন চাই তেনেহ’লে ৩০০ টাৰ মাজত হেৰাবি। কোনোবাদিনা মৃন্ময় এণ্ড ৩০০ আদাৰচ বুলি নটিফিকেচন আহিলেও ‘কোন মৃন্ময়ে মোক লাইক মাৰিছে’ বুলি তাই তোৰ প্ৰফাইল খুচৰি চাবলৈ নাহে।\n: তেনেহ’লে কি কৰোঁ ভাই?\n: কমেণ্ট কৰিবি। ভালকৈ প্ৰশংসা কৰি লিখিবি। আৰু চাবি সৱেই লিখা কমেণ্ট নিলিখিবি। পাৰিলে তাই ফটো দিয়াৰ লগে লগে কমেণ্ট মাৰিবি। তেতিয়াহে চকুত পৰিবি।\nকথামতে কাম। সদায় সন্ধিয়া দিনটোৰ খতিয়ান ফটোৰ যোগেৰে ফেচবুকত ডাঙি ধৰা এঞ্জেল পৰীয়ে সিদিনাও ফটো এখন দিলে দ্ৰয়িংৰূমত বহি আইচক্ৰীম খাই থকা অৱস্থাত। খাপ পিটি বহি থকা মৃন্ময়ে লৰালৰিকৈ লাইক এটা মাৰি কমেণ্ট লিখিবলৈ লংলে, ‘Nice’।\n“না, অকল Nice লিখিলে কিবা নিমখ নোহোৱা চয়াবিনৰ আঞ্জা যেন লাগিব” – এইবুলি মনতে ভাবি সি ‘nice’ টো মচি ‘looking beautiful’ লিখি কমেণ্ট এৰি দিলে। পিচে সি দেখিলে যে তাৰ কমেণ্টৰ ওপৰত প্ৰায় ত্ৰিশটামান কমেণ্ট আৰু তাৰে দহটামানেই ‘beautiful’। লগে লগে ‘beautiful’ ডিলিট কৰি এইবাৰ ‘গৰজিয়াচ’ (Gorgias) বুলি ইংৰাজীতে লিখিলে যদিও বানানটোৰ ওপৰত সন্দেহ হৈ সেইটো মচি অসমীয়াতে ‘ধুনীয়া’ বুলি লিখি দিলে। তেতিয়ালৈ প্ৰায় ষাঠিটামান কমেণ্ট হৈ গৈছিল। লাইক এশৰ ওপৰত। পৰীয়ে ফটোখন পোষ্ট কৰাৰ মাত্ৰ পাঁচ মিনিট হৈছিল সেই সময়ত।\nসেইদিনা ৰাতি ভাত খোৱাৰ সময়লৈকে সি দহবাৰমান ফেচবুক নটিফিকেচন খুলি চালে। তাত পেজ লাইক কৰিবলৈ ৰিকুৱেষ্ট, কোনোবা গ্ৰুপত কোনোবাই দিয়া পোষ্টৰ নটিফিকেচন সোপাহে আছিল, পৰীৰ নামত এটাও নটিফিকেচন নাছিল। শুবলৈ লোৱাৰ সময়ত টুং কৈ নটিফিকেচন এটা অহাত সি চাই দেখিলে ‘এঞ্জেল পৰী হেজ কমেণ্টেড…’। গোটেই নপঢ়াকৈ পৰীৰ পোষ্টটোলৈ গৈ দেখিলে তাৰ কমেণ্টত লাইক এটা আৰু শেষত সমুহীয়কৈ ‘thnQ all’ (থেংক্যু অল) বুলি দিয়া কমেণ্ট এটা।\n: মোৰ দ্বাৰা নহ’ব দে ভাই। পৰীৰ ফটোত কমেণ্ট দিবলৈ গৈ চৰকাৰী চাকৰিৰ পোষ্টৰ বাবে ফৰ্ম ফিলাপ কৰিব যোৱা যেন হে লাগিছে। হাজাৰ হাজাৰ কেণ্ডিডেট, পোষ্ট মাত্ৰ এটা। ধিক জীৱন মোৰ।\n: আৰে দোষ্ট, কোনোবাই টো চাকৰি পাব। সেইটো তই কিয় হব নোৱাৰ? তই যদি এটেনচন টানিব পাৰ, তেতিয়া তোক ঘৰৰ পৰা মাতি নি চাকৰি দিব।\n: মানে, তই এনেকুৱা পোষ্ট দিব লাগিব, যিটোৱে তাইক আকৰ্ষণ কৰিব পাৰে। তই যোৱা এমাহ তাইৰ ফটোত লাইক মাৰি মাৰি তাইৰ পচন্দ হোৱা বস্তু কি দেখিলি কচোন?\n: তাই গান ভাল পায়। গান গোৱা মানুহৰ ভিডিঅত লাইক কৰা দেখিছো মই।\n: সেইটো টো তই নোৱাৰিবি। তই গান গাই পোষ্ট দিলে তাই তোক আনফ্ৰেইন্দ কৰিয়েই থ’ব। তাই ফটো কিহৰ দিয়ে কচোন। নদী, পাহাৰ, ফুল, চৰাই?\n: অকল নিজৰে ফটো দিয়ে তাই।\n: তাৰমানে তাই তোৰ পোষ্টত লাইক কৰিবলৈ হ’লে তয়ো তাইৰ ফটো পোষ্ট কৰিব লাগিব।\n: ধেই, মাৰিব ওলাইছ? চিধাই ব্লক মাৰিব মোক।\n: সেইটোতো কৰিবই। বাদ দে, তই লাইক আৰু কমেণ্ট মাৰি যাবি। কপাল ভালে থাকিলে কোনোবা দিনাখন চকুত পৰিবি দে।\nতেনেদৰে দুসপ্তাহ মান গ’ল। সি লাইক দি গ’ল যদিও প্ৰতিবাৰেই সি ছয়শ সাতশজন মানৰ ভিতৰত পৰে। কমেণ্ট কৰিবলৈ গৈও ইংৰাজীত ভাল আনকমন শব্দ বিচাৰি নাপাই অসমীয়াতে ‘সুন্দৰ’, ‘বঢ়িয়া’ ইত্যাদি লিখি থৈ আহে। তেনেদৰে তাইৰ ফটো চাই লাইক কমেণ্ট মাৰি থাকোঁতে এদিন হঠাৎ দেখিলে যে তাই আপলোড কৰা ফটো এখনত সিও আছে।\nআচলতে, পৰীয়ে সিদিনা চাৰিজনী ছোৱালীৰ লগত যোৱাবছৰৰ বুকফেয়াৰত উঠা ফটো এখন ‘অল্ড মেমৰী’ বুলি আপলোড কৰিছিল। আৰু সেই ফটোখনৰ চুকত অলপমান ওলাই থকা এখন দোকানৰ ভিতৰত সি কিতাপ চাই আছিল। ফটোখন চালে সেইটো সি বুলি কোনেও ধৰিব নোৱাৰে কাৰণ তাৰ পিঠিৰ ফালৰ পৰাহে ফটোখন উঠিছিল। তাৰোপৰি সি বহুত দূৰৈত থকা বাবে ফটোখনত তাক ডেৰ ইঞ্চি গজাল এটাৰ সমান ডাঙৰকৈ হে দেখা গৈছিল। পিছফালৰ পৰা নিজৰ কাপোৰখিনি চিনিব পৰা বাবেহে সি কিবাকৈ নিজকে চিনি পাইছিল। তথাপি সি সুযোগ এৰি নিদি লাহেকৈ কমেণ্ট এটা দি থ’লে, “এইখন ফটোত ময়ো আছোঁ দেখোন।”\nসেইদিনা ৰাতি তাৰ কমেণ্টৰ তলত পৰীৰ ৰিপ্লাই আহিল, “How Funny”। সি লগে লগে সুমিতক ফোন লগালে।\n: ঐ সুমিত। এই ‘হাও ফানি’ বুলি মোক প্ৰশংসা কৰিছে নে ঠাত্তা কৰিছে বে?\n: সেইটো ময়ো ধৰিব পৰা নাই ৰ। লেডিজৰ কথাৰ অৰ্থ আমাৰ জন্মৰ আগতে প্ৰেম পিৰিতি কৰি বিয়া পাতি বুঢ়া হোৱা মানুহকেইজনেও আজিলৈ সঠিককৈ ধৰিব পৰা নাই। ব্লক কৰা নাই যদি বেয়া পোৱা নাই বুলিয়েই ধৰি ল আৰু। তই সেইটোতে লাইক এটা মাৰি থ’বি।\n‘হাও ফানি’ কমেণ্টটোত লাইক এটা মাৰি সি ‘থেংক ইউ’ বুলি লিখি স্মাইলি এটাও দি দিলে। কিন্তু সেই বেচেৰা ‘থেংক ইউ’টোৱে এঞ্জেল পৰীৰ লাহী মোবাইলটোৰ কিপেডখনৰ লাইক বুটামটোৰ পৰশ নাপালে।\nপিছদিনা আমন জিমনকৈ কথাখিনি সুমিতক কওঁতে সি ফেচবুক বিশেষজ্ঞৰ দৰে উপদেশ দিলে,\n: চা দোষ্ট, লাইকৰ ডিমাণ্ড নাই আজিকালি। লাইক মাৰা মানে একপ্ৰকাৰৰ ইগনোৰ কৰাটোৱেই বুজাই। লাভ ৰিয়েক্ট দিব পৰা জনহে আপোন মানুহ।\n: মানে চা, আমি কলেজত প্ৰিন্সিপালক দেখিলে গুডমৰ্নিং ছাৰ বুলি নকওঁ জানো? কিন্তু সেইটো অন্তৰাত্মাৰ পৰা ওলাই জানো কেতিয়াবা? উপায় নাপাই হে কওঁ। আৰু প্ৰিন্সিপালেও জানে তই যে আবেগত উটি ভাঁহি গুডমৰ্ণিং কোৱা নাই। ঠিক একেদৰে পৰীয়েও তোৰ লাইককেইটা গুৰুত্ব সহকাৰে লোৱা নাই। গতিকে তই পৰীৰ ফটোত লাভ ৰিয়েক্ট দিবি। আৰু শুন, সুন্দৰ, ধুনীয়া, লুকিং বিউটিফুল এইবোৰ তেলীয়া কমেণ্ট নিদিবি। এইবোৰ আউটডেটেড হ’ল। আজিকালি Looks Great, outstanding, Good Vibes এইবোৰ দিলেহে তোক ষ্টেণ্ডাৰ্ড থকা বুলি ভাবিব।\nকথামতে কাম। পিছদিনা সন্ধিয়া পৰীয়ে পাৰ চৰাই এটাক চাউল খুৱাই থকা ফটো এখন আপলোড দিয়াৰ লগে লগে মৃন্ময়ে লাভ ৰিয়েক্ট এটা বহুৱাই দি তলত কমেণ্ট দিলে ‘ Good Vibes’। কমেণ্ট দি উঠি দেখিলে যে লাভ ৰিয়েক্ট দিয়া মানুহ সিয়েই প্ৰথম। মনটো তাৰ কিবা ভাল লাগি গ’ল। তিনি চাৰি মিনিটমান পিছত আকৌ চাই দেখে যে আনদিনাৰ দৰে এশটা লাভ ৰিয়েক্ট নাই। কিন্তু ডেৰশমান চেড ৰিয়েক্ট আহি গৈছে। ঘটনা কি ভালদৰে বুজিবলৈ কমেণ্টবোৰ চাই দেখে যে আনদিনাৰ দৰে মানুহবোৰে ‘বিউটিফুল’, ‘চ’ চুইট’ দিয়াৰ সলনি ‘চ চেড’ ‘অ মাই গড’ ‘ ৰেষ্ট ইন পিচ’ এনেকুৱা ধৰণৰ কমেণ্ট হে দিছে। তেতিয়াহে সি পৰীৰ ফটোখনৰ ওপৰত লিখা কথাখিনি পঢ়ি চালে৷\n” টুডে লষ্ট মাই বিলাভেড পুজু”\nতাৰ বুজিবলৈ বাকী নাথাকিলে যে পুজু, অৰ্থাৎ পৰীৰ পোহনীয়া ‘পিজিয়ন’টো কিবা কাৰণত ঢুকোৱাৰ বাবেহে এইটো আপডেট দিছে তাই। লগে লগে এইটোও বুজিলে যে তাৰ ‘good vibes’ কমেণ্টটোৱে ইতিমধ্যেই তাৰ ইমান দিনৰ প্ৰচেষ্টা ধুলিস্যাৎ কৰাৰ প্ৰথম খোজটো দিছেই। মাইক্ৰচেকেণ্ড এটাৰ ভিতৰত লাভ ৰিয়েক্টটো গুচাই চেড ৰিয়েক্ট এটা দি কমেণ্টটোও ডিলিট কৰি দিলে সি। তাৰ পিছত দীঘলকৈ উশাহ এটা লৈ টাইপ কৰিলে, “May his soul reach heaven”। কিন্তু তাৰ কমেণ্টটো এইবাৰ পোষ্ট নহ’ল। তাৰ সলনি ‘content unavailable’ বুলি নটিফিকেচন এটা আহিল।\nসি বুজি পালে যে তাৰ মৰমৰ এঞ্জেল পৰীয়ে ইতিমধ্যে তাক ব্লক কৰিছে।\n« বিনা মেঘে ব্ৰজপাত- চন্দামিতা শৰ্মা\nইয়াতকৈ বেদনা লাগেনে ঐ এঞ্জেল পৰী! গুড ভাইবচ্! মজা লাগিল৷\nপঢ়িয়েই গুড ভাইভচ পালোঁ অকণমান😁😁😁\nও আই! এই লেখাটোত কি কমেণ্ট কৰিলে আনকমন কমেণ্ট এটা হব তাকেহে ভাবিছোঁ ৰ’বা।\nভাল লাগিল দেই। কমন কমেণ্টটোকে দি থলোঁ বাৰু।\nহা হা জমনি


শৈশৱত এদিন – অনামিকা গগৈ – ফটাঢোল\nসৰুতে বৰ বেছি উৎপতীয়া নাছিলোঁ যদিও একেবাৰে শান্ত আছিলোঁ তেনেকুৱাও নহয়। দেতাৰ পৰা দাদাতকৈ মৰম অলপ বেছি পাইছিলোঁ সেয়ে হয়তো অলপ মিহি গুণ্ডা টাইপ হৈ পৰিছিলোঁ। মনত এটা ভাৱ সদায় আছিল যে মই যি কৰিলেও দেতাই মোক নিপিটে আৰু পিটিলেও আইতাই মোক বচাব।\nছোৱালী হৈও ল’ৰাৰ দৰে প্ৰায় প্ৰতিটো কাম কৰিছিলোঁ বুলি ক’লেও হয়তো মিছা কোৱা নহ’ব। যেনে ধৰক – গছ বগোৱা (পিছে অকল আমাৰ ঘৰৰ পাছফালে থকা বগৰী জোপাত, যি জোপা এতিয়াও আছে), চিকাৰ কৰাৰ নামত বিছাৰ কামোৰ খাই হাতত কেটেপা লৈ কেৰ্কেটুৱা মাৰি ফুৰা দাদাহঁতৰ লগত, ঢেকীয়া-কচু বুটলা, লেচেৰী বুটলা, শামুক বিচৰা, বগৰী খাবলৈ গৈ নৈ পাৰ হৈ হাবিয়ে হাবিয়ে ফুৰা, চেঁচু খন্দা আৰু কত কি। আমাৰ চুবুৰীটোৰ এটা গেং আছিল আৰু আমি গোটেইবোৰে লগ লাগি এইবোৰ কৰি ফুৰিছিলোঁ।সেইদিনবোৰৰে মোৰ এটা সদায় মনত থকা স্মৃতি আপোনালোকৰ আগত বৰ্ণনা কৰিবলৈ লৈছোঁ।\nমই তেতিয়া ঠিক ক্লাছ ফাইভ মানত পঢ়ি আছিলোঁ৷ এদিন দেওবাৰৰ দিন এটাত দেতাই আমাক ঘৰৰ পৰা ওলোৱা নিষেধ কৰিলে। আমাক মানে মোক আৰু দাদাক। দেতাই ক’লে, “স্কুল বন্ধ পালেই তহঁতে গোটেইখন টলৌ টলৌ কৈ ঘূৰি ফুৰ, আজি এইখিনি মই লিখি দিছোঁ দুইটাই পঢ়ি মুখস্থ কৰ আৰু গধূলি মই সুধিম”। তেনেকৈ কৈ প্ৰশ্ন উত্তৰ এসোপা বহী এখনত লিখি আমাৰ হাতত দিলে। দাদা আৰু মই যিহেতু একেটা ক্লাছৰে গতিকে তাকো একেখিনিকে দিলে পঢ়িবলে। তেনেকুৱাতে দেতাই বোলে – “মই বজাৰৰ পৰা আহোঁ, তহঁত কিন্তু ঘৰৰ পৰা লৰচৰ নহ’বি। মই আহি তহঁতক ঘৰত পাবহি লাগিব”। আমিও একেবাৰে কাণ মূৰ জোকাৰি হ’ব বুলি কৈ পঢ়াত লাগিলোঁ।সেইদিনাই আকৌ আমাৰ ঘৰৰ পাছফালৰ কছাৰী সম্প্ৰদায়ৰ মানুহ এঘৰত আই সকাম আছিল আৰু মোৰ আই সকামত দিয়া পায়সখিনি বৰ প্ৰিয়। গতিকে মোৰ এটাই চিন্তা কেনেকৈ আইতাৰ চকুত ধূলি দি সকামৰ ঘৰলৈ যাব পাৰোঁ। পঢ়াৰ মাজত দাদাক খুঁচি আছোঁ বোলো – “ব’ল আকৌ সকামৰ ঘৰলৈ যাওঁ।” দেতাৰ ভয়ত নাযাওঁ নাযাওঁ কৰি শেষত যেনিবা সি যাবলৈ মান্তি হ’ল। আমি দুয়োটাই আইতা দুুুপৰীয়া শুৱালৈ বাট চাই ৰ’লো। এপাকত গ’ম পালোঁ আইতা একদম দূৰ্ঘোৰ টোপনিত। কথাটো গম পাই সময় নষ্ট নকৰি দুয়োটা পিছদুৱাৰেদি বাগানৰ মাজেৰে জেওৰা পাৰ হৈ সকামৰ ঘৰ পালোঁ। গৈ দেখিলোঁ তাত একো আৰম্ভ হোৱাই নাই, গোপিনী আহিছেহে। আচলতে তেওঁলোকৰ সকাম নিকামবোৰ অলপ দেৰিকৈ আৰম্ভ হয়। মই বেছেৰীজনীয়ে কি জানোঁ? আমাৰ সকাম আগবেলাতে শেষ হয় কাৰণে ভাৱিলোঁ তেওঁলোকৰো হ’ল চাগে! কি কৰোঁ এতিয়া? দাদাই বোলে -“ব’ল যাওঁ গৈ”। মই বোলো -“এহ ৰহ আহিলোঁ যেতিয়া খাইহে যাম”। তই চিন্তা নকৰিবি দেতা আহি পাওঁতে এনেও গধূলি হ’ব। তাৰ আগত আমি ঘৰ পাই যাম। তেনেকে বুলি গোপিনীৰ লগত শাৰী পোনাই আই নাম শুনি শুনি বহি আছোঁ। সকাম শেষ নহয় হে নহয়! গধূলি হ’বৰ হ’ল। ইফালে দেতা বজাৰৰ পৰা ঘৰ আহি পোৱাত আমাক নেদেখি বিচাৰ-খোঁচাৰ কৰাত লাগিল। ইঘৰত চাইছে নাই, সিঘৰত চাইছে নাই, ক’ত গ’ল ইহঁত? শেষত আইতাৰ কি জানো মনত পৰিল বোলে, আজি সিহঁতৰ ঘৰত আই সকাম আছিল নহয় তাত থকা নাইতো কেনেবাকৈ?\nইতিমধ্যে আই সকামো শেষ হবলৈ হৈছে! পায়সৰ পাত আহি আমাৰ ভাগত পৰিছেহি। তেনেকুৱাতে আইতাই হাতত এচাৰি লৈ বোলে, “জহনীহঁত ইয়াত সোমাই আছ! অথনিৰে পৰা বিচাৰি ফুৰিছোঁ, কৈ আহিব নোৱাৰ?” তেনেকে বুলি দাদাক ধৰি দুচাত দি থাকোঁতেই, মই সুৰুঙাইদি দৌৰি বাগানৰ মাজেৰে আহি ঘৰ পালোঁহি। পিচে এতিয়া দেতাৰ পিটনৰ পৰা বাচিবলৈ লুকাও ক’ত? ভাবি ঘূৰি ফুৰোঁতেই পটকৈ চকু আনলাৰ কাপোৰখিনিৰ ওপৰত পৰিল আৰু একো নাভাবি চিধা কাপোৰৰ মাজত সোমাই পৰিলোঁ। ইফালে আইতাও দাদাক গালি পাৰি পাৰি আহি ঘৰ পাই দেতাক সুধিলে, “এইজনী ক’ত? তাইক এচাতো দিব নোৱাৰিলোঁ। দৌৰি পাছফালেদি ঘৰ সোমালেহি”। দেতাই আচৰিত হৈ “ক’ত তাই ঘৰলে আহিছে? মই দেখোন ঘৰতে আছোঁ”। এইবাৰ আকৌ মোক সৱে বিচৰাত লাগিল। ওচৰৰ বৰমাহঁতো আহিল। মোৰ ইফালে ভয়ত অৱস্থা কাহিল। গোটেইবোৰে মোক টৰ্চ লৈ চাহ বাগানৰ মাজে মাজে বিচৰাত লাগিল কেনেবাকৈ ভয়ত তাতে লুকাই আছোঁ বুলি। সৱে মাতিছে কিন্তু মোৰ ওলাই আহিবলে ভয় লাগিছে।দাদাইও লুকাচুৰি খেলা সময়ত লুকুৱা গোপন ঠাইবোৰত চাইছে কিন্তু মই নাই। শেষত বিছাৰি নাপায় দেতাই কন্দনামুৱা হৈ বোলে, “মাজনী আহ ওলাই আহ!তোক নামাৰো আহ”। দেতাৰ ইমান মৰমৰ মাততো মই বাৰু কোন সতেৰে আওকাণ কৰোঁ। মাত মাতিবলে সাহস কৰা নাই যদিও বেৰখনতে দুবাৰ ধাম ধামকৈ শব্দ কৰিলোঁ আৰু শব্দটো অনুকৰণ কৰি আহি আইতাই মোক কাপোৰৰ মাজত বিচাৰি পালেহি।তাৰপিছত দেতাক চিঞৰি “এইজনী ঐ ইয়াত সোমাই আছে”। মোক বোলে-“আহ আই তই ওলাই আহ”। উলিয়াই নি একদম দেতাৰ আগত হাজিৰ কৰাই দিলেগৈ। তাৰপিছত দেতাই ওচৰতে থকা ফলাখৰি এচতাই যি কিচাত দিলে ঐ….. মোৰ এতিয়াও মনত পৰিলে গা ঠাণ্ডা লাগি আহে।\nআনদিনা গপত গঙাটোপ হৈ থাকোঁ দেতাই মোক নিপিটে আৰু পিটিলেও আইতাই বচাব। কিন্তু সেইদিনা সৱ বিপৰীত হ’ল। আইতায়ো নবচালে আৰু তেতিয়াৰ পৰাই মাজে মাজে দেতাই মোৰ পিঠিত ফুল বাচি থকা হ’ল গাভৰু হোৱালৈকে। তেনেকুৱা আৰু বহুত কাহিনী আছে যিবোৰ এতিয়া মাথো স্মৃতি আৰু মনত পৰিলে হাঁহি উঠে।\n« হেপ্পী হোলী..এক নষ্টালজীয়া – সুপ্ৰিয়া সূত্ৰধৰ\nএটা আপদীয়া দেওবাৰ – নীলাক্ষী কাকতি »\nদুখেই লাগে মনত পৰিলে বাই।\nভালে কৰিছে পিটন দি\nঔ আই বিচূৰ্টি আউ\nতই পিতন খোৱা বিধৰে\nদুখ পাইছোঁ পাই\nএইটো পঢ়াৰ পিছত লেখিকাক চেল্যুট দিলোঁ, লগতে বাঘৰ আগতেল খোৱা বুলি নশ্চিত হলো।\nফলাখৰিৰ কেইচাট বিৰাট মজ্জা নহ।মোৰো মনত পৰিল অই\nমজা আছিল মাৰ কেইচাত।\nবৰ ভাল লাগিল অনামিকা৷ প্ৰথম লিখা যেন অনুভৱ নহল৷


ভাওনা চোৱাৰ বিড়ম্বনা-সদানন্দ ভূঞা – ফটাঢোল\nJanuary 1, 2022 ভিন্নস্বাদ\t3 Comments\nভাওনা চোৱাৰ বিড়ম্বনা-সদানন্দ ভূঞা\nভাওনা, ভাওনা, ফটাঢোলৰ বাকৰিত ভাওনা। আজি ফটাঢুলীয়া ৰাইজৰ গাত উলাহে নধৰা অৱস্থা। ডেকাসকলৰ হিয়া সাতখন – আঠখন। চকুৰ পতা জাপ নোখোৱাকৈয়ে কাৰোবাক যে পিতপিতাই বিচাৰি ফুৰাৰ দিন। গাভৰুসকলৰ কথা নকলোৱেই যেনিবা, আমাৰ আইদেউসকলৰ গাত ততেই নাই। তিনি/চাৰিদিন আগৰেপৰা বিউটি পাৰ্লাৰলৈ গৈ নিজকে সজাই-পৰাই আজিৰ দিনটোত ভাওনাথলী তমস্কাৰ। ইজনীতকৈ সিজনী চৰা। নামবোৰ কৈ কোঁদো বাহত চাপৰ মৰাতকৈ নোকোৱাই ভাল। আমাৰ নতুনকৈ বিয়া পতা পুৰুষ কেইজনে আকৌ নিজৰজনীক সাজোনে -কাচোনে জাকত – জিলিকা কৰাৰ লগতে নিজেও সৰগৰ দেৱতাটো যেন হৈ আহিছে। আদহীয়া, বুঢ়া – মেঠাসকলো পিচ পৰি ৰোৱা নাই। মুঠতে সকলোৱে ‘মোতকৈ ধুনীয়া কোনেও হ’ব নোৱাৰে’ ভাৱেৰে সাজি – কাচি ভাওনাথলী পালেহি।\nফটাঢোলৰ বাকৰিত আজি ভাওনা প্ৰদৰ্শন। নাম – ‘ভীমৰ বকাসুৰ বধ’। ৰচয়িতা – কমলা দাস ডাঙৰীয়াণী। নিশা ন বজাৰ পৰা ভাওনা আৰম্ভ। ওচৰৰ ৰাইজে আগতীয়াকৈয়ে ঢাৰি, পাটী, বিচনা চাদৰ আনি নিজ – নিজ আসন থিতাপি ল’লেহি। আসন ঠিক কৰা হ’ল যেতিয়া চিন্তা নাই। ঘৰৰপৰা এথাল খাই ভাওনা চাবলৈ ওলাই আহিব পাৰিব।\nভাওনাখনত ভাও নোপোৱাৰ দুখ এটাৰ শোকে বুকুত খুন্দা মাৰি ধৰিছিল যদিও ফটাঢোলৰ ৰাইজে পতা ভাওনা। নগ’লে ফটাঢোলৰ নগৰত জগৰ লাগিব। ভাওনা শেষ হোৱাৰ পিছত কোনোবা এদিন আঁ‌ঠু লৈ তামোল-পাণ খোৱাব লাগিব। মহা পয়মালখন হ’ব। তাতকৈ ভাওনা চাবলৈ যোৱাটোৱেই মঙ্গল। চুচুক – চামাককৈ এওঁৰ ওচৰলৈ গৈ একেবাৰে মোলায়ম সুৰত ক’লো,\n: হেৰা, ফটাঢোলে ভাওনা পাতিছে। চাবলৈ যাওঁ ব’লা। এওঁক ক’বলৈহে পালোঁ এওঁ একেবাৰে মোৰ ওপৰত টিঙিৰিতোলা। ভাল হাতত থকা বেলনা মাৰিডালেৰে মোৰ মুৰত কোবটো মাৰি নপঠিয়ালে! এওঁৰ চকুৰে যেন জুইহে বৰষিছে। বাঘৰ গোজৰণি মাৰি কোৱাৰ সুৰত ক’লে,\n: ফটাঢোলে ভাওনা পাতিছে, এতিয়াহে ক’বলৈ সময় পালে। আপোনাক দেখোন আনবোৰে ভাওতো বাদেই দিছোঁ, দূতৰ ভাওটোকো নিদিলে। আপুনিহে বৰ একেবাৰে ফটাঢোল – ফটাঢোল কৰি থাকে। আপোনাক দেখোন একো পাত্তাই নিদিলে। ইফালে ফটাঢোল কোবাওতে – কোবাওতে নিজৰ ঘৰৰ মূলজনীকে পাহৰি গৈছে। এওঁৰ কথাত ভাও নোপোৱা শোকটো উথলি চকুপানী এসোতা ওলাবই খুজিছিল, কোনোমতে নিজকে সম্বৰণ কৰি বোলো,\n: হেৰা শুনাচোন শুনা, ইমাননো খং কিয় কৰা? ভাও মোক দিবলৈ ওলাইছিলেই বুজিছা। একেবাৰে যুধিস্থিৰৰ ভাও। মইহে বোলো বেমাৰী মানুহ, ভাও লৈ নিশাখন ভাওনা কৰিব নোৱাৰিম বুলি কোৱা দেখি মোক ৰাইজে ভাও নিদিলে। মই ক’বলৈহে পালোঁ এওঁ একেবাৰে জকজকাই উঠিলেই নহয়। এওঁ হাত দুখন মুঠি মাৰি বোলে,\n: কি ক’লে? কাৰ ভাও দিবলৈ ওলাইছিল? যুধিস্থিৰৰ? মহাভাৰতৰ সেই জুৱাৰীটোৰ। পৰকতি চাইহে আকৌ ৰাইজে ভাও দিব! ইয়াকে বোলে ‘চোৰে নেৰে চোৰৰ পৰিকিতি, কুকুৰে নেৰে ছাই, যাৰ যি পৰিকিতি, মৰিলে লগত যায়।’\nএওঁ যিষাৰ শুনালে ভাগ্যে জিভাত কামোৰ নাখালোঁ দেই। মই বোলো,\n: হেৰা মনে – মনে কোৱা, ৰাইজে জুৱাৰী বুলি জানিব পাৰিলে মোৰ ফালে আধ্যা পৰিব বুজিছা। ফটাঢোলৰ সকলোৱে মোক শান্ত – শিষ্ট, নিমাখিত জীৱ বুলিয়েই অতদিনে জানি আহিছে। এওঁ বোলে,\n: হ’ব হ’ব, বৰ একেবাৰে শান্ত – শিষ্ট, নিমাখিত জীৱটো ওলাইছে! ভাওঁনা চাবলৈ যে মোক লগ ধৰিছে মোৰ দেখোন পিন্ধিবলৈ ভাল কাপোৰ এডোখৰেই নাই। সৌ পুৰণি কাপোৰসোপা পিন্ধি জাধলীজনী হৈ অমুকী ভাওনা চাবলৈ যাব নোৱাৰোঁ দেই। নিব খুজিছে যদি বজাৰৰপৰা ভাল কাপোৰ এসাঁ‌জ লৈ আহকগৈ। আৰু শুনক, কাপোৰযোৰৰ লগত মিলাকৈ ভাল ব্লাউজ, পেটিকোট আৰু ভাল জেকেট বা চুৱেটাৰ এটা লৈ আনিব। লগতে ধুনীয়া শ্ব’ল এখনো আনিবলৈ নাপাহৰিব। ইমান ঠাণ্ডাত গৰম কাপোৰ গাত মেৰিয়াই নোলোৱাকৈ যাব পাৰি নেকি কিবা? ৰ’ব ৰ’ব, তৎ নোপোৱা নহ’ব। লগত বিচনা চাদৰ এখন লৈ যাওঁক। ভাওনাথলীত একেবাৰে আগত বিচনা চাদৰখন পাৰি মোৰ কাৰণে আসনখন কৰিহে বজাৰলৈ যাব ।\nউপায়তো নাই আৰু! হাতত বিচনা চাদৰখন লৈ স্কুটীখন উলিয়াই পোনচাটেই ফটাঢোলৰ ভাওনাথলী পালোগৈ। ভাওনাথলীৰ একেবাৰে আগফালে চাদৰখন পাৰি থ’বলৈ দেখোন ঠায়েই নাই। বহুতে আগতীয়াকৈ দখল কৰিয়েই পেলালে। মণিকূটৰ আগফালৰ খুটাটোৰ ওচৰত খালী ঠাই অকণমান দেখি তাতেই দুজনে বহিব পৰাকৈ ঠাইখিনি এজনীয়া কৰি বিচনা চাদৰখন পাৰি ততাতৈয়াকৈ বজাৰ পালোগৈ। ফটাঢোলৰ ভাওনা চাবলৈ ইতিমধ্যে সকলোৰে দোকানবোৰ বন্ধ হৈছিলেই। এখন কাপোৰৰ দোকানৰ দোকানীজনে দোকানখনৰ দুৱাৰ বন্ধ কৰিবলৈ লওঁতেই ফোপাই -জোপাই দোকানীজনক দুখৰ বাতৰি দিলত তেওঁৰো মনটো গলি গ’ল চাগৈ। সেয়েহে দোকানৰ ভিতৰলৈ সোমাই লাইটবোৰ জ্বলাই মোক কাপোৰ দেখুৱাবলৈ ধৰিলে। বুটা বচা চাদৰৰ লগত চিলাই থোৱা মেখেলাৰ কাপোৰ এযোৰ বৰকৈ মন খোৱাত সেইযোৰ লৈ ল’লো। তাৰ লগত মিলাকৈ ব্লাউজ এটা, চুৱেটাৰ এটা আৰু শ্ব’ল এখনো লৈ ল’লো। ধুনীয়া পোচাক এযোৰ দেখি মোৰ বাবে লওঁ বুলি ভাৱিও মনটো কোঁচ খাই গ’ল। এতিয়া বিয়াৰ বতৰত বিয়াৰ নিমন্ত্ৰণ। কালিলৈ পৰহিলৈ আৰু বা কি বিচাৰে? পত্নী হ’ল বুলিয়েই এবাৰ পিন্ধা কাপোৰ এসাঁ‌জ শুভ কামত দুনাই পিন্ধিব দিব নোৱাৰি নহয়! যেন – তেন বৈ আহিব খোজা মুখৰ লেলাউটিখিনি সেপ গিলি দোকানীজনক ধন্যবাদ এষাৰ দি সেমেনা – সেমেনিকৈ দোকানৰ বাহিৰলৈ ওলাই আহি তুৰন্ত গতিত স্কুটী চলাই ঘৰ পালোহি। তেওঁৰ কাপোৰবোৰ বৰ এটা পচন্দ হোৱা নাছিল যদিও বাকীবোৰ দোকান বন্ধ হৈ গ’ল বুলি কোৱাত চুপে – চাপে অন্নমুঠি বাঢ়ি দি মোৰ লগতে নিজেও খাই ভাওনালৈ যাবলৈ বুলি সাজোন – কাচোনত ব্যস্ত হৈ পৰিল। আজিৰ মহিলাৰ সাজোন – কাচোন কিনো ক’ম! তাহানিৰ সৰগৰ ৰজা ইন্দ্ৰৰ ৰাজসভাত প্ৰৱেশ কৰাৰ আগতে কৰা সাজোন – কাচোনেও হয়তো ইমান সময় লোৱা নাছিল! বাৰু যিয়েই নহওঁক, তেওঁৰ সাজোন – কাচোন শেষ হ’ল মানে আমাৰ ভাওনাথলীলৈ যাবৰ সময় হ’ল। অমুকাৰ পুৰণি চাৰ্ট-পেন্ট, পুৰণি জেলেঙা চুৱেটাৰটো। এওঁৰ কাষত যেন অমুকা ভুচুংপহুটো। নিজকে কিবা আখজা – আখজা লাগিল। বোলো এই কথাই কথা নহয়। মোৰোতো ইজ্জত বুলি কথা এষাৰ আছে। এওঁক ভাওনাথলীৰ নিৰ্দিষ্ট স্থানত বহুৱাই ঘৰলৈ বুলি ঢাপলি মেলিলোঁ। ঘৰৰ বন্ধ দুৱাৰ খুলি কম্বল এখন গাত মেৰিয়াই লৈ ঘৰৰ দুৱাৰ বন্ধ কৰি পুনৰ ফটাঢোলৰ ভাওনাথলী পালোগৈ। মই গৈ পাওঁ‌গৈ মানে ভাওনা আৰম্ভ হ’লেই। সূত্ৰধাৰ ওলাল যদিও কোনেনো সূত্ৰধাৰ ভাও ল’লে ততকেই ধৰিব নোৱাৰিলোঁ। সূত্ৰধাৰৰ পিছত আমাৰ অৰ্চন শৰ্মা কৃষ্ণৰূপে প্ৰৱেশ কৰিলে। তাৰপিচত কাহিনী আৰম্ভ হ’ব ধৰিলে। পঞ্চ পাণ্ডৱে শকুনি মোমাইৰ প্ৰৰোচনাত কৌৰৱৰ লগত পাশাখেলত মগ্ন হৈ পৰিল। পঞ্চ পাণ্ডৱ পাশাখেলত হাৰিল । দ্ৰৌপদীৰ বস্ত্ৰ হৰণ হ’ল। তাৰপিচত পঞ্চপাণ্ডৱৰ বনবাস। বনবাসৰ সময়ত মাক কুন্তী আৰু পত্নী দ্ৰৌপদীৰ সৈতে পঞ্চ পাণ্ডৱ বকাসুৰৰ ৰাজ্যৰ দৰিদ্ৰ ব্ৰাহ্মণ পৰিয়ালৰ আলহী হ’ল । ব্ৰাহ্মণ পুত্ৰৰ সলনি ভীম বকাসুৰৰ মুহুদি হৈ যোৱাৰ সময়। পিচে ভীমৰ ভাওনো কোনে ল’লে সেইটোহে মই অনুমান কৰিব পৰা নাই। মনৰ খোকোজা মাৰিবলৈ কাষতে বহি থকা হেমন্ত কাকতি দেউক সুধিলোঁ। কাকতি দেৱে বোলে সেইটো ঋষীকেশ ডেকা। মই মনতে ভাৱিলোঁ,\n: আমাৰ ঋষী কেতিয়ানো শকতে – আৱতে ইমান নিপোটলটো হ’ল! পিছত কাকতি দেৱে কওঁতেহে উৰহী গছৰ ওৰটো ওলাল। সেয়া বোলে ডঃ পাৰ্থসাৰথি ভূঞাৰ বেণ্ডেজ কাপোৰৰ কামাল। বাৰু যিয়েই নহওঁক এদিনলৈ হ’লেও যে ঋষীৰ আটিল চেহেৰাটো দেখি পালোঁ সেয়াই আমাৰ সৌভাগ্য। ভীমৰ ভাও লোৱা ঋষীৰ বকাসুৰৰ ভোজন কক্ষত আহাৰ গ্ৰহণ কৰাৰ সময় সমাগত হ’ল। বকাসুৰৰ ভোজনৰ সামগ্ৰী দেখি মোৰ চকু কপালত । ৰাইজে দেখিলেই যেতিয়া মই আৰু বকলাখন নেমেলিলেও হ’ব। ভীমৰূপী ঋষীয়ে খাবলৈ আৰম্ভ কৰি দিলে। কিন্তু এয়া কি দেখিলোঁ, গোটেইসোপা খাই শেষ কৰিম বোলা ভীমে দেখোন তিনি গৰাহ খায়েই উগাৰ মাৰিবলৈ ধৰিলে। সূত্ৰধাৰে,\n: খা ঐ খা, আৰু খা।\n– বুলি কাণে – কাণে কৈ আছে যদিও ভীমে পেট মোহাৰি মোহাৰি কৈ আছে,\n: আৰু নোৱাৰোঁ আৰু নোৱাৰো।\nহেন সময়তে বকাসুৰ সোমাই আহিল। বকাসুৰৰ চেহেৰা দেখি মোৰ চেতন হেৰাব খুজিছিলেই। বাপৰে বাপ, কি বিকট চেহেৰা! লোদোৰ-পোদোৰ চেহেৰাৰে পেটটো দেখোন মাটিত লাগো – লাগো অৱস্থা। যেন ৰসৰাজ লক্ষ্মীনাথ বেজবৰুৱাদেৱৰ কল্পনাৰ চাউলপুৰীয়াটোহে। কাকতি দেউৰ পৰা গম পালোঁ সেইজনা বোলে আমাৰেই হংসকুমাৰ বিজয় মহন্ত। বকাসুৰৰূপী বিজয় মহন্তৰ গলগলীয়া ডাইলগ,\n: অন্য দিনাৰ ছলিৰ দেখোঁ\nগৰ্ভ যায় গলি,\nআজিৰ ছলি দেখোঁ\nবকাসুৰৰূপী বিজয়ক চাই ভীমৰূপী ঋষীৰ ডাইলগ,\n: আৰে বকাসুৰ ভাই\nতই থাক চাই,\nমই পেলাও খায়।\nভীম ভীম নকৰিবি\nভীমৰ আগত ,\nহাড় মুৰ ভাঙি দিম\nগদাৰ কোবত ।\nগায়ন – বায়নৰ খোল – তালৰ চেৱে – চেৱে ভীম – বকাসুৰৰ যুদ্ধ। এক উত্তেজনাপূৰ্ণ মুহূৰ্ত। সকলো উত্তেজিত হৈ পৰিছে, ভীমৰ হাতত বকাসুৰ মৰিব। অমুকাৰো শৰীৰৰ পিৰপিৰণি বাঢ়ি আহিল । নিজক সম্বৰণ কৰিব নোৱাৰি চিঞৰিবলৈ ধৰিলোঁ,\n: মাৰ মাৰ ভীম, বকাসুৰক মাৰ।\nপিছে এয়া কি? মোৰ দেহাটো দেখোন ভূমিকম্পৰ জোকাৰণিত হিলাৰ দৰে হিলিবলৈ ধৰিছে। দূৰৰপৰা ৰিণিকি – ৰিণিকি সুৰ এটা যেন ভাহি আহিছে,\n: হেই হেই, কি হ’ল? ভয়তে কঁ‌পি কঁ‌পি চকু দুটা মেলি দেখোঁ, মই দেখোন আমাৰ নিজৰ বিচনাতে শুই আছোঁ। কাষতে মোৰ পত্নী সাৰ পাই মোৰ গাটো জোকাৰি আছে আৰু মোৰ ফালে ঘোপাকৈ চাই আছে। তাৰমানে অতপৰে অমুকাই সপোনহে দেখি আছিলোঁ। উফ্ ৰক্ষা, দলিয়াবলৈ যে একো নাপালে। দিনতে কাপোৰ কিনিম বুলি পাঁচ হাজাৰ টকা লৈ থৈছিল বুলিহে কোনোমতে বাচিলোঁ। নহ’লে গাৰুটোকে মুখলৈ দলিয়াই দিলেহেঁতেন। ভাল ৰক্ষা পৰিলোঁ দেই।\nদেহী ঐ, ভাওনা চোৱাৰো কি যে বিড়ম্বনা!\n« ভিক্টৰ ফ্ৰেংকল আৰু আশা-নৱজিৎ বৈশ্য\nপ্ৰসাধন প্ৰমুখ্যে বিয়া খাবলৈ যোৱাৰ কিটিপ-সোমেশ্বৰ বৰা »


Combitide Starhaler in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Combitide Starhaler ar byavahar, ppali, parshwakriya, upkaar, kriya-pratikriya aaru satarkatabani\nCombitide Starhaler ৰ মূল্য আৰু পেকৰ চাইজ - Combitide Starhaler Price and Pack Size in Assamese\nCombitide Starhaler की जानकारी\nCombitide Starhaler ৰ লাভ আৰু ব্যৱহাৰসমূহ- Combitide Starhaler Benefits & Uses in Assamese\nCombitide Starhaler ৰ পালি আৰু সেয়া কেনেদৰে ল'ব- Combitide Starhaler Dosage & How to Take in Assamese\nCombitide Starhaler-ৰ উপাদানসমূহ- Combitide Starhaler Active Ingredients in Assamese\nCombitide Starhaler ৰ পাৰ্শ্চক্ৰিয়াসমূহ- Combitide Starhaler Side Effects in Assamese\nCombitide Starhaler সংক্ৰান্ত সতৰ্কতাবাণীসমূহ- Combitide Starhaler Related Warnings in Assamese\nঅইন দৰৱৰ সৈতে Combitide Starhalerৰ গুৰুতৰ ক্ৰিয়া-প্ৰতিক্ৰিয়া- Severe Interaction of Combitide Starhaler with Other Drugs in Assamese\nCombitide Starhaler মতভেদসমূহ- Combitide Starhaler Contraindications in Assamese\nCombitide Starhaler ৰ বিষয়ে সততে সোধা প্ৰশ্নসমূহ- Frequently asked Questions about Combitide Starhaler in Assamese\nখাদ্য আৰু মদৰ সৈতে Combitide Starhaler ক্ৰিয়া-প্ৰতিক্ৰিয়া- Combitide Starhaler Interactions with Food and Alcohol in Assamese\nCombitide Starhaler ৰ লাভ আৰু ব্যৱহাৰসমূহ - Combitide Starhaler Benefits & Uses in Assamese\nCombitide Starhaler তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCombitide Starhaler ৰ পালি আৰু সেয়া কেনেদৰে ল'ব - Combitide Starhaler Dosage & How to Take in Assamese\nCombitide Starhaler-ৰ উপাদানসমূহ - Combitide Starhaler Active Ingredients in Assamese\nCombitide Starhaler ৰ পাৰ্শ্চক্ৰিয়াসমূহ - Combitide Starhaler Side Effects in Assamese\nগৱেষণাৰ ভিত্তিত, Combitide Starhaler ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCombitide Starhaler সংক্ৰান্ত সতৰ্কতাবাণীসমূহ - Combitide Starhaler Related Warnings in Assamese\nCombitide Starhaler-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Combitide Starhaler লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nCombitide Starhaler-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Combitide Starhaler এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Combitide Starhaler কি প্ৰভাৱ দেখা গৈছে?\nআপুনি বৃক্ক ৰ ক্ষতিৰ কোনো আশংকা নকৰাকৈ Combitide Starhaler গ্ৰহণ কৰিব পাৰে।\nযকৃতত Combitide Starhaler কি প্ৰভাৱ দেখা গৈছে?\nCombitide Starhalerৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Combitide Starhaler ৰ কি প্ৰভাৱ দেখা গৈছে?\nCombitide Starhalerৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Combitide Starhalerৰ গুৰুতৰ ক্ৰিয়া-প্ৰতিক্ৰিয়া - Severe Interaction of Combitide Starhaler with Other Drugs in Assamese\nCombitide Starhaler তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCombitide Starhaler মতভেদসমূহ - Combitide Starhaler Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Combitide Starhaler লোৱা অনুচিত যাতে -\nCombitide Starhaler ৰ বিষয়ে সততে সোধা প্ৰশ্নসমূহ - Frequently asked Questions about Combitide Starhaler in Assamese\nএই Combitide Starhaler-এ অভ্য়াস বা নিচাৰ সৃষ্টি কৰে নেকি?\nCombitide Starhalerৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, Combitide Starhaler লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Combitide Starhaler লোৱা উচিত।\nনহয়, Combitide Starhalerয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Combitide Starhaler ক্ৰিয়া-প্ৰতিক্ৰিয়া - Combitide Starhaler Interactions with Food and Alcohol in Assamese\nখাদ্য আৰু Combitide Starhalerৰ ক্ৰিয়া-প্ৰতিক্ৰিয়া\nCombitide Starhalerৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Combitide Starhalerৰ মাজৰ প্ৰতিক্ৰিয়া\nগৱেষণাৰ অভাৱত, Combitide Starhaler লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nCombitide Starhaler ৰ অনুকল্প - Substitutes for Combitide Starhaler in Assamese\nCombitide Starhaler के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Combitide Starhaler লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Combitide Starhaler ব্যৱহাৰ কৰিছিল নেকি?\nআপুনি কিমান পৰিমাণে Combitide Starhaler সেৱন কৰিছিল?\nআপুনি Combitide Starhaler ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Combitide Starhaler সেৱন কৰে?


Escitus in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Escitus ar byavahar, ppali, parshwakriya, upkaar, kriya-pratikriya aaru satarkatabani\nEscitus की जानकारी\nEscitus ৰ লাভ আৰু ব্যৱহাৰসমূহ- Escitus Benefits & Uses in Assamese- Escitus ar laabh aaru byavaharsamuh\nEscitus ৰ পালি আৰু সেয়া কেনেদৰে ল'ব- Escitus Dosage & How to Take in Assamese - Escitus ar paali aaru xeya kenedore lobo\nEscitus ৰ পাৰ্শ্চক্ৰিয়াসমূহ- Escitus Side Effects in Assamese- Escitus ar parshwakriyasamuh\nEscitus সংক্ৰান্ত সতৰ্কতাবাণীসমূহ- Escitus Related Warnings in Assamese- Escitus xonkranta xatarkatabanisamuh\nঅইন দৰৱৰ সৈতে Escitusৰ গুৰুতৰ ক্ৰিয়া-প্ৰতিক্ৰিয়া- Severe Interaction of Escitus with Other Drugs in Assamese- Oinor xoite Escitus ar gurutor kriya-pratikriya\nEscitus মতভেদসমূহ- Escitus Contraindications in Assamese- Escitus nishedhsamuh\nEscitus ৰ বিষয়ে সততে সোধা প্ৰশ্নসমূহ- Frequently asked Questions about Escitus in Assamese- Escitus ar bikhoye satate xodha prashnasamuh\nখাদ্য আৰু মদৰ সৈতে Escitus ক্ৰিয়া-প্ৰতিক্ৰিয়া- Escitus Interactions with Food and Alcohol in Assamese- khadya aaru modor xoite Escitus kriya-pratikriya\nEscitus ৰ লাভ আৰু ব্যৱহাৰসমূহ - Escitus Benefits & Uses in Assamese - Escitus ar laabh aaru byavaharsamuh\nEscitus তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEscitus ৰ পালি আৰু সেয়া কেনেদৰে ল'ব - Escitus Dosage & How to Take in Assamese - Escitus ar paali aaru xeya kenedore lobo\nEscitus-ৰ উপাদানসমূহ - Escitus Active Ingredients in Assamese - Escitus-ar upadaansamuh\nEscitus ৰ পাৰ্শ্চক্ৰিয়াসমূহ - Escitus Side Effects in Assamese - Escitus ar parshwakriyasamuh\nগৱেষণাৰ ভিত্তিত, Escitus ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEscitus সংক্ৰান্ত সতৰ্কতাবাণীসমূহ - Escitus Related Warnings in Assamese - Escitus xonkranta xatarkatabanisamuh\nEscitus-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEscitus এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Escitus খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nEscitus-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Escitus এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Escitus কি প্ৰভাৱ দেখা গৈছে?\nEscitusৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Escitus কি প্ৰভাৱ দেখা গৈছে?\nEscitusৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Escitus ৰ কি প্ৰভাৱ দেখা গৈছে?\nEscitusৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Escitusৰ গুৰুতৰ ক্ৰিয়া-প্ৰতিক্ৰিয়া - Severe Interaction of Escitus with Other Drugs in Assamese - Oinor xoite Escitus ar gurutor kriya-pratikriya\nEscitus তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEscitus মতভেদসমূহ - Escitus Contraindications in Assamese - Escitus nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Escitus লোৱা অনুচিত যাতে -\nEscitus ৰ বিষয়ে সততে সোধা প্ৰশ্নসমূহ - Frequently asked Questions about Escitus in Assamese - Escitus ar bikhoye satate xodha prashnasamuh\nএই Escitus-এ অভ্য়াস বা নিচাৰ সৃষ্টি কৰে নেকি?\nনহয়, আপনি Escitusৰ প্ৰতি আসক্ত নহয়।\nEscitus লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Escitusয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু Escitus লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nহয়, এই Escitusয়ে মানসিক ৰোগৰ চিকিত্সা কৰিব পাৰে।\nখাদ্য আৰু মদৰ সৈতে Escitus ক্ৰিয়া-প্ৰতিক্ৰিয়া - Escitus Interactions with Food and Alcohol in Assamese - khadya aaru modor xoite Escitus kriya-pratikriya\nখাদ্য আৰু Escitusৰ ক্ৰিয়া-প্ৰতিক্ৰিয়া\nখাদ্যৰ সৈতে Escitus লোৱাটো স্বাভাৱিক।\nমদ আৰু Escitusৰ মাজৰ প্ৰতিক্ৰিয়া\nEscitus লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nEscitus ৰ অনুকল্প - Substitutes for Escitus in Assamese\nEscitus ৰ মূল্য আৰু পেকৰ চাইজ - Escitus Price and Pack Size in Assamese - Escitus ar mulya aaru pakor size\nআপুনি বা আপোনাৰ পৰিয়ালৰ কোনোবাই Escitus লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Escitus ব্যৱহাৰ কৰিছিল নেকি?\nআপুনি কিমান পৰিমাণে Escitus সেৱন কৰিছিল?\nআপুনি Escitus ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Escitus সেৱন কৰে?


Utpal Badol Baruah * উৎপল বাদল বৰুৱা: সংবাদ সেৱা আৰু সততা\nআজিৰ পৰা কেইবাবছৰৰো আগতে এখন অসমীয়া জনপ্ৰিয় আলোচনীৰ বেটুপাতত এখন ফটো প্ৰকাশ হৈছিল৷ ফটোখন আছিল বানপানীত পীড়িত অসহায় দুৰ্গতজনৰ ফটো – এখন মাৰনাওঁত এগৰাকী নাৰী আৰু এটি শিশু পানীৰ মাজত আধাডুব যোৱা জুপুৰী এটাৰ পৰা ওলাই অহাৰ দৃশ্য৷ পাঠকে ফটোখন চাই আৱিষ্কাৰ কৰিলে যে পৰিপাটীকৈ কাপোৰ পিন্ধা মানুহগৰাকীৰ কপালত সেন্দুৰৰ এটা নিখূঁট ফোট, মুখত প্ৰসাধন, সম্ভৱ ওঁঠত লিপষ্টিকো! হুলস্থুল লাগি গ’ল – ফটোৱেও মিছা কথা কয় নেকি! সেই ফটোগ্ৰাফাৰজন, জনপ্ৰিয় আলোচনীখন আৰু সংবাদ মাধ্যমৰ বাবে সেইটো আছিল সেইসময়ত এটা ডাঙৰ শিক্ষা!\nপ্ৰাইভেট টেলিভিছন ছেনেল অসমৰ সংবাদ জগতলৈ অহাৰ আগতে যেতিয়া অসমত একেলগে কেইবাখনো বাতৰি কাকতে প্ৰায় একে সময়তে আত্মপ্ৰকাশ কৰিছিল, এইটো সেই সময়ৰ কথা৷ মোৰ ভতিজা এজন আৰু তেওঁৰ কেইবাজনো বন্ধু একেলগে সংবাদদাতা হিচাপে বাতৰি কাগজত নিয়োজিত হ’ল৷ তেনে এজন সাংবাদিকৰ লগত মই এদিন মন খুলি কথা পাতিছিলো৷ মই সুধিলোঁ – পইচা পাতি দিয়েনে সময়মতে? ল’ৰাজনে নিসংকোচে ক’লে- নাই দাদা, কাগজৰ পৰা নাম মাত্ৰ কিবা এটা পাওঁ, কিন্তু আন প্ৰকাৰে কিবা কিবি সুবিধা পাই আছোঁ, ভালকৈয়ে চলি আছে! কেনে ধৰনৰ সুবিধা? – মই সুধিলোঁ৷ আমাৰ এই ঠাইবিলাকত বহুতো সুৰা সুৰা অন্যায় দুৰ্নীতি হৈয়েই থাকে, তেনে কথা ধৰা পৰিলেই হাতলৈ পইচা পাতি কেইটামান আহি যায়৷ ইপক্ষ বা সিপক্ষৰ পৰা কিবা নহয় কিবা এটা পাওঁৱেই - কেতিয়াবা বাতৰি প্ৰকাশ কৰিবলৈ আৰু কেতিয়াবা নকৰিবলৈ! আচৰিত হৈ মই সুধিলোঁ – কাগজখনে গম পালে তোমাক এৰি দিবনে? ল’ৰাজনে তেতিয়া তেওঁৰ কিছুদিনৰ আগতে হোৱা এটা অভিজ্ঞতাৰ কথা ক’লে৷ কাগজ কৰ্তৃপক্ষই স্থানীয় সংবাদদাতা সকলক গুৱাহাটীৰ অফিচলৈ মাতি নিলে, কেইবাজনো সাংবাদিকে হেনো “পইচা লাগে পইচা লাগে” বুলি কৰ্তৃপক্ষক হেঁচা দি আছিল৷ সাংবাদিক সকলক সম্পাদক আৰু কৰ্তৃপক্ষৰ বিষয়ববীয়াই প্ৰথমেই কাগজখনৰ প্ৰচাৰ কিমান কমিছে আৰু চলাই ৰাখিবলৈ কি কি অসুবিধা হৈছে সেই কথা বৰ্ননা কৰি শেষত ক’লে – তোমালোকে ফিল্ডত ক’ৰপৰা কেনেকৈ পইচা উলিয়াইছা সেইয়া আমি চাবলৈ নাযাওঁ, কিন্তু বাৰে বাৰে পইচাৰ কথা কৈ আমাক বিৰক্ত কৰি নাথাকিবা! তোমালোকৰ দৰে বহুত ল’ৰা ছোৱালীয়ে চাকৰি বিচাৰি ঘুৰি ফুৰিছে আৰু মনত ৰাখিবা তেওঁলোকৰ বহুতৰে যোগ্যতা তোমালোকতকৈ বেছিও হ’ব পাৰে!\n- সঁচানে ? বিস্ফোৰিত নেত্ৰে মই সুধিছিলোঁ৷\n- সঁচা৷ তেওঁ উত্তৰ দিছিল৷\nপিছত দেখিছিলো, পইচা নিদিও বুলি কোৱা কাৰনেই স্কুল এখনৰ অধ্যক্ষজনৰ বিত্তীয় খেলিমেলিৰ খবৰ এটা বাতৰি কাকতত প্ৰকাশ হৈছিল আৰু শেষত তেওঁক চাকৰিৰ পৰা নিলম্বিত কৰা হৈছিল৷ সাংবাদিকক পইচা নিদিও বুলি কোৱা কাৰনেই! অবিশ্বাস্য, কিন্তু সত্য৷\n২০১৫ চনৰ নৱেম্বৰ মাহ৷ আন্তঃৰাষ্ট্ৰীয় অসামৰিক বিমান পৰিবহন বিভাগৰ প্ৰশিক্ষণ সম্পৰ্কীয় তিনিদিন যোৰা আন্তঃৰাষ্ট্ৰীয় সভা এখন দিল্লীত অনুষ্ঠিত হৈছিল৷ ৬০ খন দেশৰ প্ৰতিনিধিয়ে সভাখনত যোগদান কৰিছিল৷ দেশৰ বিমান পৰিবহ্‌ন বিভাগৰ কেবিনেট মন্ত্ৰীয়ে সভাখনৰ শুভাৰম্ভ কৰাৰ কথা৷ প্ৰায়বোৰ ৰাষ্ট্ৰীয় ছেনেলকে অনুষ্ঠানটোলৈ নিমন্ত্ৰণ কৰি খবৰটো প্ৰচাৰ কৰিবলৈ সুবিধা দিয়া হৈছিল৷ দিল্লী এয়াৰপৰ্টৰ প্ৰশিক্ষণ বিভাগৰ কৰ্মচাৰী হিচাপে মই গোটেই প্ৰক্ৰিয়াটোৰ গুৰি ধৰিছলোঁ৷ অসমৰ জনপ্ৰিয় ছেনেল এটাৰ সংবাদদাতাজন মোৰ পৰিচিত, এয়াৰপৰ্টৰ বিভিন্ন তথ্য বিচাৰি মোক তেওঁ ফোন কৰিয়েই থাকে৷ সেয়ে তেওঁকো মই এই সভালৈ নিমন্ত্ৰন জনালোঁ৷\n- ইমান ডাঙৰ খবৰ এটা মোক আপুনি আজিলৈকে দিয়া নাই কিয়, মই খবৰটোৰ “এক্সক্লুছিভ ৰিপৰ্ট” এটা কৰিম৷ আপুনি অসমৰ আন ছেনেলক খবৰটো নিদিব৷ মোক আপোনাৰ “বাইট” কেইটামানো লাগিব, আপোনাৰ ঘৰলৈকে গৈ মই ছুট কৰি লৈ আনিম, আপুনি প্ৰস্তুত হৈ থাকক৷\nসাংবাদিকজন গুৱাহাটী বিশ্ববিদ্যালয়ত মোৰ ভাইটিৰ সহপাঠী আছিল৷ সেয়ে তেওঁৰ উৎসাহ মই ভাল পালোঁ৷ আৰু দুদিন পিছত এদিন সঁচাকৈয়ে আবেলি বেলা এজন সহকাৰী কেমেৰামেন লৈ আহি তেওঁ মোৰ ঘৰ পালেহি৷ অফিচৰ কাম একাষৰীয়া কৰি থৈ মই দ্বাৰকাৰ ঘৰলৈ ঢপলিয়াই আহিলো৷ কেমেৰা-লাইট-প্ৰশ্ন আৰম্ভ হ’ল৷ আধাঘন্টামানৰ পিছত দুইমিনিটমান দেখুৱাব পৰাকৈ ৰেকৰ্ড হৈ গ’ল৷ চাহ মিঠাই পায়স খুৱাই কৃতজ্ঞতাত গদগদ হৈ মই তেওঁলোকক যেতিয়া বিদায় দিলোঁ, লক্ষ্য কৰিলো, তেওঁলোক আহিবৰ সময়ত যি উদ্যম দেখিছিলো সেইয়া যেন হঠাতে নোহোৱা হৈছে৷\nসভালৈ সাংবাদিকজন নাহিল৷ প্ৰথম দিন পাৰ হৈ গ’ল৷ চিভিল মিনিষ্টাৰ আহি সভা উদ্ধোধন কৰিলেহি৷ কামৰ মাজে মাজে মই তেওঁলৈ ফোন কৰি থাকিলোঁ, কিন্তু তেওঁ ফোন ৰিচিভ নকৰে৷ এবাৰ লেণ্ড লাইনৰ পৰা কৰা ফোন এটাত পালোঁ, সুধিলো – কি কৰিলে এয়া, নাহিল যে?\n- এহ্ নকব আৰু, ফচি গ’লো এঠাইত! আপুনি ফটো দুখনমান এতিয়াই ই-মেইল কৰি পঠিয়াই দিয়ক আমি নিউজটোত লগাই দিম, চিন্তা নকৰিব আপুনি৷\nইতিমধ্যে দিল্লী আৰু অসমত থকা মোৰ পৰিয়াল টিভিৰ সমূখৰ পৰা নুঠাই হ’ল৷ মই নোলাঁওহে নোলাঁও! তিনদিন পিছত সভাখন শেষ হ’ল৷ ৰাষ্ট্ৰীয় ছেনেলত খবৰটো ঠিকেই ওলাল৷ সাংবাদিকজনক ফোন কৰিবলৈ মই বাদ দিলোঁ৷ তেওঁৱেই দুদিন পিছত ফোন কৰি ক’লে – ওলাইছিল নহয়! আপুনি গমেই নাপালে বোধহয়, ৰ’ব মই চিডিখন পঠাই দিম!\nআজিলৈকে চিডিখন পোৱা নাই৷ ইমান ডাঙৰ কাম এটা কৰাৰ সুযোগ পালোঁ, গোটেই দেশতে খবৰটো ওলাল, অথচ মোৰ নিজৰ ৰাজ্যত কথাটো গমেই নাপালে! তেনেকুৱা সুযোগ এটা মই এই জীৱনত আকৌ হয়তো নাপাম! এদিন গোটেই ঘটনাটো মোৰ এজন সাংবাদিক বন্ধুক ক’লো৷ তেখেতে পোনেই সুধিলে – কিমান খুজিছিল সি?\n- - মানে?\n- - কিমানত বন্দোৱস্ত হৈছিল?\n- খবৰ প্ৰচাৰ কৰিবলৈয়ো যে পইচা দিব লাগে মইতো নাজানিছিলো!\nতাৰপিছত গম পালোঁ, দিল্লীৰ এঘৰত পতা শঙ্কৰদেৱৰ তিথিৰ নামগোৱাৰ দৃশ্য টেলিভিছনত দেখুৱাবলৈ এই সাংবাদিকজনেই হেনো লৈছিল নগদ পাচঁ হাজাৰ টকা৷\nএইয়াই হৈছে অসমৰ এচাম সাংবাদিক আৰু সংবাদ সেৱাৰ শেহতীয়া স্বৰুপ৷\nকটন কলেজৰ শেহতীয়া বিতৰ্কৰ লগত জড়িত এজন সাংবাদিকৰ কথোপকথনৰ এটা অডি’ও টেপ ওৱাটছ্‌আপ আৰু ফে’চবুকত ঘুৰি ফুৰা দেখিছোঁ৷ পইচা লৈ সাংবাদিকে ব্লেক মেইল কৰাৰ এটা জীৱন্ত প্ৰমান৷ আপুনি জানেনে সাংবাদিকজনৰ নাম? জানেনে তেওঁ কোনটো ছেনেলত বা বাতৰি কাকতত কাম কৰে? সংবাদ সেৱাৰ জগতখনৰ কলংক এনে ঘটনাৰ যিমান চৰ্চা হ’ব লাগিছিল আপুনি তেনে হোৱা দেখিছেনে? বৰপেটাৰ কীৰ্তনঘৰত মহিলাৰ প্ৰৱেশৰ খবৰে কিছুদিনৰ আগতে যেনে আলোড়নৰ সৃষ্টি কৰিছিল তাৰ তুলনাত এইটো ঘটনা ইমানেই নগণ্য নে? নে বিষ্ঠাত কোব মাৰিলে নিজৰ গাটো চিটিকি পৰাৰ ভয়? নে, কাকনো বুলিবা ককা আটাইৰে দাড়ি চুলি পকা !\nসাধাৰণ নাগৰিক বিভ্ৰান্ত! ইলেট্ৰনিক সংবাদ মাধ্যমক লৈ সাধাৰন নাগৰিক ইমানেই বিভ্ৰান্ত যে এটা ছেনেলে প্ৰকাশ কৰা এটা খবৰ কিমান সত্য সেইটো জনাৰ বাবেও আন এটা ছেনেল চোৱাটো অপৰিহাৰ্য হৈ পৰিছে৷ এই যে সাধাৰন খবৰ একোটাও দৰ্শকে সত্য খবৰ বুলি গ্ৰহন নকৰা বা বিশ্বাস নকৰা হ’ল ইয়েই অসমীয়া ছেনেল কেইটাৰ প্ৰধান ব্যৰ্থতা৷ সংবাদ সেৱাৰ প্ৰধান কৰ্তব্য “নিৰপেক্ষ সংবাদ পৰিৱেশন”, এই কৰ্তব্যৰ পৰা যিমানেই এই সেৱা আতঁৰি গৈ থাকিব সিমানেই হ্ৰাস পাই আহিব ইয়াৰ গ্ৰহনযোগ্যতা৷ পৰিতাপৰ কথা, এক ধৰনৰ খবৰ মতে মালিক গোষ্ঠীৰ অনুমোদন নহলে সংবাদ মাধ্যমত টিকি থকাটোৱেই হেনো টান!\nতথাপিও, এই দুঃসময়তো যিসকল মুষ্টিমেয় সাংবাদিকে সততাৰ লগত আপোচ নকৰাকৈ সংবাদ সেৱা কৰি আছে তেখেতসকললৈ আমাৰ কৃতজ্ঞতা জনাইছো৷ যেতিয়ালৈকে মালিক পক্ষ, মেনেজমেন্ট্ আৰু সম্পাদক সকলে তেওঁলোকৰ কৰ্মচাৰী সকলক অৰ্থনৈতিকভাবে সন্তুলিত এক নিৰাপত্তা প্ৰদান নকৰে, যেতিয়ালৈকে এনে ঘটনাৰ লগত জড়িত লোকসকল সামাজিক ভাবে ঘৃ্‌ণাৰ পাত্ৰ নহয়, তেতিয়ালৈকে সংবাদ মাধ্যমৰ এনে ঘটনা সাধাৰণ নাগৰিকে হজম কৰিবলৈ শিকিবই লাগিব৷\nPosted by Utpal Badol Baruah at 9:56 PM


ৰূপালী পৰ্দাত ৰানু মণ্ডল, বলীউডত উগুল-থুগুল পৰিৱেশ-জানক সৱিশেষ -\nHomeব্ৰেকিং নিউজৰূপালী পৰ্দাত ৰানু মণ্ডল, বলীউডত উগুল-থুগুল পৰিৱেশ-জানক সৱিশেষ\n‘তেৰী মেৰী’ শীৰ্ষক জনপ্ৰিয় হিন্দী গীতটি ৰানু মণ্ডলৰ সৈতে হিমেশ ৰেশমিয়াই পৰীক্ষামূলকভাৱে সমাজিক মাধ্যমত প্ৰচাৰ কৰিছিল। জনপ্ৰিয় হৈ পৰিল ৰানু মণ্ডল। তেওঁক আৰু কোনে পায়? কিন্তু সময়ৰ সোঁতত ৰানুৱে এই তাৰকা খ্যাতি বেছি দিন ধৰি ৰাখিব নোৱাৰিলে। অহংকাৰেই কাল হ’ল তেওঁৰ। পুনৰ ৰাণাঘাট ষ্টেচনলৈ উভতি গ’ল ৰানু। কিন্তু শেহতীয়াকৈ পুনৰ চৰ্চিত হৈ পৰিছে ৰানু মণ্ডল। কিন্তু কিয় ? জানিবলৈ পোৱা মতে, বলীউডৰ প্ৰযোজক হৃষীকেশ মণ্ডলে সম্প্ৰতি ৰানুৰ নাটকীয় উত্থান আৰু পৰ্দাত জিলিকি উঠাৰ ৰোমাঞ্চকৰ কাহিনীৰ কথা উপস্থাপন কৰিছে। প্ৰযোজক গৰাকীয়ে ৰানু মণ্ডলক আধাৰ হিচাপে লৈ এখন চলচ্চিত্ৰ নিৰ্মাণ কৰাৰ কথাও ঘোষণা কৰিছে।\nএই চলচ্চিত্ৰখনত ‘ছিক্ৰেট গেমছ’ৰ অভিনেত্ৰী ঈশিকা দেই ৰানু মণ্ডলৰ চৰিত্ৰত অভিনয় কৰা বুলিও তেওঁ জানিবলৈ দিছে। চলচ্চিত্ৰখন নিৰ্মাণ সন্দৰ্ভত প্ৰযোজক গৰাকীয়ে কয় যে, ‘এসময়ত কলকাতাৰ ৰাণাঘাট ষ্টেচনৰ প্লেটফৰ্মত বহি বলীউডলৈ যাত্ৰা কৰাতো ৰানু মণ্ডলৰ বাবে এটা সপোনৰ পূৰণৰ দৰেই ঘটনা আছিল। হিমেশ ৰেশমিয়াৰ সহযোগত হিন্দী গীতত কন্ঠদান,ৰানুৰ অহংকাৰ এই সকলোখিনি কাহিনীকাৰে প্ৰকাশ কৰা হ’ব চলচ্চিত্ৰত। ৰানুৰ ভুলখিনিয়েই উপস্থাপন কৰা হ’ব যাতে তেওঁ সেই ভুলৰ শুধৰণি কৰি অনাগত সময়ত ৰানুৱে আগুৱাই যাব পাৰে।‘\nNext articleগুণ্ডামি! প্ৰবক্তাক আক্ৰমণ বিজেপিকৰ্মীৰ


Healase D in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Healase D ar byavahar, ppali, parshwakriya, upkaar, kriya-pratikriya aaru satarkatabani\nHealase D ৰ মূল্য আৰু পেকৰ চাইজ - Healase D Price and Pack Size in Assamese - Healase D ar mulya aaru pakor size\nHealase D की जानकारी\nHealase D ৰ লাভ আৰু ব্যৱহাৰসমূহ- Healase D Benefits & Uses in Assamese- Healase D ar laabh aaru byavaharsamuh\nHealase D ৰ পালি আৰু সেয়া কেনেদৰে ল'ব- Healase D Dosage & How to Take in Assamese - Healase D ar paali aaru xeya kenedore lobo\nHealase D ৰ পাৰ্শ্চক্ৰিয়াসমূহ- Healase D Side Effects in Assamese- Healase D ar parshwakriyasamuh\nHealase D সংক্ৰান্ত সতৰ্কতাবাণীসমূহ- Healase D Related Warnings in Assamese- Healase D xonkranta xatarkatabanisamuh\nঅইন দৰৱৰ সৈতে Healase Dৰ গুৰুতৰ ক্ৰিয়া-প্ৰতিক্ৰিয়া- Severe Interaction of Healase D with Other Drugs in Assamese- Oinor xoite Healase D ar gurutor kriya-pratikriya\nHealase D মতভেদসমূহ- Healase D Contraindications in Assamese- Healase D nishedhsamuh\nHealase D ৰ বিষয়ে সততে সোধা প্ৰশ্নসমূহ- Frequently asked Questions about Healase D in Assamese- Healase D ar bikhoye satate xodha prashnasamuh\nখাদ্য আৰু মদৰ সৈতে Healase D ক্ৰিয়া-প্ৰতিক্ৰিয়া- Healase D Interactions with Food and Alcohol in Assamese- khadya aaru modor xoite Healase D kriya-pratikriya\nHealase D ৰ লাভ আৰু ব্যৱহাৰসমূহ - Healase D Benefits & Uses in Assamese - Healase D ar laabh aaru byavaharsamuh\nHealase D তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nHealase D ৰ পালি আৰু সেয়া কেনেদৰে ল'ব - Healase D Dosage & How to Take in Assamese - Healase D ar paali aaru xeya kenedore lobo\nHealase D-ৰ উপাদানসমূহ - Healase D Active Ingredients in Assamese - Healase D-ar upadaansamuh\nHealase D ৰ পাৰ্শ্চক্ৰিয়াসমূহ - Healase D Side Effects in Assamese - Healase D ar parshwakriyasamuh\nগৱেষণাৰ ভিত্তিত, Healase D ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nHealase D সংক্ৰান্ত সতৰ্কতাবাণীসমূহ - Healase D Related Warnings in Assamese - Healase D xonkranta xatarkatabanisamuh\nHealase D-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nHealase Dৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Healase D ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nHealase D-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nHealase D এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Healase D কি প্ৰভাৱ দেখা গৈছে?\nHealase Dৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Healase D কি প্ৰভাৱ দেখা গৈছে?\nHealase Dৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Healase D ৰ কি প্ৰভাৱ দেখা গৈছে?\nHealase Dৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Healase Dৰ গুৰুতৰ ক্ৰিয়া-প্ৰতিক্ৰিয়া - Severe Interaction of Healase D with Other Drugs in Assamese - Oinor xoite Healase D ar gurutor kriya-pratikriya\nHealase D তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nHealase D মতভেদসমূহ - Healase D Contraindications in Assamese - Healase D nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Healase D লোৱা অনুচিত যাতে -\nHealase D ৰ বিষয়ে সততে সোধা প্ৰশ্নসমূহ - Frequently asked Questions about Healase D in Assamese - Healase D ar bikhoye satate xodha prashnasamuh\nএই Healase D-এ অভ্য়াস বা নিচাৰ সৃষ্টি কৰে নেকি?\nHealase Dৰে অভ্যাস গঠনৰ কোনো কথাৰ প্ৰতিবেদন পোৱা নাই।\nHealase D আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু Healase D লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Healase Dৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Healase D ক্ৰিয়া-প্ৰতিক্ৰিয়া - Healase D Interactions with Food and Alcohol in Assamese - khadya aaru modor xoite Healase D kriya-pratikriya\nখাদ্য আৰু Healase Dৰ ক্ৰিয়া-প্ৰতিক্ৰিয়া\nHealase D আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Healase Dৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Healase D লোৱাৰ পাৰ্শ্চক্ৰিয়াৰ বিষয়ে তথ্য নাই।\nHealase D ৰ অনুকল্প - Substitutes for Healase D in Assamese\nআপুনি বা আপোনাৰ পৰিয়ালৰ কোনোবাই Healase D লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Healase D ব্যৱহাৰ কৰিছিল নেকি?\nআপুনি কিমান পৰিমাণে Healase D সেৱন কৰিছিল?\nআপুনি Healase D ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Healase D সেৱন কৰে?


থানাত এজনৰ পিছত এজন শাৰীপাতি অৰ্দ্ধনগ্ন যুৱক; ফটো ভাইৰেল হোৱাৰ পিছতে তদন্তৰ নিৰ্দেশ\nদেখিবলৈ বলীউদৰ চিনেমাৰ দৰে এক দৃশ্য। এগৰাকী সাংবাদিক ইউটিউবাৰকে ধৰি আঠগৰাকী যুৱক থানাত আৰক্ষী বিষয়াৰ চকীৰ কাষত থিয় দি আছে। এয়া মধ্য প্ৰদেশৰ সিদ্ধি জিলাৰ কোটোৱালি থানাৰ দৃশ্য। ভাইৰেল হৈ পৰাৰ পিছতে এই ছবি দেখি সকলো স্তম্ভিত। বিপাঙত পৰিছে আৰক্ষীও।\nছ’চিয়েল মিডিয়াত ভাইৰেল হৈ পৰা এই ছবিৰ ভিত্তিত বিভাগীত তদন্তৰ নিৰ্দেশ দিয়া হৈছে। সিদ্ধি জিলাৰ আৰক্ষী অধীক্ষক মুকেশ শ্ৰীবাস্তৱে জানিবলৈ দিয়ে যে মহকুমা আৰক্ষী বিষয়া গায়ত্ৰী তিৱাৰীক এই ঘটনাৰ তদন্ত কৰিবলৈ দিয়া হৈছে। দোষীৰ বিৰুদ্ধে ব্যৱস্থা গ্ৰহণ কৰিব। অপৰাধ যিয়েই নহওক কিয় কাৰো পোছাক খুলিব নোৱাৰে।\nলগতে পঢ়ক: বিভিন্ন ৰাজ্যৰ লোকে ইংৰাজীৰ সলনি হিন্দী কোৱা উচিত; পুনৰ ‘এক দেশ-এক ভাষা’ৰ পক্ষত অমিত শ্বাহ\nপ্ৰাথমিক তদন্তত থানাখনৰ পৰিদৰ্শক মনোজ ছোনি আৰু কৰ্তব্যৰত বিষয়া অভিষেক সিঙক ৰিজাৰ্ভ ক্ল’জ কৰা হৈছে। ঘটনাৰ সময়ত থানাত থকা সিঙক কৰ্তব্যৰ পৰা আঁতৰাই দিয়া হৈছে।\nভাইৰেল হৈ পৰা এই ছবিখন তোলা হৈছিল ২ এপ্ৰিলত। ছবিখনৰ সৈতে ছ’চিয়েল মিডিয়াত খৱৰ এটাও বিয়পি পৰিছে। য’ত কোৱা হৈছে বিজেপি বিধায়ক কেদাৰনাথ শুক্লাৰ বিৰুদ্ধে বাতৰি কৰাৰ বাবে ইউটিউবাৰ সাংবাদিকৰ পোছাক খুলি দিয়া হৈছে।\nআৰক্ষী অধীক্ষক শ্ৰীবাস্তৱে এই সন্দৰ্ভত জানিবলৈ দিয়ে যে কোটোৱালি থানাৰ আৰক্ষীয়ে ৰীৰজ কুন্দৰ নামৰ এগৰাকী থিয়েটাৰৰ শিল্পীক ২ এপ্ৰিলত গ্ৰেপ্তাৰ কৰিছিল। তেওঁৰ বিৰুদ্ধে বিজেপিৰ বিধায়ক আৰু তেওঁৰ পৰিয়ালৰ বিৰুদ্ধে ৰটনা কৰাৰ অভিযোগ আছিল।\nবিজেপি বিধায়কগৰাকীয়ে যোৱা ১৬ মাৰ্চত কোটোৱালি থানাত অভিযোগ দাখিল কৰিছিল। তদন্ত চলাই আৰক্ষীয়ে এটা ফেচবুক প’ষ্ট উদ্ধাৰ কৰে। এই প’ষ্টটো নীৰজ কুন্দৰে দিয়া বুলি জানিব পাৰি তেওঁক আৰক্ষীয়ে গ্ৰেপ্তাৰ কৰে।\nলগতে পঢ়ক: ”ঘোঁৰা চলাওক পেট্ৰ’ল-ডিজেল বচাওক”-মহানগৰীৰ ৰাজপথত ব্যতিক্ৰমী প্ৰতিবাদ কংগ্ৰেছ নেতাৰ\nনীৰজ কুন্দৰক গ্ৰেপ্তাৰ কৰাৰ পিছতে ইয়াৰ প্ৰতিবাদত তেওঁৰ বন্ধু , আত্মীয় আৰু এগৰাকী ইউটিউবাৰে ২ এপ্ৰিলৰ সন্ধিয়া কোটোৱালি থানা চৌহদত উপস্থিত হৈ শ্ল’গান দিয়ে। আৰক্ষীয়ে তেওঁলোকক ভাৰতীয় দণ্ডবিধিৰ ১৫১ ধাৰাত আটক কৰি কেইঘন্টাআমান পিছত এৰি দিয়ে।\nকিন্তু কিয় তেওঁলোকৰ এইদৰে কাপোৰ খুলি দিয়া হৈছিল? থানাৰ ভিতৰত কোনে তেওঁলোকৰ কাপোৰ খুলিছিল? এই সমগ্ৰ ঘটনাৰ তদন্ত কৰিবলৈ দিয়া হৈছে।


Akhil Gogoi : মুখ্যমন্ত্ৰী সদনৰ ৰজা নহয়, কিয় ক'লে বিধায়ক অখিল গগৈয়ে?– News18 Assam\nAkhil Gogoi : মুখ্যমন্ত্ৰী সদনৰ ৰজা নহয়, কিয় ক'লে বিধায়ক অখিল গগৈয়ে?\n»Akhil Gogoi : মুখ্যমন্ত্ৰী সদনৰ ৰজা নহয়, কিয় ক'লে বিধায়ক অখিল গগৈয়ে?\nUpdated:July 13, 2021, 7:24 PM IST\n"মাথোন ২ মিনিট ভাষণ দিব পাৰিম বুলি কৈছিল মুখ্যমন্ত্ৰীয়ে, বিপৰীতে মই ১০ মিনিট নিজ সমষ্টিৰ হকে ভাষণ প্ৰদান কৰিলোঁ৷"\nLast Updated: July 13, 2021, 7:24 PM IST\nঅসম বিধান সভাৰ বাজেট অধিবেশন (Budget Session) আৰম্ভৰ পূৰ্বে ৰাজ্যৰ মুখ্যমন্ত্ৰী হিমন্ত বিশ্ব শৰ্মা (Himanta Biswa Sarma)ই বিধানসভাত নিৰ্দলীয় বিধায়কে মাথোন ২ মিনিট ভাষণ দিব পাৰিব বুলি উল্লেখ কৰিছিল ৷ মুখ্যমন্ত্ৰীৰ এই মন্তব্যৰ বিপৰীতে প্ৰত্যাহ্বান জনাইছিল শিৱসাগৰৰ বিধায়ক অখিল গগৈ (Akhil Gogoi)এ ৷ গগৈয়ে উল্লেখ কৰিছিল যে বিধান সভা বিধান সভাৰ নীতি নিয়ম মতে চলিব, মুখ্যমন্ত্ৰীৰ মতে নহয় ৷ তাৰেই যেন প্ৰত্যুত্তৰ দিলে মঙ্গলবাৰে অসম বিধান সভাৰ মজিয়াত ৷\nঅখিল গগৈয়ে শিৱসাগৰক বিশ্ব ঐতিহ্যক্ষেত্ৰ ঘোষণাৰ বাবে বিশেষ প্ৰস্তাৱ আগবঢ়াইছিল সদনত ৷ শিৱসাগৰত আছে সৰ্বমুঠ ৫৫১টা কীৰ্তি চিহ্ন, লগতে সাংস্কৃতিক সমল ৷ এইবোৰ সংৰক্ষণ আৰু পৰ্য্যটনস্থল ৰূপে গঢ়াৰ লক্ষ্যৰে সদনত দিঘলীয়া ভাষণ দিলে অখিলে। দিলে কিদৰে সমষ্টিটো আগবঢ়াই নিব পাৰি তাৰ পৰামৰ্শ ৷ অৱশ্যে বিধায়ক গৰাকীয়ে আগঢ়োৱা প্ৰস্তাৱ সন্দৰ্ভত প্ৰথমে কোনো প্ৰতিশ্ৰুতিমূলক মন্তব্য নিদিলে বিভাগীয় মন্ত্ৰী বিমল বৰাই ৷ যদিও শিৱসাগৰৰ সামগ্ৰীক উন্নয়নৰ বাবে ১০০ কোটি টকা দিয়াৰ কথা উল্লেখ কৰে বিভাগীয় মন্ত্ৰীয়ে ৷ মন্ত্ৰীৰ এনে মন্তব্যৰ পাছতে অখিল গগৈৰ অধ্যক্ষলৈ প্ৰশ্ন- এই কথাৰ ৰেকৰ্ড হবনে? অধ্যক্ষৰ উত্তৰ, "এয়া বিধানসভাত লিখিত হ'ল ৷"\nএনে দৰে দীৰ্ঘ সময় সদনত কৰা মন্তব্যৰ পাছতে অখিলৰ মত "মুখ্যমন্ত্ৰী সদনৰ ৰজা নহয় ৷ মাথোন ২ মিনিট ভাষণ দিব পাৰিম বুলি উল্লেখ কৰিছিল মুখ্যমন্ত্ৰীয়ে বিপৰীতে মই ১০ মিনিট নিজ সমষ্টিৰ হকে ভাষণ প্ৰদান কৰিলোঁ ৷"\nFirst published: July 13, 2021, 7:19 PM IST


তুমি 'মিনি শ্বক' দিলা : পি.ভি. সিন্ধুক ক'লে কিৰেণ ৰিজিজুয়ে\nHOME/ SPORTS/ BADMINTON/YOU GAVE A MINI SHOCK KIREN RIJIJU ON PV SINDHUS CRYPTIC I RETIRE TWEET\nPublished on: Nov 2, 2020, 7:32 PM IST\nপি.ভি. সিন্ধুয়ে ক্ৰীড়াজগতৰ পৰা অৱসৰ গ্ৰহণ কৰা বুলি তেওঁৰ অনুৰাগীসকল বিভ্ৰান্ত হৈ পৰিছিল ৷ কিন্তু এই কথা মিছা প্ৰমাণিত হোৱাৰ পাচতে সেই সম্পৰ্কত মন্তব্য কৰে ক্ৰীড়ামন্ত্ৰী কিৰেণ ৰিজিজুয়ে ৷ তেওঁ কয় যে, সিন্ধুয়ে 'মিনি শ্বক' দিলে ৷\nস্পৰ্টছ ডেস্ক,2নৱেম্বৰ : কেন্দ্ৰীয় ক্ৰীড়া মন্ত্ৰী কিৰেণ ৰিজিজুয়ে পি. ভি. সিন্ধুক কয় যে, তেওঁ সকলোকে 'মিনি শ্বক' দিলে ৷ টুইটাৰৰ জৰিয়তে সিন্ধুয়ে "I Retire" বুলি লিখি সকলোকে হতভম্ব কৰি তোলাৰ পাচতে এই মন্তব্য কৰে ৰিজিজুয়ে ৷\nঅফিচিয়েল টুইটাৰৰ জৰিয়তে সিন্ধুয়ে কয় যে, ডেনমাৰ্ক অ'পেন হৈছে তেওঁৰ অন্তিম মেচ আৰু তেওঁ ক্ৰীড়াক বিদায় জনোৱাৰ সিদ্ধান্ত গ্ৰহণ কৰিছে ৷\nৰিজিজুয়ে টুইটাৰৰ জৰিয়তে কয়, "@Pvsindhu তুমি 'মিনি শ্বক' দিলা কিন্তু তোমাৰ দৃঢ়তাক লৈ মই সদায়ে বিশ্বাসী ৷ মই নিশ্চিত যে, দেশলৈ বহু সন্মান কঢ়িয়াই আনিবলৈ তোমাৰ বহু সাধ্য আছে ৷"\nউল্লেখ্য যে, সিন্ধুয়ে 2018 চনৰ কমনৱেলথ গেমছ আৰু এছিয়ান গেমছত দখল কৰিছিল ৰূপৰ পদক ৷ লগতে তেওঁ লাভ কৰিছে দেশৰ সন্মানীয় বঁটা ৰাজীৱ গান্ধী খেল ৰত্ন, পদ্মশ্ৰী আৰু পদ্ম বিভূষণ ৷ যোৱা বৰ্ষত তেওঁ BWF World Championships ৰ চেম্পিয়ন হৈছিল ৷ অলিম্পিকত ৰূপৰ পদকজয়ী প্ৰথম আৰু একমাত্ৰ শ্বাটলাৰ হৈছে সিন্ধু ৷\nক'ভিড-19 ৰ ফলত সমগ্ৰ বিশ্বতে লাখ লাখ লোকৰ মৃত্যু হোৱা বাবে এক বিয়োগাত্মক প্ৰভাৱ পৰাৰ বিষয়েহে তেওঁ টুইটাৰৰ জৰিয়তে মন্তব্য কৰিছিল ৷ কিন্তু প্ৰথমে "Denmark Open was the last straw. I retire" ৰে আৰম্ভণি কৰাত সকলো বিভ্ৰান্ত হৈ পৰে ৷\nটুইটাৰৰ পাচৰ পৰ্যায়ত সিন্ধুয়ে স্পষ্টীকৰণ দিয়ে যে, তেওঁৰ এই মন্তব্যই অনুৰাগীক মিনি হাৰ্ট এটেক দিলেও তেওঁৰ অনুৰাগীয়ে এই বিষয়ত চকু ৰাখিবৰ বাবেহে কৰিছে ৷ শেষৰফালে তেওঁ কয় যে, তেওঁ কেৱল কৰ'ণা ভাইৰাছৰ দ্বাৰা সৃষ্ট নকাৰাত্মক চিন্তা, অনিশ্চয়তা আদিৰ পৰাহে অৱসৰ ল'ব বিচাৰিছে ৷\nলগতে পঢ়ক : পইন্ট তালিকাৰ দ্বিতীয় স্থানৰ যুঁজত বেংগালুৰ বনাম দিল্লী


অভিজ্ঞতাৰ সঁফুৰা .. Abhigotar Xofura: April 2015\nপ্ৰায় এশ বছৰ আগতে লিখা অভিধান এখনত ধুনপেচ শব্দৰ উদাহৰণ হিচাবে হেনো বাক্য এটা লিখা হৈছিল, “ আজিকালিৰ ডেকা ল’ৰাৰ ধুনপেচ কি চাবা?\nএশ বছৰ আগৰ ডেকাল’ৰাৰ ধুনপেচ? চিন্তা কৰিলে আজিৰ ডেকাই হাঁহি এটা মাৰিবযে নিশ্চিত৷ সেইসকল কেতিয়াবাই আউট ডেটেদ হৈ গ’ল৷\nজীৱনৰ বিয়লি পৰত এবাৰ উভটি চাই নিজৰ সময়ৰ ধুনপেচৰ কথাবোৰো মনত পেলাই ভাল লাগে৷ সেইসময়ৰ চিনেমাবোৰ চালেই কথাবোৰ মনত পৰি যায়৷ তেনে কিছুমান ফেচনৰ কথাকে উল্লেখ কৰিব খুজিছো ইয়াত৷\nহাই হিল: কেৱল ছোৱালীয়েই নহয়, ল’ৰাবোৰেও ওখ দেখিবলৈ হাই হিল জোতা পিন্ধিছিল৷ হিলটো সাধাৰণতে কাঠৰ আছিল৷ তেনে এজাক ডেকা বাটেৰে খোজ কাঢ়ি গ’লে খট্ খট্ শব্দ কৰি এদল ঘোঁৰা গৈ থকা যেন লাগিছিল৷ এবাৰ সৰস্বতী পূজাৰ দেৱী বিসৰ্জন দিবলৈ যাওঁতে হোষ্টেলৰ ল’ৰাবোৰে নাচি থাকোঁতে মণিপুৰী ল’ৰা এজনৰ এপাত জোতাৰ হিলটো খুলি গ’ল৷ প্ৰায় ছয় ইঞ্চি ওখ হিলটো ল’ৰাজনে হাতত ল’লে ঠিকেই কিন্তু খোজকাঢ়োতে এখন ভৰি আনখন ভৰিতকৈ প্ৰায় ছয় ইঞ্চি দীঘল হোৱা বাবে ভালেখিনি সময় কষ্ট সহ্য কৰি থাকিবলগীয়া হ’ল মুচি এজনৰ হতুৱাই খুলি পৰা হিলটো আকৌ গজাল মাৰি লগাই নোলোৱালৈকে৷\nদ্ৰেইন পাইপ: ল’ৰাৰ লংপেন্টবোৰ একেবাৰে শৰীৰত লিপিট খাই পৰা আছিল৷ শকতবোৰৰ কথা যেন-তেন কিন্তু খীণবোৰৰ ভৰিবোৰ মুৰ্গীৰ ঠেং যেন দেখিছিল৷ পেন্টবোৰৰ তলটো এঘাৰ-বাৰ ইঞ্চিমান বহল আছিল৷ পিন্ধিবৰ সময়ত কোনোমতে ঠেলি হেঁচি ভৰিখন সুমুৱাই দিয়া হৈছিল৷ খুলিবৰ সময়ত কেতিয়াবা আন এজনক আধাখোলা পেন্টটো জোৰেৰে টানিবলৈ কোৱা হৈছিল৷ তাতে আন এটা উপায় কৰি পেন্টৰ তলৰ কাষদুটা অলপ অলপ কাটি দিয়াৰ ব্যৱস্থাও কোনো কোনোৱে কৰি লৈছিল৷\nবেলবটম: তাৰপাছত আহিল বেলবটম৷ ই আছিল হিপ্পী সংস্কৃতিৰ এটা অৱদান৷ এঘাৰ-বাৰ ইঞ্চিৰ পৰা পেন্টৰ তলবোৰ একেবাৰে ত্ৰিশ-পয়ত্ৰিশ ইঞ্চি হ’লগৈ৷ কিছুমানে আকৌ তলটো বহল কৰিবলৈ পেন্টৰ কাষেৰে বেলেগ কাপোৰো লগাই লৈছিল৷ তেনে বেলবটম পিন্ধা ডেকা-গাভৰুৱে বাটেৰে খোজ কাঢ়ি গ’লে গোটেই বাটটো সাৰি পৰিষ্কাৰ কৰি লৈ গৈছিল৷\nজুলফী: মুখত দাড়ি-গোঁফ ফুটি উঠক বা নুঠক ডেকাসকলে কিন্তু এটা সময়ত দীঘলকৈ খট বা জুলফী ৰাখিছিল৷ তাৰে সুযোগ লৈ কিছুমান শিক্ষকে শাস্তি দিবলৈ ছাত্ৰৰ জুলফী টানিছিল৷\nদীঘল চুলি : ইও আছিল হিপ্পী সংস্কৃতিৰ অৱদান৷ ডেকাসকলৰ চুলি খুব দীঘল দীঘল আছিল৷ কাণ দুখন চুলিৰে ঢাক খাই থাকে৷ একেবাৰে কান্ধলৈকে দীঘল কৰিছিল কিছুমানে৷ বেলবটম পিন্ধা দীঘল চুলিৰ সেই নতুন ডেকাসকলক বহুতেই পিছৰ পৰা ছোৱালী বুলি ভুলো কৰিছিল৷\nৰুমাল: এইটো বেছি প্ৰচলিত নহ’ল যদিও দ্ৰেইন পাইপৰ দিনত বহুতো ডেকাই ডিঙিত ফুলাম ৰুমাল একোখনো লৈছিল, কলাৰৰ তলেৰে৷ নিশ্চয় চিনেমাৰ প্ৰভাৱ৷\nমাফলাৰ: দীঘল দীঘল পখৰা মাফলাৰো এটা ফেচন হৈছিল৷ মাফলাৰবোৰ ইমান দীঘল আছিল যে ডিঙিত পাক মাৰি লোৱাৰ পাছত একেবাৰে আঁঠুলৈকে ওলমি পৰিছিল দুয়ো মূৰে৷\nদাড়ি আৰু বেগ: খুব সম্ভৱ বাম-পন্থীসকলৰ প্ৰভাৱত এই ফেচনটো চলিছিল৷ ডেকাসকলে মুখবোৰ দাড়িৰে ভোবোকাৰ কৰি তুলিছিল৷ লগতে কান্ধত লৈছিল একোখন বেগ৷ নাপিতসকলৰ ব্যৱসায়ত বিজুতি ঘটিছিল যদিও বেগৰ ব্যৱসায় ৰমৰমীয়া হৈছিল৷\nচাৰ্টৰ বিভিন্ন ধৰণৰ কলাৰ, চাৰ্টৰ কাপোৰৰ নানা ধৰণৰ প্ৰিন্ট (ববী প্ৰিন্ট, অমানুস চাৰ্ট)আদি আন বহুতো কথাই এতিয়া সোঁৱৰণিৰ বাগিছাখনত একো-একোপাহ ৰঙ-বিৰঙৰ ফুলৰ দৰে ফুলি থাকি হাত বাউলি দি মাতি থাকে৷\nকটন কলেজত একেলগে পঢ়িছিলো যদিও শাখা বেলেগ আছিল, হোষ্টেলো বেলেগ আছিল৷ অসম অভিযান্ত্ৰিক মহাবিদ্যালয়ত দুয়ো একেলগে কিছুদিন একেটা ৰুমতে আছিলো৷ বিভাগো আছিল একে, ইলেক্ট্ৰিকেল৷ পাছ কৰাৰ পাছত একেলগে ডিগবৈৰ অসম অয়লতো প্ৰায় এবছৰমান একেলগে চাকৰি কৰিছিলো ৷ কিন্তু মই অসম অয়ল এৰি অহাৰ পাছত বহু বছৰ কোনো যোগাযোগ নাছিল৷ মোবাইল, ইন্টাৰনেট আদি বহু পাছতহে আহিল৷\nএদিন হঠাতে গুৱাহাটী বিমান বন্দৰত দেখাদেখি হ’লো৷ তেওঁ গৈ আছে দিল্লীলৈ, মই কলিকতালৈ৷ প্ৰথমে ময়েই মাত লগালো, “শান্তি নহয়নে?”\nঅলপ সময় মোৰ ফালে চাই তেওঁ স্বভাৱসুলভ সৰল হাঁহি মাৰি হাত আগবঢ়াই দিলে, “ এই, মাখন দেখোন৷”\nতাৰপাছত আৰম্ভ হৈ গ’ল শাক খোৱা, ভাত খোৱা বাৰে বিংকৰা কথা৷ ফেচবুক, হোৱাটচআপ আদিৰ যোগেৰে আমি পৰস্পৰক অধিক সঘনাই লগ পাবলৈ ধৰিলো৷ প্ৰায় দৈনিকভাবে৷ লগতে আন আন সমনীয়াবোৰো সাঙুৰ খাই পৰিলহি৷\nচাকৰিৰ খাটিৰত শান্তি থাকে মুম্বাইত৷ অকলে৷ মই আছোহি গুজৰাটত৷ অকলে৷ মুম্বাইত আন এজন সহপাঠী সুশান্তো থাকে, সপৰিয়ালে৷ শান্তি আৰু সুশান্তক এবাৰ মুম্বাইত লগ পালোগৈ কিছুসময়ৰ বাবে৷ মই গুৱাহাটীলৈ গ’লে মুম্বাইৰ পৰাই উৰাজাহাজেৰে যাওঁ৷ শান্তিয়ে কৈ থাকে, মুম্বাইলৈ আহিলে মোৰ তাতে থাকিবা৷ একো অসুবিধা নাই৷ যাম যাম বুলি ভাবি আছিলো যদিও সময়হে মিলাব পৰা নাছিলো৷\nএদিন শান্তিৰ মেচেজ পালো, “অহা শনিবাৰে আমি চাৰিজন লগ হ’ম, ৰাজৰ্ষি মুম্বাইলৈ আহিছে, সিদ্ধাৰ্থও মুম্বাইত আছে৷ লগতে সুশান্ত আৰু মই৷ পাৰিলে তুমিও আহা৷ আমি পাঁচজন এইচিয়ান লগ হ’ম৷ ভাল লাগিব৷”\nমই থকা ঠাইৰ পৰা মুম্বাইলৈ প্ৰায় চাৰে তিনি ঘন্টামানৰ বাট৷ অসংখ্য ৰেল চলে৷ উঠি দিলেই হ’ল৷ শনিবাৰে ৰাতিপুৱা মন বান্ধিলো যাম বুলি৷ কথামতে কাম৷ সৰু বেগ এটাত কাপোৰ এযোৰমান ভৰাই ৰেলৰ সাধাৰণ শ্ৰেণীৰ ডবা এটাত উঠি দিলো টিকট এটা কাটি৷ কিছু সময় পাছতে বহিবলৈ ভাল চীট এটা পালো৷ ইতিমধ্যে শান্তিলৈ মেচেজ পঠিয়াইছো৷ শান্তিয়ে ঘৰৰ ঠিকনা দি কেনেকৈ যাব লাগিব জনাই দিছে৷\nআবেলি তিনিমান বজাত আন্ধেৰীত নামিলো৷ তাৰপাছত মানুহক সুধি ঘাটকোপাৰলৈ যোৱা লোকেল ট্ৰেইনৰ প্লেটফৰ্ম পালোগৈ৷ হেঁচা-ঠেলাৰ মাজেৰে ট্ৰেইনত উঠিলো৷ উঠিব নুখুজিলেও মানুহে ঠেলিয়েই উঠাই দিয়ে৷ কিছুসময় পাছত ঘাটকোপাৰত নামি পৰিলো৷ ইতিমধ্যে ঘামে সৰ্বশৰীৰ তিয়াই পেলাইছে৷ ষ্টেচনৰ পৰা ওলায়েই অটো এখনত উঠি পৰিলো৷ তাৰ পৰা শান্তি থকা ঠাইলৈ চল্লিশ টকামান ভাড়া হয় বুলি শান্তিয়ে কৈছিল৷ নিৰ্দ্দিষ্ট ঠাই পাই নামি সুধিলো, কিমান হ’ল? অটোৱালাই ক’লে একচল্লিশ টকা৷ ভাল লাগিল৷ নঠগালে যে৷\nশান্তি তললৈ নামি আহি মোক ৰিচিভ কৰিলেহি৷ তিনিটামান প্ৰকাণ্ড বিল্ডিং৷ শান্তিৰ কোঠাত সোমাই অলপ সকাহ পালো৷ পানী এগিলাচ খাই অলপ জিৰালো৷ ইতিমধ্যে ঘামে ধুই পেলোৱা মোৰ শৰীৰৰ পৰা ওলোৱা সুবাসে কোঠাটো পূৰাই তুলিব ধৰিছে৷ প্ৰায় আধাঘন্টামান পাছত সুশান্ত আহি পালে৷ মোলৈ চায়েই ক’লে,\n“মাখনে গাটো ধুই ল’বা নহয়জানো৷ দহ মিনিটমানতে ধুই লোৱা৷ তাৰপাছত আমি নৱি মুম্বাইলৈ যাম৷ ৰাজৰ্ষি তাতে আছে৷ সিদ্ধাৰ্থ আহিব নোৱাৰে৷”\nশান্তিয়ে নতুন টাৱেল এখন দিলে৷ হাতত লৈ সুধিলো৷ “মোৰ চোলা, গেঞ্জী সকলো ঘামেৰে তিতি গৈছে৷ খুলি ক’ত থ’ম?”\nশান্তিয়ে ক’লে, “বাথৰুমৰ ভিতৰত বাল্টি এটাত মোৰো ধুবলগীয়া কাপোৰ অলপ আছে৷ তাতে থোৱা৷ একেলগে ধুই দিম ৱাচিং মেচিনত৷ একো নহয়৷ চিনি পাম দিয়া কাৰ কোনবোৰ কাপোৰ৷ “\nকাপোৰবোৰ বাল্টিটোত থৈ ভালদৰে গাটো ধুই সতেজ হৈ ওলাই আহিলো বাথৰুমৰ পৰা৷ লগত লৈ যোৱা আনযোৰ কাপোৰ পিন্ধি সাজু হলো৷ তিনিও বন্ধু ওলাই গ’লো নৱি মুম্বাইলৈ শান্তিৰ গাড়ীৰে৷\nপিছদিনা দেওবাৰে ৰাতিপুৱাই শান্তিক ক’ল, “মই আবেলিৰ ৰেলেৰে যামগৈ৷ কাপোৰখিনি ধুই শুকুৱাব লাগিছিল নহয়৷”\n“ৰ’বা, পটকৈ হৈ যাব” বুলি কৈ শান্তি ওলাই গ’ল হাতত কাপোৰৰ বাল্টিটো লৈ৷\nকিছুসময় পাছত হাতত ৰঙা ৰঙা গেঞ্জী দুটা লৈ শান্তি উভতি আহিল৷ মোক গেঞ্জীদুটা দেখুৱাই ক’লে,\n“কি কথাহে? গেঞ্জীবিলাক দেখোন ৰঙা হৈ গ’ল?”\nমোৰ হঠাতে মনত পৰিল, মোৰ ৰঙচুৱা ৰঙৰ চোলাটোৰ পৰা ৰং যায়৷ কথাটো শান্তিক ক’বলৈ পাহৰিলো৷ গোটেইবোৰ কাপোৰ একেলগে ৱাচিং মেচিনত ভৰাই দিলেতো বগা গেঞ্জীবোৰ ৰঙা হ’বই৷ মই হাঁহি মাৰি ক’লো,\n“হা হা হা, মোৰ ৰঙা চাৰ্টটোৰ পৰা ৰং যায় বুলি তোমাক ক’বলৈ পাহৰিলো৷ একো নহয় দিয়া৷ চাৰ্টৰ তলতহে থাকিব৷ “\nশান্তিয়েও হয়ভৰ দিলে মোৰ কথাত৷ তাৰপাছত ৰঙা ৰঙা গেঞ্জীদুটা শুকাবলৈ মেলি দিলে৷\nশান্তিয়ে এতিয়া ৰঙা গেঞ্জীটো পিন্ধিছেনে নাই নাজানো৷ মোৰটো হ’লে মই নিপিন্ধি থৈ দিছো ভালদৰে৷\nৰঙা ৰঙৰ গেঞ্জীটোৱে বন্ধুত্বৰ এনাজৰীডাল আৰু অধিক কটকটীয়া কৰা যেনহে লাগিল৷


জ্যোতি প্ৰকাশ দাস - অসমীয়া ৱিকিপিডিয়া\n২৫ জুলাই, ১৯৪৭ চন\nবৰবাৰী, ডিব্ৰুগড় জিলা\nছেইণ্ট এডমাণ্ড স্কুল (শ্বিলং)\nছেইণ্ট এন্থনী কলেজ (শ্বিলং)\nকণ্ঠশিল্পী, সংগীত পৰিচালক\nধীৰেন্দ্ৰনাথ দাস (পিতৃ)\nবীণাপাণি দাস (মাতৃ)\nজ্যোতি প্ৰকাশ দাস (ইংৰাজী: Jyoti Prakash Das) বা জে পি দাস (ইংৰাজী: J P das) হৈছে অসমৰ এজন প্ৰতিষ্ঠিত কণ্ঠশিল্পী। অসমৰ অগণন শ্ৰোতাৰ মাজত তেওঁ জেপিদা বুলি পৰিচিত। ‘মোৰ মিনতি তৰা হয় যদি...’, ‘সন্ধিয়াৰ আকাশত...’, ‘ওৰে ৰাতি অন্ধকাৰত...’, ‘পৰিচয়বিহীন...’ আদি সৰ্বকালৰ অনেক জনপ্ৰিয় গীতৰ সুৰকাৰ হৈছে জে পি দাস।\n4 সংগীত জীৱন\n4.1 সংগীত পৰিচালনা\n১৯৪৭ চনৰ ২৫ জুলাইত ডিব্ৰুগড় জিলাৰ বৰবাৰীত এটি সংস্কৃতিৱান পৰিয়ালত জে পি দাসৰ জন্ম হয়। তেওঁৰ পিতৃ ধীৰেন্দ্ৰনাথ দাস এজন অঁনাতাৰ শিল্পী আছিল। মাতৃৰ নাম বীণাপাণি দাস।\nজে পি দাসে প্ৰাথমিক শিক্ষা আৰম্ভ কৰিছিল শ্বিলঙৰ ছেইণ্ট মেৰিজ স্কুলত। সংগীতানুৰাগী পিতৃয়ে তেওঁক ৮ বছৰ বয়সতে ঢাকাৰ ফুল মহম্মদ খানৰ ওচৰত শাস্ত্ৰীয় সংগীতৰ তালিম শিকাইছিল। ক্লাছ ফ’ৰত থাকোঁতেই তেওঁ বংগীয় সাহিত্য পৰিষদৰ দ্বাৰা আয়োজিত শাস্ত্ৰীয় সংগীতৰ ‘খ’ শাখাত মালকোশ ৰাগ গাই প্ৰথম পুৰস্কাৰ বুটলিবলৈ সক্ষম হৈছিল। তেওঁৰ পিতৃয়ে দশম শ্ৰেণীত এখন ইলেকট্ৰিক গীটাৰ উপহাৰ হিচাপে দিছিল। তাৰ পিছতে সমনীয়া খাচী আৰু নেপালী ল’ৰাৰ সৈতে গঢ়ি তুলিছিল এটি মিউজিকেল বেণ্ড – ‘জেট লাইনাৰ্ছ’। ১৯৬২ চনত শ্বিলং গভৰ্ণমেণ্ট হাইস্কুলৰ পৰা প্ৰৱেশিকা পৰীক্ষাত উত্তীৰ্ণ হয়। ইয়াৰ পিছত তেওঁ দ্বাদশ শ্ৰেণীলৈকে ছেইণ্ট এডমাণ্ড স্কুলত আৰু ১৯৬৬ চনত ছেইণ্ট এন্থনী কলেজৰপৰা বি এ সম্পূৰ্ণ কৰে। ইয়াৰ পিছত স্নাতকোত্তৰ ডিগ্ৰীৰ বাবে গুৱাহাটী বিশ্ববিদ্যালয়লৈ আহে।\n১৯৬৯ চনত আকাশবাণী গুৱাহাটী কেন্দ্ৰত জে পি দাসে অনুষ্ঠান কাৰ্যবাহী হিচাপে যোগদান কৰে। ২০০৮ চনৰ ২৯ ফেব্ৰুৱাৰী তাৰিখে গুৱাহাটী আকাশবাণী কেন্দ্ৰৰ পৰাই তেওঁ সহকাৰী কেন্দ্ৰ সঞ্চালকৰ পদৰ পৰা অৱসৰ গ্ৰহণ কৰে।\nসংগীতত সুহুৰি ব্যৱহাৰ কৰাতো জে পি দাসৰ গীতৰ এটি বৈশিষ্ট্য।\nপাহাৰী কন্যা (১৯৯০) ; পৰিচালক: মুনিন বৰুৱা\nমোৰ মিনতি তৰা হয় যদি...\nওৰে ৰাতি অন্ধকাৰত...\n১৯৭৩ চনৰ ৩ মে’ৰ দিনা শান্তিপুৰৰ হীৰা দাসৰ লগত জে পি দাস বিবাহ পাশত আৱদ্ধ হয়। তেওঁলোকৰ তিনিও সন্তানৰ নাম হৈছে জিণ্টি, নীতিন আৰু ৰাজীৱ।\n↑ 1.0 1.1 1.2 1.3 শীৰ্ষা ফুকন (১১ মে’ ২০০৮). "ভাল গান এটা শুনিলে ধুনীয়া ছোৱালী এজনীৰ প্ৰেমত পৰা যেন লাগে... : জে পি দাসৰ সৈতে শীৰ্ষা ফুকনৰ আলাপ". আমাৰ অসমৰ দেওবৰীয়া আলোচনী ‘পূৰ্বাঞ্চল’: ২৬, ২৭ পৃ্ষ্ঠা.\n"https://as.wikipedia.org/w/index.php?title=জ্যোতি_প্ৰকাশ_দাস&oldid=181045"ৰ পৰা অনা হৈছে\nএই পৃষ্ঠাখন ১০ আগষ্ট, ২০১৮ তাৰিখে ১৭:১৩ বজাত অন্তিম সংশোধন কৰা হৈছিল।


হৃদয় মোৰ এক যুদ্ধকক্ষ –ভাস্কৰ জ্যোতি বৰুৱা – ফটাঢোল\nAugust 1, 2018 ভিন্নস্বাদ\t17 Comments\nহৃদয় মোৰ এক যুদ্ধকক্ষ –ভাস্কৰ জ্যোতি বৰুৱা\nচাহপাত ঢলাৰ ঠিক আগমুহূৰ্তটোত ষ্টো’ভৰ ওপৰত থকা পানীখিনিৰ দৰে মগজটো বকবককৈ উতলি উঠিল। হেৰৌ, আজি ডেৰ বছৰেও পাহৰিব পৰা নাইনে? আকৌ এই আক্ৰমণ যে! শান্তিৰ বাবে কৰা উপেক্ষাক বহুতে দুৰ্বলতা বুলিয়েই ভাৱে। শুভাকাংক্ষী (যুদ্ধাকাংক্ষী?)ৰ মো’বাইলেৰে বাগৰি অহা স্ক্ৰীণ শ্বটটো আকৌ এবাৰ পঢ়িলো। হঠাৎ মোৰ ভয় লাগি গ’ল নিজৰ খঙটোৰ উমান পায়। মনত পেলাবলৈ যত্ন কৰিলোঁ – আজি ৰাতিপুৱা প্ৰেছাৰৰ দৰৱটো খালো নে নাই। খাইছোঁতো, মনত পৰিল। এইবাৰ এটা সুৰক্ষা বেষ্টনীৰ মাজত থকা যেন অনুভৱ হ’ল। তেতিয়াহ’লে এটা সীমালৈকে খং খাব নিশ্চয় পাৰি। ইফালে দস্তুৰমত এই ক্ৰোধৰ ন্যাযতা আছে।\n“হেৰা, বজাৰলৈ নোযোৱা কিয়? মোক প্ৰিপেৰেছন কৰিবলৈ সময় লাগিব নহয়।“– কোঠাটোলৈ সোমাই আহি পত্নীয়ে ক’লে। দ্বিতীয় বাৰৰ বাবে তেওঁ সোঁৱৰাই দিছে।\nখঙটোৱে আৰু এটা স্তৰ অতিক্ৰম কৰিলে। হেৰৌ, মানুহটোক ছ’চিয়েল মেডিয়াত আনে অপমান কৰিছে, এওঁৰ মন আক’ বিৰিয়ানীতেই আবদ্ধ। অলপতে খাদ্যৰ গ্ৰুপ এটাত সোমাই লৈছে মানুহজনী। ৰন্ধাৰ চখ নতুনকৈ উঠিছে। আজি বিৰিয়ানী ‘ট্ৰাই’ কৰে বোলে। চ’চিয়েল মিডিয়াত মোৰ খং প্ৰকাশ কৰিলেও তেনে ভুল ঘৰত নকৰিবলৈ চেষ্টা কৰোঁ।\n“‘লোকেল’কেই আনো দিয়া।“– মই ক’লো।\n“না নহ’ব, ব্ৰইলাৰেই লাগিব। ৰেচিপিটোত ব্ৰয়লাৰ বুলি লিখা আছে। লোকেলৰ নামত বয়সস্থ এটা বা এজনী আনি দিবা। গোটেইখন বৰবাদ হ’ব।“- শ্ৰীমতীয়ে প্ৰতিবাদ কৰি উঠিল।\n“হৌৰা, পুৰণি কালত ক’ত ব্ৰয়লাৰ আছিলহে? ‘লোকেল’তেই ৰন্ধা নাছিল জানো মোগল বাদছাহৰ ৰান্ধনিয়েও?”\n“ এই মানুহটোক নোৱাৰি আৰু! যি আনা আনা। টুকুৰাবোৰ ডাঙৰ লাগিব কিন্তু মোক। কিন্তু লোকেল আনি পাছত টানি থাকিবলগীয়া হ’লে মোক নুদুষিবা।“– উচাৎ মাৰি শেষ সিদ্ধান্তটো মোলৈ এৰি তেওঁ গ’লগৈ।\nঅলপ অসহায় অনুভৱ কৰিলোঁ। খোৱাৰ পাতত ৰান্ধনীক ভুল ধৰাৰ অধিকাৰকণ খৰ্ব কৰিবলৈ মন নগ’ল। প্ৰকৃততে আজি অন্য এটা বিষয়তহে মানুহজনীয়ে এনেদৰে উচাৎ মাৰি ‘যি কৰা কৰি থাকা’ বুলি মোক মোৰ ওচৰত এৰি দিয়াহেঁতেন পৰম সৌভাগ্য বুলি গ্ৰহণ কৰিলোঁ হয়। কিন্তু মই নিশ্চিত জানো, তেওঁ সেইটো প্ৰসংগত ওলোটাই ৰণচণ্ডী মূৰ্তিহে ধৰিব। তথাপি এবাৰ ভাবি চালোঁ। সপোন দেখাততো বাধা নাই! মোৰ কাল্পনিক আবেদন,-\n“ হেৰা, আজি মুড বেয়াহে। দুই বা তিনি পেগ খাম কিন্তু।“\n“ যিমান খোৱা খাই থাকা। মোক এইবোৰ নুসুধিবা। সেইবোৰ ওলালে মই কিন্তু একেলগে খাবলৈ ৰৈ নাথাকিম। ৰাতিৰ খানা যেতিয়া খোৱা খাই থাকিবা। মই ঢাকি থৈ দিম টেবুলত।“- উচাৎ মাৰি তেওঁৰ প্ৰস্থান।\nআঃ, শ্ৰীমতীৰ ডায়লগৰ গোটেইখিনি শব্দ, বাক্য নিজৰ আকাংক্ষা অনুসৰি সজাই ল’লোঁ দেখোন! কিন্তু এক মিশ্ৰিত অনুভৱ। সুখৰ, কিয়নো এক গোলাপী সপোনত বুৰ যোৱা মাদকতাই খন্তেকৰ বাবে হ’লেও মোক চুই গ’ল। দুখৰো, কাৰণ ঠিক পাছ মুহূৰ্ততে মোৰ বিবেকে সোঁৱৰাই দিলে – এই কল্পনা বাস্তৱ হোৱাৰ কোনো আশা নাই। নাঃ, বাস্তৱক অস্বীকাৰ কৰি বেছি দূৰ আগুৱাব নাপায়। শেষত নিজেই কষ্ট পোৱা যায়। সেই সৌভাগ্য মোৰ কপালত যে নাই, সেয়া মানি লোৱা ভাল। যিদৰে চলি আছে মানে লুকাই চুৰকৈ অলপ ধৰি আহি তেওঁৰ সন্মুখত নিচা নধৰাৰ অপূৰ্ব বাস্তৱ অভিনয়ৰে পূৰ্বৰ দৰেই চলাই যাব পাৰিলেই হ’ল। দেৱালৰ ঘড়ীটোলৈ চালোঁ – ৰাতিপুৱা ৮ টা। অফিচলৈ যোৱাৰ আগতেই মই বজাৰখিনি আনি দি যাবলৈ সাজু হ’লো। চাল্লা, এতিয়াও কিছুমান অৰ্ধসত্য কৈ মিছা অপবাদ দি তাচ্ছিল্য কৰিবলৈ এৰা নাই, হুহ! আকৌ মোৰ মন উভতি গ’ল প্ৰাসংগিক বিষয়টোলৈ। এবাৰ আকৌ ঘূৰি চালো পলকতে সেই সমস্ত সময়।\nফেচবুক গ্ৰুপ এটাত দাদা এজনে ভৰাই দিছিল। এদল হাস্যৰসিকৰ এটা ক্লো’জড গ্ৰুপ। সোমায়ে অবাক। ধেমালি-ধুমুলাৰ পাঞ্চেই বেলেগ। যেনেকুৱা পৰ্যায়ত পুৰণি বন্ধুকে ক’বলৈ অসুবিধা তাৰ ওপৰৰ পৰ্যায়ত জেষ্ঠ – কণিষ্ঠ নিৰ্বিশেষে নিৰ্দোষ ধেমালি কৰি আছে। লাহে-লাহে ময়ো ভাগ লোৱা হ’লোঁ। কিন্তু সদায় ভাল দিনবোৰ অতি ক্ষীপ্ৰতাৰে শেষ হোৱাৰ তত্ত্বটো ইয়াতো প্ৰযোজ্য হ’ল। ভুল বুজাবুজি। মীমাংসালৈ আহিও মীমাংসা নোহোৱাত কেইজনমান সতীৰ্থৰ এটা নতুন গ্ৰুপ গঠন। এদিন দেখা পালো সেই নতুন গ্ৰুপৰ পৰা মোলৈ নিমন্ত্ৰণ। চিনাকি মানুহ দেখি সেই নিমন্ত্ৰণ গ্ৰ্হণ কৰিলোঁ। অভাৱনীয়ভাৱে মোক এজন অন্যতম এডমিন পাতিলে। মই না কৰিব নোৱাৰিলোঁ (প্ৰশাসক হোৱাৰ এটা সুপ্ত বাসনা মোৰো আছিল দিয়কচোন)।\nনতুন গ্ৰুপটোৰ যাত্ৰা আৰম্ভ হ’ল। লগে-লগেই আৰম্ভ হ’ল পুৰণি গ্ৰুপৰ একনিষ্ঠ কিছু হাস্যকৰ্মীৰ লগত নতুন গোটৰ হাস্যকৰ্মীসকলৰ এখন গেং ৱাৰ। কোনো ব্যস্ত চহৰৰ ৰাজপথত অতৰ্কিতে আৰম্ভ হৈ যোৱা নিৰ্মম, নৃশংস ধাৰাবাহিক আক্ৰমণ-প্ৰত্যাক্ৰমণবোৰত হোৱাৰ দৰেই ফেচবুকৰ আলি-পদুলি প্ৰায়ে ৰক্তাক্ত হ’বলৈ ধৰিলে। চিনাকি বহুজনে নিজৰ আবেগত হোৱা ক্ষত স্থান লুকুৱাবলৈ অক্ষম হৈ পৰিল। কিন্তু সকলোৰে নিজৰ সপক্ষে অকাট্য যুক্তি। পৰিণতি – ভুল বুজাবুজিৰ বৃদ্ধি। ক্ষোভত ৰ’ব নোৱাৰি যদি কোনোৱে অসংবিধানিক কিবা এষাৰ টাইপ কৰি পালে, কিছু সময়ৰ পাছত সন্বিত ঘূৰি আহি মছি দিলেও নিস্তাৰ নাপাইছিল। স্ক্ৰীণ শ্বটৰ ৰূপ লৈ সেইবোৰ সোমাইছিলগৈ বিপক্ষৰ সদস্যৰ মো’বাইলে মো’বাইলে। সেই বিলাককে সম্বল কৰি আকৌ একোটা প্ৰৰোচনামূলক আপডেট আহিছিল ঠিক বাংকাৰত থকা বিপক্ষৰ সৈন্যক মুকলিলৈ উলিয়াই আনিবলৈ কৰা চেষ্টাৰ দৰে। অন্য এটা ভুল কৰিবলৈ বাধ্য কৰোৱা এক মনস্তাত্ত্বিক যুদ্ধৰ কৌশল।\nযেতিয়া দেখিলো দুয়োটা গ্ৰুপত একেসময়তে থকাটো বিপদজনক হৈ উঠিছে, দুই এজন নিমাখিত সদস্যক ইতিমধ্যেই চোৰাংচোৱা বুলি সন্দেহ কৰা আৰম্ভ হৈছে পুৰণি গোটটোত, মই সেই গ্ৰুপটোৰ পৰা নিঃশব্দে আঁতৰি পৰিলো। ইচ্ছা – অন্ততঃ ব্যক্তিগত সম্পৰ্কবোৰ ভাল হৈ থাকক। কিন্তু নাথাকিল। সেই ঘটনাৰ ডেৰ বছৰৰ পাছত মই দিয়া এটা সাধাৰণ আপডেটক উদ্ধৃতি হিচাপে টানি লৈ (কিছু সংযোগ কৰি লৈছে গালি পাৰিবলৈ সুবিধা হোৱাকৈ) এয়া আকৌ মোক নতুনকৈ তাচ্ছিল্য।\n“আহক দা, কিমান ডাঙৰ দিম? মজ্জা মাল আহিছে”- আব্দুলে মাত দিলে। লগতে “লোকেল”ৰ সঁজাটো খুলি সৰু পোৱালি এটাৰ ঠেঙত ধৰিলেই।\n‘আজি “লোকেল” নালাগে দিয়া, ব্ৰয়লাৰ এটাকে দিয়া। পিচ্চবোৰ মাত্ৰ ডাঙৰ ডাঙৰ কৰিবা। বিৰিয়ানীৰ পিচ্চ, বুজিছা নহয়?’ -মই ক’লো। মনত পৰিল কেইদিন মানৰ আগতে “লোকেল” পোৱালি এটা কিনি ব্ৰয়লাৰ মাংসৰ অপকাৰিতাৰ বিষয়ে এটা দীঘলীয়া বক্তৃতা দি গৈছিলোঁ। অত্যধিক এণ্টিবায়টিক, হ’ৰমনৰ বেজি আৰু যে কত কি! যিবোৰ কথাত আব্দুলৰ আছিল পূৰ্ণ সমৰ্থন। সি ব্ৰয়লাৰৰ সঁজাটো খুলি এটা নে এজনী আনি পাল্লাত উঠালে আৰু ব্ৰয়লাৰৰ সম্পৰ্কে প্ৰশংসাসূচক মন্তব্য ৰাখিবলৈ ধৰিলে। বৰ বুজন ল’ৰা। গ্ৰাহকক অপ্ৰস্তুত হ’বলৈ নিদিয়ে। অ’, মোৰ ফেচবুক ফ্ৰেণ্ডও দেই এই আব্দুল। চেঞ্চ অৱ হিউমাৰ ভালেই ল’ৰাটোৰ। কিন্তু কিছুদিনৰ আগতে পাল্লাত মুৰ্গী এটা উঠাই “আল্লাই নিদিলে পাল্লাই দিব” -বুলি কেপচনেৰে ফটো এখন দি বিতৰ্কৰ চাকনৈয়াত পৰি কেইদিনমান ফেচবুকৰ পৰা অব্যাহতি লৈ আছে। সেয়ে হয়তো মোক কৰা আক্ৰমণ তাৰ চকুত পৰা নাই আৰু প্ৰসংগটো এতিয়ালৈকে সি উলিওৱা নাই। হ’ব, ঠিকেই আছে। মই মাংসখিনি কাটিবলৈ দি গেলামালৰ দোকানলৈ গ’লো।\n“এক কেজি ভাল বাচমতি দিয়াহে,”- মই ক’লো।\n“দাদা, পায়স বনাব?”- হাঁহি হাঁহি জগদীশে সুধিলে। মাৰোৱাৰী ল’ৰা। ভাল অসমীয়া কয়। দেউতাকে পতা দোকান। ‘এম আৰ পি’তকৈ তলত দাম লয়। দোকান খুউব চলে। ভীৰ নুগুচেই। যদিও দোকানৰ নাম হনুমান ভাণ্ডাৰ, অঞ্চলটোৰ মানুহৰ মুখত জনপ্ৰিয় ‘মাৰোৱাৰী হ’লচেল’ হিচাপে।\nঅলপ হতাশ হ’লো। জগদীশে বাৰু মই বিৰিয়ানী খাব পৰাকৈ সমৰ্থবান বুলি নাভাবে নেকি? নিজকে প্ৰশ্ন কৰিলোঁ। হ’ব, ‘বিৰিয়ানী মছলা’টো খোজোঁতে গম পাব নহয় আজি।\n“দাদা, এইটো লওক। এক নম্বৰ মাল,”- বাচমতি চাউলৰ এককেজিৰ পেকেট এটা মোলৈ আগবঢ়াই দিলে জগদীশে।\nহাতত পেকেটটো লৈ চাউলৰ দৈৰ্ঘতা চোৱাতকৈ দাম চোৱাত লাগিলো। ১৩০ টকা! বয়লাৰ মাংসৰ সমানেই দাম দেখোন! খুব সম্ভৱ মোৰ মুখমণ্ডলৰ আতংকক লুকুৱাবলৈ সক্ষম নহ’লো।\n“দাদা, এইটো ল’ব পাৰে। খোলা হ’লেও খুব বঢ়িয়া। এইবাৰ ঈদত এইটোৱেই মেক্সিমাম বেচিছোঁ,”- প্লাচটিকৰ বস্তা এটাৰ পৰা হাতত কেইটামান চাউল মোৰ চকুৰ আগলৈ আনি জগদীশে ক’লে। “৬৫ টকা কেজি,”- মোৰ আতংকক প্ৰশমিত কৰিবলৈ চেষ্টা কৰিলে সি। এইক্ষেত্ৰত সি সম্পূৰ্ণ সফল।\nবজাৰ শ্ৰীমতীক জমা দি বাথৰুমত সোমালো। মগজুলৈ আকৌ ঘূৰি আহিল ফেচবুকৰ তাচ্ছিল্যৰ প্ৰসংগ (আঁতৰি গৈছিলোনো কেতিয়া?)। এঘড়ী যুঁজাৰ তীব্ৰ বাসনা এটা মনটোত জাগ্ৰত হ’বলৈ ধৰিলে। হুহ, কি বুলি ভাবিছে? মোৰ কলমত কি জোৰ নাই? কিন্তু এইবাৰ এনেয়ে নহয়। সম্পূৰ্ণ অনুশীলন কৰিহে আগবাঢ়িম। শেষলৈকে যুঁজিম। গাত পানী ঢালিলো। গা শাঁত পৰিলেও নপৰিল হৃদয়। হৃদয় এতিয়া মোৰ যুদ্ধকক্ষ মানে ‘ৱাৰ ৰুম’।\nসন্ধিয়া লেপটপত গুগো’লত চাৰ্চ কৰিলোঁ ফেচবুক যুঁজ সম্পৰ্কীয় তথ্য বিচাৰি। এইবাৰ নেৰিছোঁ। গুগো’লত ‘ফেচবুক ফাইট’ বুলি টাইপ কৰি খুব জোৰেৰে ‘এণ্টাৰ’ কীটো টৰ্জ্জনী আঙুলিৰে খাটাককৈ ডবাই হাতখন ষ্টাইলত ওপৰলৈ তুলি ধৰিলোঁ। অলপ তল-ওপৰ কৰি থাকোঁতে চকুত পৰিল – ‘হাউ টু উইন অ্যা ফেচবুক আৰ্গুমেণ্ট, একৰ্ডিং টু চাইন্স’। ৰৈ গ’লো। এৰা, মোক বিজ্ঞানসন্মত সমিধানেই লাগে। মোৰ সন্মুখত এতিয়া কৰ্ণেল ইউনিভাৰছিটিৰ গৱেষক চেনহাও টেনৰ উপদেশমালা –\n“ৰেচপণ্ড টু দি ইনিচিয়েল ষ্টেটমেণ্ট চুনাৰ”।\nআঃ, আগতেই যদি পঢ়ি ল’লোঁহেঁতেন এই উপদেশ। কাজিয়া নকৰিবলৈ যৎপৰোনাস্তি চেষ্টা কৰাৰ সলনি শক্তি শেলৰ সন্ধান কৰা উচিত আছিল। ভুল হৈ গ’ল।\n“ৰেচপণ্ড ইন গ্ৰুপ”। এৰাতো, দলবদ্ধ আক্ৰমণৰ চোকেই সুকীয়া। কত অকলশৰীয়া শক্তিশালী যোদ্ধা বিধস্ত হোৱা দেখিছোঁ। পতিয়ন গ’লোঁ।\nতৃতীয় উপদেশ – প্ৰতিদ্বন্দীক অলপ ‘যা তা’ দি দিব লাগে। মাত্ৰ লক্ষ্য ৰাখিব লাগে যাতে সেই ‘যা তা’ উত্তৰৰ সংখ্যা ৩-৪ টাতকৈ বেছি নহয়। ঠিকেইটো কাজিয়া দীঘলীয়া হ’ব নালাগে। পাঞ্চ শক্তিশালী হ’ব লাগে।\nগৱেষকগৰাকীৰ এটা অন্যতম উপদেশ – ডু নট এক্ট টু ইনটেন্স। এৰা, চাপত থাকিও ‘কুল’ দেখাব নোৱাৰিলে মিছা।\nলিখিত উত্তৰ দীঘল হোৱাটো বাঞ্চনীয় বোলে। শেষত যিটো কথা মোৰ আটাইতকৈ মনে খালে – বিপক্ষই যিটো প্ৰাৰম্ভিক বিষয়ত বিতৰ্কৰ সূচনা কৰিছিল তাৰ সঠিক উত্তৰ নাথাকিলে প্ৰত্যুত্তৰৰ ভিত্তি সলনি কৰিবলৈ যত্ন কৰিব লাগে সেইটো বিষয়লৈ, যিটোত সিজন দুৰ্বল। মানুহজনৰ গ্ৰহণযোগ্যতাক নস্যাত কৰিব পৰাটোহে মূল কথা। বাহ! কি কৌশল!! গ’ল দিব পৰা নাই, গ’ল পষ্ট সলনি কৰক।\nমোৰ মন ভৰি পৰিল। বিজয়ৰ গোন্ধ যেন আগতীয়াকৈ পালো।\n“হেৰা, বিৰিয়ানীৰ গোন্ধ কেনে পাইছা?” – কোঠাত প্ৰবেশ কৰাৰ পুৰ্বেই প্ৰশ্নটো সুধি শ্ৰীমতী মোৰ কাষলৈ আহিল।\nমন ভাল লাগি থাকিলে সকলো ধুনীয়া যেনেই লাগে। এটা দীঘলীয়া উশাহ ভিতৰলৈ টানি লৈ কলোঁ –\n“ আঃ, সুন্দৰ” (অলপ অভিনয়ো আছে অৱশ্যে)।\nসন্তুষ্টিৰ হাঁহি মাৰি শ্ৰীমতীয়ে ক’লে – “টেষ্ট কৰিবলৈ অলপ আনিম বাৰু। প্ৰেচাৰ কুকাৰটো অলপ ঠাণ্ডা হওক”।\nতেওঁ গ’লগৈ। মই আকৌ লেপটপত চকু থ’লো – এনে ধৰণৰ আৰু সমীক্ষা আছে নেকি তাক চাবলৈ।\nই কি! যুদ্ধ বিজয়ৰ পৰিকল্পনাত থকা অৱস্থাত এনে ঋণাত্মক শিৰোনাম ভাল নালাগিল – ইউ কাণ্ট উইন ডেট ফেচবুক ফাইট। তথাপিও নপঢ়োঁ নপঢ়োঁ বুলি পঢ়িবলৈ আৰম্ভ কৰিলোঁ – ফেচবুকৰ যুদ্ধ বোলে উভয় পক্ষৰ পৰাজয়ৰে শেষ হয়। কাৰণ আমাৰ ৬৫ শতাংশ যোগাযোগ হেনো শব্দবিহীন। যিটোৰ ব্যৱহাৰ ফেচবুকত সম্ভৱ নহয়।\n২০১২ চনৰ এটা সমীক্ষামতে ১৫ শতাংশ বয়স্ক আৰু ২২ শতাংশ কৈশোৰৰ বন্ধুত্ব শেষ হয় ফেচবুকৰ কথোপকথনত। ৩ শতাংশ বয়স্ক আৰু ৮ শতাংশ কৈশোৰৰ ফেচবুকৰ কাজিয়া বাস্তব জীৱন পাইগৈ! ইমান নিগেটিভ কথা! পঢ়া বাদ দিলো।\n“খোৱা,” – শ্ৰীমতীয়ে সৰু বাতি এটাত বিৰিয়ানী অলপ আনি মোৰ কাষত থ’লে। মোৰ চৌপাশ ভোক লগাব পৰা গোন্ধ এটাৰে ভৰি পৰিল।\nলেপটপটোৰ পৰা চকু আঁতৰালো। মোৰ ভিতৰৰ ফেচবুক যোদ্ধাজনক কাষলৈ ঠেলি এজন খাদ্যৰসিক আগুৱাই আহিল।\n“নিমখেই নিদিলা দেখোন!”- মই চিৎকাৰ কৰি উঠিলোঁ।\n“ইয়ে হয় নেকি? গোটেইখিনি বিৰিয়ানী বাতি এটাত সজাই পেলালো নহয় ফটো ল’বলৈ,” – শ্ৰীমতীয়ে ক’লে। “হ’ব দিয়া কাঁহীৰ কাষত নিমখ লৈ খাবা। ৰঙটো কিন্তু সঁচাই ধুনীয়া উঠিছে ন? চোৱানা, লাইক কমেণ্ট আহিবলৈ ল’লেই।”। মোৰ চকুৰ আগত মো’বাইলটো ধৰি ফেচবুকত তেওঁৰ কিছু সময়ৰ আগতে দিয়া বিৰিয়ানীৰ আপডেটটোৰ ফটোকেইখন দেখুৱাবলৈ ধৰিলে। সেই মুহূৰ্তলৈকে অহা কমেণ্ট কেইটা পঢ়ি দিলে। আপডেটটো লাইক কৰা সকলৰ নাম উল্লেখ কৰি যাবলৈ ধৰিলে।\nবুজিলো, ৬৫ শতাংশ অশাব্দিক যোগাযোগেৰেও মই তেওঁক একো বুজাব নোৱাৰিম। অলপ আগতে পঢ়া লেখাটোত ইউনিভাৰ্ছিটি অব নৰ্থ ফ্লৰিডাৰ মনস্তত্ত্ব বিভাগৰ এচ’চিয়েট প্ৰফেচাৰ ড° ট্ৰেছি এল’ৱে কোৱা কথাখিনি ঘপককৈ মনত পৰিল – ডপামাইন বোলে এটা ‘ফিল গুড’ হৰমন। যেতিয়া আমি নিজৰ কথা কওঁ তেতিয়া ই নিসৰণ হয়। ইয়াৰ ফলত কিবা সাংঘাতিক ভাল খোৱাৰ সমানেই আনন্দ পাওঁ। এই নিমখ বিহীন সেৰেকা বিৰিয়ানীৰ আপডেটটোৰেওতো শ্ৰীমতীয়ে নিজৰ ৰন্ধন কলাৰ সম্পৰ্কেই ফালি আছে। ফলত এতিয়া কিজানি এওঁৰো দেহৰ ভিতৰত ডপামাইন সৰসৰাই ওলাইছে! সেই ভাল লগাৰ বিৰোধ কি পৰ্যায়ৰ বুৰ্বকামী হ’ব সেয়া বুজিবলৈ মোৰ কি আজিও বাকী আছে? মই আগ্ৰহ দেখুৱাই সকলো চাই গ’লোঁ, শুনি গ’লোঁ। শেষত ক’লোঁ –\n“কমেণ্ট কৰা সকলক লাইক নহয়, লাভ চিন একোটাকৈ দিয়া আক’”।\nউপদেশটো শ্ৰীমতীৰ হয়তো মনঃপূত হ’ল। শলাগ এটা লৈ তাই কোঠাটোৰ পৰা ওলাই গ’লগৈ। মই আকৌ লেপটপত গুগো’ল চাৰ্চ কৰোঁ বুলি ভাবোঁতেই মো’বাইলটো বাজি উঠিল।\nবীৰেণ দেখোন! স্ক্ৰীণত বীৰেণৰ নামটো দেখিয়েই মনটো বুজাব নোৱৰা আনন্দৰে ভৰি পৰিল। বীৰেণৰ আগমণ ঘটিল যেতিয়া সমাধানো বেছি দূৰত থাকিব নালাগে।\n“কোৱা ডেকা ল’ৰা, বহু দিনৰ মূৰত। কি খবৰ?”\n“আছো দাদা, আপোনাৰ?\nদেৰি নকৰিলোঁ। প্ৰসংগটো উলিয়ালো। জানি আচৰিত হ’লো – সেই আপডেটটো দেখিয়েই সি বোলে মোলৈ ফোন কৰিছে। অলপ আগতে পঢ়া সকলো জ্ঞান বমি কৰি তাৰ ওচৰত স্মাৰ্ট হোৱাৰ চেষ্টা কৰি থাকোঁতে সি হঠাৎ কৈ উঠিল –\n“দাদা, পূৰ্ব প্ৰস্তুতিৰে শক্তিশালী আক্ৰমণ কৰিবলৈ হ’লে কৌশলী, নিয়মানুবৰ্তিতা মানি চলা চোৰাংচোৱা বাহিনী আপোনাৰ থাকিব লাগিব। ধৰিব নোৱৰা ফেক একাউণ্ট হৈ শত্ৰুপক্ষৰ শিবিৰত পৰি থাকিব লাগিব। ডাঁৰৰ বাতৰি ডাঁৰে আপুনি পাই থাকিব লাগিব। তেহে যুদ্ধ জয়ৰ সম্ভাৱনা বাঢ়িব আপোনাৰ।”\n“ মানে কেনেকুৱা কৌশল আৰু নিয়মানুবৰ্তিতাৰ কথা কৈছা?”- বুজিব নোৱাৰি প্ৰশ্ন কৰিলোঁ।\n“সেই যে অলকেশদাই লেখিছিল – একদম ‘মস্কো ৰুল’ ফ’ল’ কৰা চোৰাংচোৱা,”- বীৰেণে ক’লে।\nলেখাটো ময়ো পঢ়িছোঁ। আমেৰিকাৰ চি আই এৰ চোৰাংচোৱাই মস্কোত থাকি চোৰাংচোৱাগিৰি কৰিবলৈ নিৰ্মাণ কৰা নিয়মানুৱৰ্তিতাৰ এলানি সাংঘাতিক নিয়ম। সেইসকল চোৰাংচোৱাই অনুমানত একো নকৰে। নিজস্ব অনুভূতিৰ বিৰুদ্ধে নাযায়। সকলো বিপক্ষৰ নিয়ন্ত্ৰণত আছে বুলি বিশ্বাস কৰে। পিছলৈ কেতিয়াও ঘূৰি নাচাই – কাৰণ চোৰাংচোৱাজনে বিশ্বাস কৰে যে তেওঁ কেতিয়াও একেবাৰে অকলশৰীয়া নহয়। এনেকুৱা ১০ টা নিয়ম আছিল। ৱাচিংটন ডি চিত থকা ‘ইণ্টাৰনেচেনেল স্পাই মিউজিয়াম’ত সেইকেইটাৰ উল্লেখ আছে বুলি উইকিপেডিয়াত পঢ়া মনত পৰিল। তথাপি বীৰেণৰ উপদেশটো মোৰ খাপচৰা যেন লাগিল।\n“মই হাস্যকৰ্মীহে, এনেদৰে এইবোৰ কামত যদি ব্যস্ত থাকোঁ, হাস্য-ব্যংগৰ প্ৰসাৰ কেতিয়া কেনেকৈ কৰিমহে? মানে লিখিম কেতিয়া?”- প্ৰশ্ন কৰিলোঁ।\n“দাদা, যিদৰে সীমান্তত সৈন্য-বাহিনীয়ে আমাৰ বাবে নিজৰ জীৱনক তুচ্ছ জ্ঞান কৰি অহৰহ যুদ্ধ-বিগ্ৰহত ব্যস্ত থাকিব লগা হয়, তেনেকৈ হাস্য-ব্যংগৰ বাবে আপোনালোকৰ কেইজনমানে এনে কষ্ট স্বীকাৰ কৰিবই লাগিব দিয়কচোন”।– বীৰেণে ক’লে। “তদুপৰি মোৰ মনে কয়, আপুনি লেখাতকৈ ফেচবুকৰ যুদ্ধ-বিগ্ৰহৰ জৰিয়তেহে ৰাইজক হাস্য-ব্যংগৰ সোৱাদ বেছিকৈ দিবলৈ সক্ষম হ’ব। ফেমাচো হ’ব পাৰিব”।\nকথা আমাৰ কেতিয়াবাই শেষ হ’ল। মাথো “ৰৈ গ’ল অৱশেষ অমিয়া জোকাৰ”!\nবীৰেণৰ দৃষ্টিত হাস্য-ব্যংগৰ ক্ষেত্ৰখনলৈ মোৰ যোগ্যতাৰে দিব পৰা প্ৰকৃত অৰিহণা!!\nএই বীৰেণটোও যে নহয়!!!\n« “মুকলি চিঠি”ৰ এটি প্ৰবন্ধ– ড° লীলা গগৈ\nছাঁ – বৈদুৰ্য বৰুৱা »\nসাংঘাটিক। বীৰেন আৰু বিৰিয়ানীৰে এক সবল উপস্থাপন। উচ্চস্তৰীয় ব্যংগ। ভাল লাগিল।\nৱাহ ভাস্কৰদা ৱাহ।যুদ্ধত ব্যস্ত থাকিলে হাস্যৰস কেনেকৈ আহিব\nএটা শব্দই নিগৰিল, “আঃ সুন্দৰ!”(অভিনয় অলপো নাই আপুনি লিখাৰ দৰে …\nসঁ‌চাই উচ্চস্তৰীয় ব্যংগ, খুব ভাল লাগিল ভাস্কৰদা।\nঅতি উচ্চমানৰ লেখা। ভাল লাগিল পঢ়ি।\nঅতি উচ্চমানৰ লিখনি। ব্যংগ আছেই, কিন্তু বৰ্তমানৰ সমাজৰ দৃশ্যবোৰ খুব সুন্দৰকৈ উপস্থাপন কৰিছে।\nভাস্কৰ দা, পঢ়ি থাকোঁতে চকুত চলচিত্ৰ এখন চলি আছিল। বঢ়িয়া!!\nদাদা, ‘বীৰেণ’ চৰিত্ৰটো আপোনাৰ অনবদ্য সৃষ্টি। বীৰেণৰ হাতত হাতুৰি দি কামত লগাই দিয়ক পূৰা.. এফালৰপৰা গজাল মাৰি যাব।\nদাদা, পূৰ্ব প্ৰস্তুতিৰে শক্তিশালী আক্ৰমণ কৰিবলৈ হ’লে কৌশলী, নিয়মানুবৰ্তিতা মানি চলা চোৰাংচোৱা বাহিনী আপোনাৰ থাকিব লাগিব। ধৰিব নোৱৰা ফেক একাউণ্ট হৈ শত্ৰুপক্ষৰ শিবিৰত পৰি থাকিব লাগিব। ডাঁৰৰ বাতৰি ডাঁৰে আপুনি পাই থাকিব লাগিব। তেহে যুদ্ধ জয়ৰ সম্ভাৱনা বাঢ়িব আপোনাৰ।”\nহাড়ে হিমজুৱে উপলব্ধি কৰা কথা ভাস্কৰ দা। বৰ ভাল লাগিল পঢ়ি।\nফেচবুকৰ আক্ৰমণ প্ৰতি আক্ৰমণৰ মহাৰণখনৰ আছিলাত গঢ় লৈ উঠা লেখাটো এটা উচ্চ ব্যঙ্গাত্মক ৰচনা বুলি একে আষাৰে কব পাৰি। ভাল লাগিল।\nনিজৰ কথা পঢা যেন লাগিল, বঢ়িয়া হৈছে\nMayan Dev Choudhury\nকুৰুক্ষেত্ৰ হওক যুদ্ধকক্ষয়ে হওঁক বীৰেণ থাকিবই। ভাল লাগিল পঢ়ি।\nসাংঘাটিক ভাস্কৰদা৷ধুনীয়া লাগিল৷\nপঢ়ি চোৱা সকলোলৈকে আন্তৰিক ধন্যবাদ জনালোঁ।\nবাঃ সুন্দৰ ব্যঙ্গ ৷\nবৰ ধুনীয়া লাগিল ।


ভাৰতৰ বঁটাসমূহ - সংগীত নাটক একাডেমী বঁটা, অসমৰ বিভিন্ন বঁটা\nⓘ ভাৰতৰ বঁটাসমূহ - সংগীত নাটক একাডেমী বঁটা, অসমৰ বিভিন্ন বঁটা আৰু পুৰস্কাৰ, আন্তৰ্জাতিক গান্ধী শান্তি পুৰস্কাৰ, জগদীশ মুখী, শান্তি স্বৰূপ ভাটনাগৰ বঁটা, ৰজনীকান্ত ..\nঅসমৰ বঁটাসমূহ ভাৰতৰ ৰাষ্ট্ৰীয় বঁটা আৰু সন্মান\nসংগীত নাটক একাডেমী বঁটা ভাৰতত পৰিৱেশ্য কলাৰ সাধনাৰ বাবে সংগীত নাটক একাডেমীয়ে প্ৰদান কৰা বঁটা। সংগীত নাটক একাডেমী ভাৰত চৰকাৰৰ দ্বাৰা প্ৰতিষ্ঠিত ভাৰতীয় সংগীত, নাটক আৰু নৃত্যৰ বিকাশ আৰু প্ৰচাৰৰ উদ্দেশ্যে স্থাপন কৰা এখন চৰকাৰী সন্থা। ইয়াৰ মুখ্য কাৰ্যালয় দিল্লীৰ ফিৰোজশ্বাহ মাৰ্গৰ ৰবীন্দ্ৰ ভৱনত অৱস্থিত। এই বঁটা পৰিৱেশ্য কলা অনুশীলনকাৰী শিল্পীসকলক প্ৰদান কৰা সৰ্বোচ্চ ভাৰতীয় স্বীকৃতি। ২০০৩ চনৰ আগতে এই বঁটাৰ লগত নগদ ৫০,০০০ টকা, এক প্ৰশংসাপত্ৰ, এখন অংগবস্ত্ৰ আৰু এখন তাম্ৰপত্ৰ প্ৰদান কৰা হৈছিল। ২০০৯ চনৰ পৰা নগদ পুৰস্কাৰ ১,০০,০০০ টকালৈ বৃদ্ধি কৰা হৈছে। এই বঁটা সংগীত, নৃত্য, থিয়েটাৰ, অন্যান্য পৰম ...\nএই তালিকাত অসমৰ বিভিন্ন অনুষ্ঠান প্ৰতিষ্ঠানে সাহিত্য, কলা, সংগীত, খেল, চলচ্চিত্ৰ আদি বিভিন্ন শিতানত প্ৰদান কৰা বঁটা আৰু সন্মানসমূহৰ তালিকা দিয়া হৈছে৷\nআন্তৰ্জাতিক গান্ধী শান্তি বঁটা, মহামানৱ মহাত্মা গান্ধীৰ নামত ভাৰত চৰকাৰে প্ৰদান কৰে। ১৯৯৫ চনত গান্ধীজীৰ ১২৫তম জন্মবাৰ্ষিকীৰ লগত সংগতি ৰাখি ভাৰত চৰকাৰে এই বঁটাৰ সূচনা কৰে। সামাজিক, অৰ্থনৈতিক আৰু ৰাজনৈতিক পৰিৱৰ্তনত সফলভাৱে অহিংস আৰু গান্ধী নীতি অনুসৰণ কৰা ব্যক্তি বা অনুষ্ঠানক এই বঁটা প্ৰদান কৰা হয়। এই বঁটাৰ লগত আছে ১ কোটি ভাৰতীয় টকা, এখনি প্ৰশস্তি পত্ৰ আৰু এক উদ্ধৃতি। এই বঁটা ৰাষ্টীয়তা, জাতি, ধৰ্ম, বৰ্ণ নিৰ্বিশেষে প্ৰদান কৰা হয়। এই বঁটা প্ৰদানৰ বাচনি কমিটিত ভাৰতৰ প্ৰধানমন্ত্ৰী, লোকসভাৰ বিৰোধী দলপতি, ভাৰতৰ মুখ্য ন্যায়াধীশ আৰু দুজন প্ৰসিদ্ধ ব্যক্তিৰে গঠিত।\nজগদীশ মুখী এজন ভাৰতীয় ৰাজনীতিবিদ আৰু বৰ্তমান অসমৰ ৰাজ্যপাল। তেওঁ ভাৰতীয় জনতা পাৰ্টি আৰু ৰাষ্ট্ৰীয় স্বয়ংসেৱক সংঘৰ সদস্য। অসমৰ ৰাজ্যপাল নিযুক্ত হোৱাৰ আগতে তেওঁ আন্দামান আৰু নিকোবৰ দ্বীপপুঞ্জৰ উপ-ৰাজ্যপাল হিচাপে কৰ্মৰত আছিল। ইয়াৰ আগতে তেওঁ দিল্লী চৰকাৰৰ বিত্ত, পৰিকল্পনা, অৱকাৰী আৰু কৰ আৰু উচ্চ শিক্ষা মন্ত্ৰী হিচাপে সেৱা আগবঢ়াইছিল।\nঅসম সাহিত্য সভাৰ ৬৬তম অধিৱেশন ২০০১ চনত হোমেন বৰগোহাঞিৰ সভাপতিত্বত ডিব্ৰুগড় চহৰত অনুষ্ঠিত হৈছিল। মূল মণ্ডপৰ নামকৰণ পদ্মনাথ গোহাঞিবৰুৱাৰ নামেৰে সাহিত্য কাণ্ডাৰী মণ্ডপ আৰু মূল তোৰণখনৰ নাম ৰূপকোঁৱৰ তোৰণ ৰখা হৈছিল। সাহিত্য সভাৰ আনুষ্ঠানিক সভাৰ বাহিৰেও অধিৱেশনস্থলীত গ্ৰন্থ উৎসৱ মেলা, বিজ্ঞান আৰু শিল্প মেলা, আৰু বাণিজ্য মেলাও অনুষ্ঠিত কৰা হয়। পাঁচ দিনীয়া অধিবেশনখনৰ প্ৰথম দিনা বিশিষ্ট অতিথি হিচাপে আছিল ইউনিভাৰ্ছিটি অফ ছুইডেন, ষ্টকহমৰ নোবেল বঁটা বিজয়ী Indologist ডব্লিউ এল স্মিথ।\nশান্তি স্বৰূপ ভাটনাগৰ বঁটা ভাৰতবৰ্ষত বাৰ্ষিকভাৱে বিজ্ঞানৰ বিভিন্ন ক্ষেত্ৰত উল্লেখযোগ্য অৱদান আগবঢ়োৱা বিজ্ঞানীক বৈজ্ঞানিক তথা উদ্যোগিক অনুসন্ধান পৰিষদ -এ প্ৰদান কৰি অহা এক সন্মানীয় বঁটা৷ আন্তঃবিভাগীয় বিজ্ঞান -ত অৱদানৰ বাবে ভাৰতত আগবঢ়োৱা বঁটাসমূহৰ ভিতৰত এই বঁটাই আটাইতকৈ মৰ্য্যদাপূৰ্ণ বঁটা বুলি গণ্য কৰা হয়। এই বঁটা বৈজ্ঞানিক তথা উদ্যোগিক অনুসন্ধান পৰিষদৰ প্ৰতিষ্ঠাপক সঞ্চালক শান্তি স্বৰূপ ভাটনাগৰ -ৰ স্মৃতিত প্ৰতিবছৰে প্ৰদান কৰা হয়। এই বঁটা পোনপ্ৰথমবাৰৰ বাবে ১৯৫৮ চনত প্ৰদান কৰা হৈছিল৷\nৰাধিকামোহন ভাগৱতী অসমৰ এগৰাকী আগশাৰীৰ সাংবাদিক, সম্পাদক, সাহিত্যিক তথা সমালোচক। ১৯৩৩ চনৰ ১৯ জানুৱাৰীত শোণিতপুৰ জিলাৰ জামুগুৰিহাটত তেখেতৰ জন্ম হয়। ড॰ বীৰেন্দ্ৰ কুমাৰ ভট্টাচাৰ্যৰ পিছত তেখেত ৰামধেনুৰ সম্পাদক নিযুক্ত হৈছিল। পৰ্যায়ক্ৰমে তেখেত আজিৰ দৈনিক বাতৰি, আমাৰ অসম আদি কাকতৰ সম্পাদক আছিল। সম্পাদকৰূপে তেখেত আছিল আপোচবিহীন আৰু লেখক আৰু সংবাদদাতাক তেখেতে এখন গণতান্ত্ৰিক মঞ্চ প্ৰদান কৰিছিল। অসমৰ সাংবাদিকতাৰ জগতখনত তেখেতৰ এক সুকীয়া নাম আছিল। তেখেতে বেনাৰস হিন্দু বিশ্ববিদ্যালয়ৰ পৰা অৰ্থনীতিত স্নাতকোত্তৰ ডিগ্ৰী লাভ কৰিছিল। ১৯৯১ চনত সাহিত্য অকাডেমিৰ অনুবাদ বঁটাৰে তেখেতক সন্মানিত কৰা হৈছিল। ভাগৱ ...\nঅসমীয়া ভাষা হৈছে সকলোতকৈ পূৰ্বীয় ভাৰতীয়-আৰ্য ভাষা। ইয়াক ঘাইকৈ উত্তৰ-পূব ভাৰতৰ অসমত ব্যৱহাৰ কৰা হয়। ই অসমৰ ৰাজ্যিক ভাষা। অৰুণাচল প্ৰদেশৰ কোনো কোনো ঠাইত আৰু উত্তৰ-পূৰ্বাঞ্চলৰ আন ৰাজ্যতো অসমীয়াভাষী লোক আছে। অসমীয়া-ভিত্তিক নাগামিজ নামৰ এটা সংযোগী ভাষা নাগালেণ্ডত ব্যাপকভাৱে ব্যৱহাৰ হয়। ভূটানতো কিছুসংখ্যক অসমীয়াভাষী লোক আছে। অসমত বৰ্তমান অসমীয়া ভাষা কোৱা মানুহৰ সংখ্যা ১.৩০ কোটিৰো বেছি আৰু বিশ্বজুৰি এই সংখ্যা প্ৰায় ২ কোটি। অসমীয়া ভাষাৰ গঢ় আৰু ধ্বনি বৈশিষ্ট্যসমূহ সংস্কৃতৰ পৰা উদ্ভৱ হৈছে। অসমীয়া লিপিৰে এই ভাষা লিখা হয়। লিখাৰ ধৰণ বাঁওফালৰ পৰা সোঁফাললৈ আৰু ওপৰৰ পৰা তললৈ।\nফিল্মফেয়াৰ বঁটা হৈছে হিন্দী ভাষাৰ চলচ্চিত্ৰ উদ্যোগৰ শৈল্পিক আৰু প্ৰযুক্তিগত প্ৰতিভাৰ সম্মানাৰ্থে প্ৰদান কৰা এক বঁটা। ফিল্মফেয়াৰ অনুষ্ঠানটো ভাৰতৰ অন্যতম উল্লেখযোগ্য চলচ্চিত্ৰ অনুষ্ঠান। বঁটাবোৰ প্ৰথমবাৰৰ বাবে ১৯৫৪ চনত টাইমচ গ্ৰুপৰ দ্বাৰা ৰাষ্ট্ৰীয় চলচ্চিত্ৰ বঁটা হিচাপে আৰম্ভ হৈছিল। প্ৰাথমিকভাৱে তেওঁলকৰ টাইমচ অফ ইণ্ডিয়াৰ সম্পাদক ক্লিয়াৰ মেণ্ডোনকাৰ পিছত "ক্লিয়াৰ ৱায়াৰ্ডচ" বা "দি ক্লাৰচ" হিচাপে উল্লেখ কৰা হৈছিল। ১৯৫৬ চনত এখন দ্বৈত ভোটিং চিষ্টেম তৈয়াৰ কৰা হৈছিল। এই চিষ্টেমৰ অধীনত, ৰাষ্ট্ৰীয় চলচ্চিত্ৰ বঁটাবোৰৰ বিপৰীতত, যিবিলাক ভাৰত চৰকাৰ কৰ্তৃক নিযুক্ত এখন পেনেলৰ দ্বাৰা সিদ্ধান্ত লোৱা হয ...\nৰজনীকান্ত এগৰাকী ভাৰতীয় চলচ্চিত্ৰ অভিনেতা, মেডিয়া চেলিব্ৰেটি আৰু সাংস্কৃতিক প্ৰতীক। তেওঁ ৰাষ্ট্ৰীয় চলচ্চিত্ৰ বঁটা বিজয়ী তামিল চলচ্চিত্ৰ কে. বালাচান্দেৰৰ দ্বাৰা পৰিচালিত অপূৰ্ৱ ৰাগাংগল নামৰ চলচ্চিত্ৰ খনৰ জৰিয়তে অভিনয় জগতত প্ৰৱেশ কৰিছিল। কে. বাল্লাচান্দেৰক ৰজনীকান্তে তেওঁৰ মাৰ্গদৰ্শকৰ মৰ্যাদা দিয়ে। তামিল চলচ্চিত্ৰত অলপদিনৰ বাবে ঋণাত্মক antagonistic চৰিত্ৰত অভিনয় কৰাৰ পিছত ৰজনীকান্ত ক্ৰমান্বয়ে এগৰাকী প্ৰতিষ্ঠিত অভিনেতা স্বৰূপে স্বীকৃত হল। ভাৰতীয় জনসাধাৰণৰ মাজত তেওঁ অদ্যাপি চলচ্চিত্ৰ বিগ্ৰহ matinee idol হিচাপে অতীৱ জনপ্ৰিয়। তেওঁৰ চালচলন আৰু চলচ্চিত্ৰসমূহত সুৰুচিপূৰ্ণ সংলাপ পৰিৱেশন জ ...\nশৰ্মিলা বিশ্বাস ওদিছিৰ এগৰাকী প্ৰখ্যাত ভাৰতীয় শাস্ত্ৰীয় নৃত্যশিল্পী তথা কৰিয়গ্ৰাফাৰ আৰু গুৰু কেলুচৰণ মহাপাত্ৰৰ শিষ্য। ১৯৯৫ চনত তেখেত কলকাতাত ওদিছি ভিচন এণ্ড মুভমেণ্ট ছেণ্টাৰ প্ৰতিষ্ঠা কৰে, যত তেখেত শৈল্পিক পৰিচালক। কেন্দ্ৰ অভিএম ন্যাসও আছে। ২০১২ চনত, বিশ্বাস সংগীত নাটক একাডেমী বঁটা লাভ কৰিছিল, সংগীত নাটক একাডেমী, ভাৰতৰ সংগীত, নৃত্য তথা নাটকৰ বাবে ৰাষ্ট্ৰীয় একাডেমীৰ দ্বাৰা ভূষিত কৰা হয়\nকামৰূপী উপভাষা বা কামৰূপীয়া অসমৰ কামৰূপ অঞ্চলত বহুলভাৱে প্ৰচলিত অসমীয়া ভাষাৰ উপভাষা। পশ্চিম অসমত প্ৰচলিত অসমীয়াৰ দুই উপভাষাৰ ভিতৰত কামৰূপী অন্যতম। আনটো উপভাষা হৈছে গোৱালপাৰীয়া উপভাষা বা গোৱালপাৰীয়া। কামৰূপীয়াৰ লগত বৰপেটীয়া, নলবাৰীয়া আৰু পলাশবাৰীয়া উপভাষাৰ লগত মিল আছে। কিছুমানৰ মতে এই তিনিটা কামৰূপীৰ উপ-উপভাষা। মধ্যযুগত গোটেই ব্ৰহ্মপুত্ৰ উপত্যকা আৰু ইয়াৰ আশে-পাশে থকা অঞ্চলত সংস্কৃত ভাষাৰ সমান্তৰালকৈ কামৰূপী পদ্য আৰু গদ্য ৰচনাত সাহিত্যিক ভাষা হিচাপে ব্যৱহৃত হৈছিল। সেই সময়ত মধ্য ভাৰতত প্ৰচলিত ৰীতিৰ ই ওলোটা আছিল, যেনে বিদ্যাপতি গদ্যৰ বাবে সংস্কৃত আৰু পদ্যৰ বাবে মৈথিলী ভাষা ব্যৱহাৰ ক ...\nৰবীন্দ্ৰ পুৰস্কাৰ বা ৰবীন্দ্ৰ স্মৃতি পুৰস্কাৰ হল পশ্চিমবঙ্গৰ সৰ্বোচ্চ সন্মানীয় সাহিত্য পুৰস্কাৰ। কবিগুৰু ৰবীন্দ্ৰনাথ ঠাকুৰৰ নামেৰে এই পুৰস্কাৰৰ নামকৰণ কৰা হৈছে। ১৯৫০ চনত পশ্চিমবংগ চৰকাৰে এই পুৰস্কাৰ প্ৰবৰ্তন কৰিছিল। বৰ্তমান পশ্চিমবংগ বাংলা একাডেমীয়ে এই পুৰস্কাৰ প্ৰদান কৰে। ১৯৫০ চনৰ পৰা ১৯৮২ চন পৰ্যন্ত এক বা একাধিক লেখকক কোনো এখন বিশেষ গ্ৰন্থ ৰচনাৰ স্বীকৃতি স্বৰূপে এই পুৰস্কাৰ দিয়া হয়। ২০০৪ তথা ২০০৫ চনত বিশেষ গ্ৰন্থ ৰচনা কৰা বাবে একাধিক লেখকক এই পুৰস্কাৰেৰে সন্মানিত কৰা হয়।


শিশুৰ ক্ষেত্ৰত মানসিক চাপৰ প্ৰভাৱ : — বিকাশপেডিয়া\nমূল পৃষ্ঠা / শিক্ষা / শিশুসকলৰ জগত / শিশুৰ ক্ষেত্ৰত মানসিক চাপৰ প্ৰভাৱ :\nশিশুৰ ক্ষেত্ৰত মানসিক চাপৰ প্ৰভাৱ :\nশিশুৰ ক্ষেত্ৰত মানসিক চাপৰ প্ৰভাৱৰ বিষয়ে লিখা হৈছে ।\nসাম্প্ৰতিক সময়ত পৃথিৱীৰ অধিকাংশ লোকেই জীৱন যুদ্ধখনৰ সন্মুখীন হ’ব নোৱাৰি প্ৰায়ে মানসিক চাপত ভোগা দেখা যায়, কিন্তু এই মানসিক চাপ কেৱল ডাঙৰ ব্যক্তিৰ ক্ষেত্ৰত যে উদ্ভৱ হয় সেইটো নহয়, আজিৰ এই প্ৰতিযোগিতাৰে ভৰা পৃথিৱীত শিশুৰ মানসিকতাতো ইয়াৰ প্ৰভাৱ পৰা দেখা যায়।\nআজিৰ এই ব্যস্ততাপূৰ্ণ পৃথিৱীত শিশু এটিয়ে জন্মগ্ৰহণ কৰাৰ পাছত মুকলি মনেৰে খেলা-ধূলা কৰি ঘৰখনত শিক্ষা-দীক্ষা, নীতি-নিয়মৰ মাজেৰে শৈশৱ পাৰ কৰে। ঘৰখনৰ পৰাই বহু নজনা কথা শিকে, বুজে আৰু আয়ুত্ত কৰে। কাৰণ শৈশৱেই হৈছে জীৱনৰ আটাইতকৈ গুৰুত্বপূৰ্ণ আৰু অমূল্য সময়। সেয়ে এই সময়ছোৱাত শিশুৰ সুস্থ মানসিক বিকাশত পিতৃ-মাতৃ অধিক সচেতন হোৱাৰ দৰকাৰ তথা উভয়ে এই ক্ষেত্ৰত সমানে দায়িত্ব লোৱা উচিত। কিয়নো আপোনাৰ শিশুটি যদি মানসিক চাপৰ বলি হৈছে, তেন্তে তাৰ মানসিকতাত বিৰূপ প্ৰভাৱ পৰিব পাৰে।\nগতিকে শিশুৰ মানসিকতাত মানসিক চাপে কৰা প্ৰভাৱত পিতৃ-মাতৃৰ ভূমিকা সম্পৰ্কে কেইটামান উল্লেখযোগ্য টিপছ আগবঢ়োৱা হ’ল।\n১)শিশুৰ মন কৌতুহলী হোৱা হেতু এই সময়ত সিহঁতৰ মনত নানা ধৰণৰ কৌতুহল আহে। মনত বিভিন্ন প্ৰশ্নৰ উদয় হয়। নজনা কথা জনাৰ প্ৰতি আকৰ্ষিত হয়। এইটো কি? এইটো কিয় হয়? এনে ধৰণৰ প্ৰশ্ন কৰি কৌতুহলী শিশুৱে সকলো কথা জনাৰ কাৰণে আগ্ৰহ প্ৰকাশ কৰে। সেয়ে শিশুৱে সোধা এনে প্ৰশ্নত বিৰক্ত নহৈ সাৱধানতাৰে উত্তৰ দিয়া উচিত। এই উত্তৰৰ পৰাই তেওঁলোকৰ বাস্তৱ পৃথিৱীখন সম্পৰ্কে ধাৰণা পৰিসফূট হৈ জ্ঞান আহৰণত যথেষ্ট সহায়ক হয়। সেই কাৰণে এই সময়ছোৱাত শিশুৰ মানসিক বিকাশৰ প্ৰতি লক্ষ্য ৰাখি পিতৃ-মাতৃ উভয়ে সজাগ হৈ শিশুটিক নিৰাশ নকৰি সেই প্ৰশ্নৰ সম্যক জ্ঞান সঠিকৰূপে দিয়া প্ৰয়োজন যাতে সিহঁতে সহজে আয়ত্ব কৰিব পাৰে। কিয়নো আপোনাৰ কথা-বতৰাই সন্তানটিক মানসিক চাপৰ পৰা মুক্ত হ’বলৈ সহায় কৰিব।\n২)যুগৰ পৰিৱৰ্তনৰ লগে লগে মানুহৰ মানসিকতাৰো পৰিৱৰ্তন হৈছে। ধনৰ প্ৰাচুৰ্য, জাকজমক, আড়ম্বৰ ইমানেই বাঢ়ি গৈছে যে সন্তানক সময় দিব নোৱাৰা হৈছে। উভয়ে কামত ব্যস্ত থকাত সন্তান বৰ নিসঙ্গ হয়। যৌথ পৰিয়ালত সাধাৰণতে এনে সমস্যাৰ সৃষ্টি নহয়, পিতৃ-মাতৃৰ পৰা নোপোৱা প্ৰয়োজনীয় গুৰুত্বখিনি পৰিয়ালৰ আন সদস্যসকলৰ পৰা পায়। পিছে আজিৰ সমাজৰ একক পৰিয়ালত শিশুটি স্কুলৰ পৰা অহাৰ পাছত আয়াৰ লগত সময় কটোৱা, নহ’লে বন্ধ কোঠাত ভিডিঅ’ গেম খেলি, টিভিৰ কাৰ্টুন চাই বা ইন্টাৰনেটত বহি সময় পাৰ কৰিবলগীয়া হৈছে। অথচ অভিভাৱকসকলৰ ভ্ৰূক্ষেপেই নাই যে সন্তানৰ শৈশৱ সময়ৰ প্ৰবল গতিত শেষ হৈ গৈছে। হকে-বিহকে দামী দামী বিলাসী সা-সামগ্ৰী উপহাৰ হিচাপে দি তাতেই দায়িত্ব শেষ বুলি ভাবে। কিন্তু পিতৃ-মাতৃৰ অবিহনে শিশুৱে অকলশৰীয়া অনুভৱ কৰে বুলি চিন্তা নকৰে আৰু এনে মানসিক দূৰত্বই বৰ্তমান শিশুসকলক মানসিক দূৰত্বই বৰ্তমান শিশুসকলক মানসিক চাপৰ ভোগায়। সেয়ে দৈনন্দিন ব্যস্ততাৰ মাজতো কিছু সময় সন্তানৰ বাবে উলিয়াই সিহঁতক সময় দিয়ক, মনৰ কথা শুনক। সিহঁতে পাবলগীয়া প্ৰয়োজনীয়া গুৰুত্বখিনি দি সিহঁতৰ লগত আনন্দেৰে কটাবলৈ চেষ্টা কৰিলে উপকৃত হ’ব।\n৩)কেতিয়াবা পঢ়া-শুনাৰ হেঁচাৰ বাবেও শিশুসকল মানসিক চাপত ভুগিব পাৰে। প্ৰাকৃতিক পৰিৱেশত খেলাধূলা কৰি পখিলা খেদি ফুৰাৰ বয়সত বা পিঠিত কিতাপৰ বেগ লৈ পিতৃ-মাতৃয়ে বিচৰা ধৰণে শ্ৰেণীত আন লগৰীয়াকো যাতে পিছ পেলাব নোৱাৰে আৰু প্ৰতিযোগিতামূলক পৰীক্ষাত ভাগ লৈ জয়ী হৈ অহাৰ সপোন শিশুটিক বেছিভাগ সময়তে পঢ়াত ব্যস্ত হৈ থাকিবলৈ বাধ্য কৰোৱাত শিশুটি কেতিয়াবা অসন্তুষ্ট হৈ পৰে। খিংখিঙীয়া স্বভাৱ, কথা নুশুনা, খোৱাবোৱা ভালদৰে নকৰা, স্কুললৈ যাবলৈ ইচ্ছা নকৰা স্বভাৱ গঢ় লৈ উঠে। সেয়ে সিহঁতৰ মনটোক বুজি, সমস্যাবোৰ শুনি মৰমেৰে বুজাই পৰিৱেশটো সলনি কৰিবলৈ চেষ্টা কৰি মানসিক চাপৰ পৰা সকাহ দিব পাৰে।\n৪)ঘৰ এখনৰ সুস্থ আৰু সুন্দৰ বাতাবৰণে পৰিয়ালৰ সকলো লোকৰে মন আনন্দিত আৰু প্ৰফুল্লিত কৰি ৰাখে। শিশুৰ মন বৰ কোমল আৰু আৱেগেৰে ভৰা। শিশুটিক এই বয়সত যি ধৰণে গঢ় দিয়া হয়, সেই ধৰণেই গঢ় লয়। গতিকে শিশু এটিৰ সুস্থ মানসিক বিকাশৰ বাবে ঘৰুৱা পৰিৱেশ সুন্দৰ হোৱাটো বাঞ্ছনীয়, যিহেতু এজন সুস্থ আৰু মানসিকভাৱে সবল লোকক মানসিক চাপে প্ৰভাৱ পেলাব নোৱাৰে। সেয়ে শৈশৱৰ পৰাই শিশুটিয়ে যাতে এক সুস্থ পৰিৱেশত ডাঙৰ হ’ব পাৰে, তালৈ গুৰুত্ব দিয়া প্ৰয়োজন।\n৫)পিতৃ-মাতৃয়ে সৰুৰে পৰা শিশুটিক সিহঁতে ভাল পোৱা বিষয় নিৰ্বাচন কৰিবলৈ উৎসাহিত কৰিব লাগে। সৰু-সুৰা সিদ্ধান্ত গ্ৰহণৰ ক্ষেত্ৰত সহায় কৰা উচিত। তেহে শিশুটিক আত্মনিৰ্ভৰশীল হোৱাৰ লগতে আত্মবিশ্বাসো বাঢ়িব। কেৱল সিহঁতে নিৰ্বাচিত কৰা বস্তু, নিত্যকৰ্ম আৰু গ্ৰহণ কৰা সিদ্ধান্ত যাতে সঠিক হয়, সেই বিষয়ত সজাগতা অৱলম্বন কৰিলে শিশুটিৰ ভৱিষ্যৎ নিয়ন্ত্ৰিত কৰাত অসুবিধা নহ’ব। অন্যহাতে, সদায় সন্তানৰ লগত বন্ধুত্বপূৰ্ণ মনোভাৱেৰে মুকলিকৈ সকলো কথা আলোচনা কৰিলে শিশুটিয়েও মুক্তভাৱে নিজৰ মনৰ কথা প্ৰকাশ কৰিবলৈ আগ্ৰহী হোৱাৰ বাদেও মানসিক চাপৰ পৰা মুক্ত হ’বলৈ সহায় কৰিব।\nচাবলৈ গ’লে এইবোৰ অতি সৰু কথা যেন লাগিলেও আচলতে এই ধৰণৰ সৰু সৰু কথাৰ মাজেৰেই শিশুৰ মানসিক বিকাশ ক্ৰমান্বয়ে বিকশিত হয় আৰু মানসিক চাপেও যে ক্ৰিয়া কৰিব নোৱাৰিব, তাত অকণো সন্দেহ নাই।\nলেখিকা: দীপাঞ্জলি ভট্টাচাৰ্য্য(অসম বাণী)\nপ্ৰাচীন ভাৰতীয় সভ্যতাত সপ্তাহৰ বাৰ কেইটাৰ উৎপত্তিৰ বিষয়ে\nটোপনীৰ গাঁও কালাছী\nবুলেট ট্ৰেইনৰ ইটো-সিটো\nক্ৰিকেটৰ কিছু আজৱ খৱৰ\nখেলৰ কিছু কথা\nমহান বৈজ্ঞানিক গেলিলিও গেলিলি\n‘জ’ন লেঙ্গেনাচ’ ৰ বিষয়ে\nআমাৰ আপোন চৰাইবোৰ : হেঁটুলুকা\nনল গাহৰিৰ কথা\nকেইটিমান উদ্ধৃতি- সত্যনাথ বৰাৰ ‘সাৰথি’ ৰ পৰা....\nআডা বাইৰন (লেডী লাভলে’চ)\nচহা-মইনাহঁতৰ আঁৰে আঁৰে ১\nচহা-মইনাহঁতৰ আঁৰে আঁৰে ২\nমহাকৰ্ষণিক ঢৌৰ সন্ধান\nৰেলগাড়ীৰ ব্ৰেক আৱিষ্কাৰ কৰা অসমীয়া বিজ্ঞানী গুৰুপ্ৰসাদ দাস\nমহাকাশ অভিযানত ভাৰতবৰ্ষ: এক দুঃসাহসিক যাত্ৰাৰ অন্তত ‘মংগলায়ন’ৰ সাফল্য\nশিশুৰ মানসিক বিকাশ আৰু ধৰ্মৰ প্ৰভাৱ\nএবিধ মেৰুদণ্ডহীন প্রাণী আৰু শস্য শ্যমলা বসুন্ধৰা\nবিলুপ্ত হ’ব ধৰা প্ৰাণী:\nশিশুসকলৰ বাবে গুগলৰ পৰিবৰ্তে কিডল\nআপোনাৰ শিশুটিয়ে ভয় কৰে কিয় ?\nশিশুৰ খং কিদৰে নিয়ন্ত্ৰণ কৰিব?\nশিশুৰ মাত্ৰাধিক চঞ্চলতা চিন্তাৰ কাৰণ :


মুখ্যমন্ত্ৰীৰ ঘৰত ভাত খাবলৈ যোৱা নাছিলো..ট্ৰ'লাৰক উত্তৰ জুবিনৰzubeen-garg-replies-to-trollers-reveals-why-he-went-to-meet-cm-sonowal– News18 assam\nHome » photogallery » lifestyle »মুখ্যমন্ত্ৰীৰ ঘৰত ভাত খাবলৈ যোৱা নাছিলো..ট্ৰ'লাৰৰ মুখবন্ধ কৰি জুবিন গাৰ্গৰ উত্তৰ, কি ক'লে পঢ়ক\nমুখ্যমন্ত্ৰীৰ ঘৰত ভাত খাবলৈ যোৱা নাছিলো..ট্ৰ'লাৰৰ মুখবন্ধ কৰি জুবিন গাৰ্গৰ উত্তৰ, কি ক'লে পঢ়ক\n‘কা’ তেতিয়াও মনা নাই, এতিয়াও নামানো বুলি উল্লেখ কৰি জুবিনে আৰু লিখিছে যে অসমৰ কামত আহিব পৰা প্ৰকল্প এটাৰ কাৰণে মুখ্যমন্ত্ৰীক লগ ধৰিছো। মই তেওঁৰ ঘৰলৈ ভাত খাবলৈ যোৱা নাই।\n| July 27, 2020, 12:02 IST\nজুবিন গাৰ্গ কিয় গৈছিল মুখ্যমন্ত্ৰীৰ ওচৰলৈ? মুখ্যমন্ত্ৰী সৰ্বানন্দ সোণোৱালৰ সৈতে জুবিন গাৰ্গ আৰু গৰিমা গাৰ্গৰ এখন ফটোক লৈ এতিয়া তোলপাৰ ছচিয়েল মিডিয়া। মুখ্যমন্ত্ৰীৰ সৈতে এই ফটোখনক লৈ একাংশ লোকে ট্ৰ’ল কৰাও দেখা গৈছে। কিন্তু জুবিন গাৰ্গ আচলতে কিয় গৈছিল মুখ্যমন্ত্ৰীক সাক্ষাৎ কৰিবলৈ? সেই কথা নজনাকৈয়ে একাংশ লোকে ছচিয়েল মিডিয়াত বিভিন্ন মন্তব্য কৰা পৰিলক্ষিত হৈছিল। ইয়াৰ প্ৰত্যুত্তৰ দিলে জুবিন গাৰ্গে।\nসোমবাৰৰ ‘আমাৰ অসম’ কাকতত জুবিন গাৰ্গে এই ঘটনাক লৈ প্ৰতিক্ৰিয়া প্ৰকাশ কৰিছে। কাকতখনত জুবিনে লিখিছে যে মুখ্যমন্ত্ৰীক সাক্ষাতৰ সময়ত পত্নী গৰিমাৰ লগতে বৃন্দাবন থিয়েটাৰৰ মালিকো উপস্থিত আছিল। এক দীৰ্ঘদিনীয়া পৰিকল্পনাৰ প্ৰসংগ লৈ মুখ্যমন্ত্ৰীক সাক্ষাৎ কৰিছিল। অসমৰ থলুৱা বস্তুবোৰ লৈ এক অৰ্থনৈতিক আন্দোলনৰ সপোন দেখিছে জুবিনে। এই পৰিকল্পনা সফল কৰিব পাৰিলে বহু ল’ৰা–ছোৱালীয়ে সংস্থাপন পাব। সেই পৰিকল্পনাটোৰ কামতেই মুখ্যমন্ত্ৰীক সাক্ষাৎ কৰা বুলি উল্লেখ কৰে জুবিনে। ফাইল ফটো\nজুবিনে লিখিছে – ‘‘এই কামটোৰ বাদেও সৰ্বাদাক বানপানীৰ কথা সুধিছো। লকডাউন আরু কোৰোণাত বিধ্বস্ত শিল্পী আৰু কলা–কুশলীসকলৰ কাৰণেও কিবা এটা কৰিবলৈ কৈ আহিছো। চৰকাৰে ৰাইজৰ বাবে কাম কৰিবই লাগিব। আমাৰ সংস্কৃতিৰ লগতে বাণিজ্য আৰু অৰ্থনীতিৰো বিকাশ হ’ব লাগিব। অসম আৰু অসমীয়াৰ স্বাৰ্থত দিছপুৰেও আগবঢ়াব লাগিব সহায়ৰ হাত। সকলোতে ৰাজনীতি নহ’ব। মাটি আৰু মানুহ ৰাজনীতিতকৈ ডাঙৰ।’’\n‘‘অসম আৰু অসমীয়া মানুহৰ বাবে যেতিয়াই প্ৰয়োজন মাত মাতিছো। ‘কা’ আন্দোলনৰ সময়ত অসমীয়া মানুহৰ হৈ মুখ্যমন্ত্ৰীক গালি পাৰিছো। এতিয়া এটা বিশেষ কামত মুখ্যমন্ত্ৰীক সাক্ষাৎ কৰিছো। কোন মুখ্যমন্ত্ৰী সেইটো ডাঙৰ কথা নহয়, কিন্তু অসমৰ কামত আহিব পৰা কাম এটাত মুখ্যমন্ত্ৰীক লগ ধৰি আমাৰ কথাবোৰ ক’ব লাগিব। অসম আৰু অসমীয়াৰ স্বাৰ্থত প্ৰয়োজনত আন্দোলন কৰিছো, প্ৰয়োজনত দিছপুৰৰো ওচৰ চাপিম।’’ – মন্তব্য জুবিনৰ।\n‘কা’ তেতিয়াও মনা নাই, এতিয়াও নামানো বুলি উল্লেখ কৰি জুবিনে আৰু লিখিছে যে অসমৰ কামত আহিব পৰা প্ৰকল্প এটাৰ কাৰণে মুখ্যমন্ত্ৰীক লগ ধৰিছো। মই তেওঁৰ ঘৰলৈ ভাত খাবলৈ যোৱা নাই। নিজৰ কামৰ কাৰণে যোৱা নাই। কোৰোণাই চাৰিওফালে অৱস্থা বেয়া কৰিছে। বানপানীতো বহুত মানুহ মৰিছে। অসমীয়া মানুহৰ কঁকাল ভাঙি গৈছে। এতিয়া আন্দোলনৰ লগতে ৰাজহাড়ডালো পোনাই ৰাখিবৰ বাবেও যুঁজিব লাগিব। ফাইল ফটো


Kofcold in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Kofcold ar byavahar, ppali, parshwakriya, upkaar, kriya-pratikriya aaru satarkatabani\nKofcold की जानकारी\nKofcold ৰ লাভ আৰু ব্যৱহাৰসমূহ- Kofcold Benefits & Uses in Assamese- Kofcold ar laabh aaru byavaharsamuh\nKofcold ৰ পালি আৰু সেয়া কেনেদৰে ল'ব- Kofcold Dosage & How to Take in Assamese - Kofcold ar paali aaru xeya kenedore lobo\nKofcold ৰ পাৰ্শ্চক্ৰিয়াসমূহ- Kofcold Side Effects in Assamese- Kofcold ar parshwakriyasamuh\nKofcold সংক্ৰান্ত সতৰ্কতাবাণীসমূহ- Kofcold Related Warnings in Assamese- Kofcold xonkranta xatarkatabanisamuh\nঅইন দৰৱৰ সৈতে Kofcoldৰ গুৰুতৰ ক্ৰিয়া-প্ৰতিক্ৰিয়া- Severe Interaction of Kofcold with Other Drugs in Assamese- Oinor xoite Kofcold ar gurutor kriya-pratikriya\nKofcold মতভেদসমূহ- Kofcold Contraindications in Assamese- Kofcold nishedhsamuh\nKofcold ৰ বিষয়ে সততে সোধা প্ৰশ্নসমূহ- Frequently asked Questions about Kofcold in Assamese- Kofcold ar bikhoye satate xodha prashnasamuh\nখাদ্য আৰু মদৰ সৈতে Kofcold ক্ৰিয়া-প্ৰতিক্ৰিয়া- Kofcold Interactions with Food and Alcohol in Assamese- khadya aaru modor xoite Kofcold kriya-pratikriya\nKofcold ৰ লাভ আৰু ব্যৱহাৰসমূহ - Kofcold Benefits & Uses in Assamese - Kofcold ar laabh aaru byavaharsamuh\nKofcold তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nKofcold ৰ পালি আৰু সেয়া কেনেদৰে ল'ব - Kofcold Dosage & How to Take in Assamese - Kofcold ar paali aaru xeya kenedore lobo\nKofcold-ৰ উপাদানসমূহ - Kofcold Active Ingredients in Assamese - Kofcold-ar upadaansamuh\nKofcold ৰ পাৰ্শ্চক্ৰিয়াসমূহ - Kofcold Side Effects in Assamese - Kofcold ar parshwakriyasamuh\nগৱেষণাৰ ভিত্তিত, Kofcold ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nKofcold সংক্ৰান্ত সতৰ্কতাবাণীসমূহ - Kofcold Related Warnings in Assamese - Kofcold xonkranta xatarkatabanisamuh\nKofcold-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nKofcold ৰ গৰ্ভাবস্থাৰ সময়ত পাৰ্শ্ব-প্ৰতিক্ৰিয়া জনা নাযায় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nKofcold-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nKofcold স্তন্যপায়ী মহিলাৰ বাবে সম্পূৰ্ণৰূপে সুৰক্ষিত।\nবৃক্কত Kofcold কি প্ৰভাৱ দেখা গৈছে?\nবৃক্ক ৰ বাবে Kofcold সম্পূৰ্ণৰূপে সুৰক্ষিত।\nযকৃতত Kofcold কি প্ৰভাৱ দেখা গৈছে?\nKofcoldৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Kofcold ৰ কি প্ৰভাৱ দেখা গৈছে?\nKofcoldৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Kofcoldৰ গুৰুতৰ ক্ৰিয়া-প্ৰতিক্ৰিয়া - Severe Interaction of Kofcold with Other Drugs in Assamese - Oinor xoite Kofcold ar gurutor kriya-pratikriya\nKofcold তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nKofcold মতভেদসমূহ - Kofcold Contraindications in Assamese - Kofcold nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Kofcold লোৱা অনুচিত যাতে -\nKofcold ৰ বিষয়ে সততে সোধা প্ৰশ্নসমূহ - Frequently asked Questions about Kofcold in Assamese - Kofcold ar bikhoye satate xodha prashnasamuh\nএই Kofcold-এ অভ্য়াস বা নিচাৰ সৃষ্টি কৰে নেকি?\nনহয়, আপনি Kofcoldৰ প্ৰতি আসক্ত নহয়।\nKofcold লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Kofcoldয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Kofcold লওক।\nনহয়, Kofcoldয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Kofcold ক্ৰিয়া-প্ৰতিক্ৰিয়া - Kofcold Interactions with Food and Alcohol in Assamese - khadya aaru modor xoite Kofcold kriya-pratikriya\nখাদ্য আৰু Kofcoldৰ ক্ৰিয়া-প্ৰতিক্ৰিয়া\nখাদ্যৰ সৈতে Kofcold লোৱাট নিৰাপদ।\nমদ আৰু Kofcoldৰ মাজৰ প্ৰতিক্ৰিয়া\nKofcold আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nKofcold ৰ অনুকল্প - Substitutes for Kofcold in Assamese\nআপুনি বা আপোনাৰ পৰিয়ালৰ কোনোবাই Kofcold লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Kofcold ব্যৱহাৰ কৰিছিল নেকি?\nআপুনি কিমান পৰিমাণে Kofcold সেৱন কৰিছিল?\nআপুনি Kofcold ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Kofcold সেৱন কৰে?


Entertainment News: আৰবাজ, চোহেইল, চলমানক আপুনি এই ফটোখনত চিনাক্ত কৰিব পাৰিছেনে ? একেলগে থিয় হৈ থকা এই শিশুকেইটা কোন কোন জানো আহক ...– News18 assam\nআৰবাজ, চোহেইল, চলমানক আপুনি এই ফটোখনত চিনাক্ত কৰিব পাৰিছেনে ? একেলগে থিয় হৈ থকা এই শিশুকেইটা কোন কোন জানো আহক ...\nবলীউড (Bollywood) উদ্যোগৰ বহু অভিনেতাৰ শৈশৱৰ ফটো সামাজিক মাধ্যমত দিনে দিনে ভাইৰেল হৈ পৰে। ছবিখন অভিনেতা আৰবাজ খানে তেওঁৰ অফিচিয়েল ইনষ্টাগ্ৰাম একাউণ্টৰ পৰা শ্বেয়াৰ কৰিছিল। তেওঁক ডাঙৰ ভায়েক চলমান খান (Salman Khan), সৰু ভায়েক চোহেইল খান আৰু ভগ্নী আলভিৰা খানৰ সৈতে দেখা গৈছে।\nLast Updated : January 14, 2022, 11:12 IST\nবলীউড (Bollywood) উদ্যোগৰ বহু অভিনেতাৰ শৈশৱৰ ফটো সামাজিক মাধ্যমত দিনে দিনে ভাইৰেল হৈ পৰে। য'ত তেওঁলোকক চিনাক্ত কৰাটো বৰ কঠিন। ইফালে কিছুমান শিল্পীৰ শৈশৱৰ ছবি ছচিয়েল মিডিয়াত ভাইৰেল হৈ আছে। এই ছবিখনত ৩ জন ল'ৰা আৰু এজনী ছোৱালী আছে। অনুৰাগীসকলে তেওঁলোকক চিনাক্ত কৰাটো বহুত বেছি কঠিন অনুভৱ কৰে। কিন্তু যদি আপুনি অলপ সাৱধানে চায়, চিনাক্ত কৰাটো বৰ কঠিন নহ'ব।\nছবিখন অভিনেতা আৰবাজ খানে তেওঁৰ অফিচিয়েল ইনষ্টাগ্ৰাম একাউণ্টৰ পৰা শ্বেয়াৰ কৰিছিল। তেওঁক তেওঁৰ ডাঙৰ ভায়েক চলমান খান, সৰু ভায়েক চোহেইল খান আৰু ভগ্নী আলভিৰা খানৰ সৈতে দেখা গৈছে। অনুৰাগীসকলে এইটো দেখি যথেষ্ট আচৰিত হৈছে আৰু কাকো চিনাক্ত কৰিবলৈ সক্ষম নহয়। তেনে ক্ষেত্ৰত, তেওঁলোকে মন্তব্য বাকচত নিৰন্তৰ সুধি থাকে। আনহাতে কিছুমান মানুহে আনকি তেওঁক চিনাক্ত কৰিছে আৰু কৈছে।\nআপোনাক কওঁ যে অভিনেতা চলমান খানেও আৰবাজ খানৰ এই ছবিখন শ্বেয়াৰ কৰাৰ পিছত এই ছবিখন টুইট কৰিছিল। যাৰ সৈতে ইয়াক 'মাত্ৰ কেইবছৰমান আগতে' শিৰোনাম দিয়া হৈছিল।\nআপোনাক কওঁ যে ছবিখনত হালধীয়া টি-চাৰ্ট পিন্ধি থিয় হৈ থকা লৰা আন কোনো নহয় বলীউডৰ ভাইজান অৰ্থাৎ চলমান খান। তেওঁৰ কাষত ৰঙা টি-চাৰ্ট পিন্ধা আৰবাজ খান আছে। আৰবাজৰ কাষত তেওঁৰ সৰু ভগ্নী আলভিৰা আছে। চাৰিজন ভাই-ভনীৰ ভিতৰত কনিষ্ঠ চোহেইল খান আলভিৰাৰ কাষত থিয় হৈ আছে। চাৰিজনৰ দুয়োকে বহুত ভাল দেখাইছে। নিজৰ এই শৈশৱৰ ছবিখনত সকলোকে বহুত মৰমলগা দেখাইছে।\nFirst published: January 14, 2022, 11:12 IST\nArbaaz KhanBollywood ActressSalman Khan


1 বংশা 21 - ইণ্ডিয়ান ৰিভাইচ ভাৰচন (IRV) আচামিচ - 2019\n1 বংশা 21\n1ইস্ৰায়েলৰ বিৰুদ্ধে শত্রু থিয় হৈ ইস্ৰায়েলক গণনা কৰিবলৈ দায়ূদক উচটাইছিল।\n2দায়ূদে যোৱাবক আৰু সৈন্যৰ অধিকাৰী সকলক ক’লে, “যোৱা, তোমালোকে বেৰ-চেবাৰ পৰা দানলৈকে ইস্ৰায়েল লোকসকলক গণনা কৰা আৰু ঘূৰি আহি মোক বিৱৰণ দিবা, যাতে মই তেওঁলোকৰ সংখ্যা জানিব পাৰোঁ।”\n3যোৱাবে ক’লে, “যিহোৱাই তেওঁৰ সৈন্যসকলক এতিয়া যিমান আছে তাতকৈ এশ গুণ অধিক বৃদ্ধি কৰক। কিন্তু হে মোৰ প্ৰভু মহাৰাজ, তেওঁলোক সকলোৱে জানো মোৰ প্ৰভুৰ পৰিচৰ্যা নকৰে? কিয় মোৰ প্ৰভুৱে এইদৰে বিচাৰিছে? কিয় ইস্ৰায়েলৰ ওপৰত দোষ কঢ়িয়াই আনিছে?”\n4কিন্তু ৰজাৰ বাক্য যোৱাবৰ বিৰুদ্ধে চুড়ান্ত আছিল, সেয়ে যোৱাব সেই ঠাই এৰি ইস্ৰায়েলৰ চাৰিওদিশে ফুৰিলে আৰু যিৰূচালেমলৈ উভতি আহিল।\n5তাৰ পাছত যোৱাবে যুদ্ধাৰু সকলৰ সম্পূৰ্ণ সংখ্যা দায়ূদৰ আগত দিলে। তাত ইস্ৰায়েলৰ মাজত এঘাৰ লাখ তৰোৱাল ধৰোঁতা লোক আছিল। যিহূদাৰ অকলেই চাৰি লাখ সত্তৰ হাজাৰ সৈন্য আছিল।\n6কিন্তু তেওঁলোকৰ মাজত লেবী আৰু বিন্যামীনক গণনা কৰা নহ’ল, কাৰণ ৰজাৰ সেই আজ্ঞাত যোৱাবৰ ঘৃণা উপজিল।\n7ঈশ্বৰে সেই কাৰ্যত অসন্তোষ পালে, সেয়ে তেওঁ ইস্ৰায়েলক আঘাত কৰিলে।\n8দায়ূদে ঈশ্ৱৰক ক’লে, “এই কৰ্ম কৰাৰ যোগেদি মই মহা পাপ কৰিলোঁ। এতিয়া আপোনাৰ দাসৰ অপৰাধ ক্ষমা কৰক, কিয়নো মই অতিশয় অজ্ঞানৰ দৰে কৰ্ম কৰিলোঁ।”\n9যিহোৱাই দায়ূদৰ দৰ্শক গাদক ক’লে,\n10“যোৱা দায়ূদক গৈ কোৱা: ‘যিহোৱাই এই কথা কৈছে: “মই তোমাক নিৰ্বাচন কৰিবলৈ তিনিটা সুযোগ দিছোঁ। তাৰ মাজত এটা বাচি লোৱা।””\n11সেয়ে গাদে দায়ূদৰ ওচৰলৈ গ’ল আৰু তেওঁক ক’লে, “যিহোৱাই এই কথা কৈছে: ‘ইয়াৰ ভিতৰত এটা নিৰ্বাচন কৰা:\n12নাইবা তিনি বছৰ আকাল হ’ব, বা তিনি মাহলৈকে শত্ৰুবোৰৰ তৰোৱাল আপোনাৰ দেশত ব্যাপ্ত হৈ আপোনাক অত্যাচাৰ কৰিব, বা তিনি দিনলৈকে যিহোৱাৰ তৰোৱাল, অৰ্থাৎ দেশত মহামাৰীৰ লগত ইস্ৰায়েল দেশৰ সীমাত সংহাৰ কৰোঁতা যিহোৱাৰ দূতে ভ্ৰমণ কৰিব।’ এই হেতুকে যিজন সৰ্ব্বশক্তিমান ঈশ্বৰে মোক পঠালে, তেওঁক কি উত্তৰ দিম, তাক এতিয়া বিবেচনা কৰি চাওক।”\n13দায়ূদে গাদক ক’লে, “মই বৰ বিপদত পৰিছোঁ, মোক যিহোৱাৰ হাতত দিয়ক, কিয়নো তেওঁৰ দয়া প্ৰচুৰ, কিন্তু মোক মানুহৰ হাতত নিদিব।”\n14সেয়ে যিহোৱাই ইস্ৰায়েলৰ মাজলৈ মহামাৰী পঠালে, আৰু ইস্ৰায়েলৰ সত্তৰ হাজাৰ লোকৰ মৃত্যু হ’ল।\n15ঈশ্বৰে যিৰূচালেমক ধংস কৰিবলৈ এজন দূত তালৈ পঠালে। যেতিয়া তেওঁ ধংস কৰিবলৈ ল’লে, তেতিয়া যিহোৱাই সেই অনিষ্টৰ বিষয়ে চিন্তা কৰি নিজৰ মন সলনি কৰিলে, আৰু তেওঁ ধ্বংসকাৰী দূতক কলে, “এয়ে জুৰিছে, এতিয়া তোমাৰ হাত কোঁচোৱা।” সেই সময়ত যিহোৱাৰ দূত যিবুচীয়াৰ অৰ্ণনৰ মৰণা মৰা ঠাইত থিয় হৈ আছিল।\n16দায়ূদে ওপৰলৈ চাই দেখিলে যে, যিহোৱাৰ দূত পৃথিৱী আৰু আকাশৰ মাজত থিয় হৈ আছে, আৰু যিৰূচালেমৰ ওপৰলৈ হাতত এখন খোলা তৰোৱাল দাঙি ধৰি আছিল। তেতিয়া দায়ূদে আৰু বৃদ্ধ লোকসকলে চট কাপোৰ পিন্ধি মাটিত মুখতল কৰি পৰিল।\n17দায়ূদে ঈশ্বৰক ক’লে, “যি জনে লোকসকলক গণনা কৰিবলৈ আজ্ঞা দিলে, সেই জন জানো মই নহওঁ? মই এই পাপ কৰ্ম কৰিলোঁ, কিন্তু এই মেৰবিলাকে কি কৰিলে? হে মোৰ ঈশ্বৰ যিহোৱা, বিনয় কৰোঁ, আপোনাৰ হাতেৰে মোক আৰু মোৰ পৰিয়ালক শাস্তি দিয়ক, কিন্তু আপোনাৰ লোকসকলক মহামাৰীৰে শাস্তি নিদিব।”\n18সেয়ে যিহোৱাৰ দূতে দায়ূদক যিবুচীয়াৰ অৰ্ণনৰ মৰণা মৰা ঠাইত যিহোৱাৰ উদ্দেশে এটা যজ্ঞবেদী স্থাপন কৰিবৰ অৰ্থে আজ্ঞা দিবলৈ গাদক ক’লে।\n19গাদে নিৰ্দেশ দিয়া অনুসাৰে কৰিবলৈ যিহোৱাৰ নামেৰে দায়ুদ তালৈ উঠি গ’ল।\n20যেতিয়া অৰ্ণনে ঘেঁহু মৰণা মাৰি আছিল, তেতিয়া তেওঁ পাছফাললৈ ঘূৰি দূতক দেখিলে। তেওঁ আৰু তেওঁৰ চাৰিজন পুত্রই নিজকে লুকুৱালে।\n21দায়ূদে অৰ্ণনৰ ওচৰলৈ আহিলে, আৰু অৰ্ণনে দায়ূদক দেখা পালে। তেওঁ মৰণা মৰা ঠাই পৰা আহি দায়ূদৰ আগত মাটিত মুখ লগাই প্ৰণিপাত কৰিলে।\n22তেতিয়া দায়ূদে অৰ্ণনক ক’লে, “তুমি মৰণা মৰা এই ঠাইডোখৰ মোক দিয়া, যাতে মই এই ঠাইতে যিহোৱাৰ উদ্দেশে এটা যজ্ঞবেদী নিৰ্ম্মাণ কৰিব পাৰোঁ। মই ইয়াৰ সম্পূৰ্ণ দাম দিম, যাতে লোকসকলৰ মাজৰ পৰা মহামাৰী দূৰ হয়।\n23অৰ্ণনে দায়ূদক ক’লে, “প্ৰভু মহাৰাজ আপোনাৰ নিজৰ নিচিনাকৈ ইয়াক লওক। আপোনাৰ দৃষ্টিত যি ভাল দেখে, তাকেই কৰক। চাওক, মই হোম-বলিৰ অৰ্থে ষাঁড়-গৰু, খৰিৰ অৰ্থে মৰণা মৰা যন্ত্ৰ, আৰু নৈবেদ্যৰ অৰ্থে ঘেঁহু; এই সকলো মই আপোনাৰ বাবে দিম।”\n24দায়ুদ ৰজাই অৰ্ণনক ক’লে, “নহয়, মই সম্পূৰ্ণ মূল্য দিহে কিনি ল’ম। যিহোৱাৰ উদ্দেশে হোম-বলি উৎসৰ্গ কৰিব খোজা তোমাৰ যি আছে বিনামূল্যে মই নলওঁ।”\n25সেয়ে দায়ূদে সেই ঠাইৰ কাৰণে ছশ চেকল সোণ দিলে।\n26দায়ূদে সেই ঠাইত যিহোৱাৰ উদ্দেশে এটা যজ্ঞবেদী নিৰ্ম্মাণ কৰি, হোম-বলি আৰু মঙ্গলাৰ্থক বলি উৎসৰ্গ কৰিলে। তেওঁ যিহোৱাৰ ওচৰত প্ৰাৰ্থনা কৰিলে, তাতে তেওঁ আকাশৰ পৰা হোম-বেদিত অগ্নি পেলাই তেওঁক উত্তৰ দিলে।\n27তেতিয়া যিহোৱাই দূতক আজ্ঞা কৰিলে, আৰু দূতে নিজৰ তৰোৱাল খাপত ভৰাই হ’ল।\n28দায়ূদে যেতিয়া যিহোৱাই যিবুচীয়া অৰ্ণনৰ মৰণা মৰা ঠাইত উত্তৰ দিয়া দেখিলে, তেতিয়া তেওঁ সেই সময়তে সেই ঠাইত বলিদান দিলে।\n29সেই সময়ত, মোচিয়ে মৰুপ্রান্তত নিৰ্ম্মাণ কৰা যিহোৱাৰ আবাস, আৰু হোম-বলিৰ বাবে যজ্ঞবেদি, গিবিয়োনৰ ওখ ঠাইত আছিল।\n30অৱশ্যে দায়ূদে ঈশ্বৰৰ পৰামৰ্শ লবলৈ তেওঁৰ আগলৈ যাব নোৱাৰিছিল; কাৰণ যিহোৱাৰ দূতৰ তৰোৱাললৈ তেওঁ ভয় কৰিছিল।\n< 1 বংশা 20\n1 বংশা 22 >


কৃষকৰ তেজৰ ৰঙেই দেখা নাই চৰকাৰে, ক্ষতিপূৰণ দিয়াৰ প্ৰশ্ন ক'ত! -\nHomeৰাষ্ট্ৰীয়কৃষকৰ তেজৰ ৰঙেই দেখা নাই চৰকাৰে, ক্ষতিপূৰণ দিয়াৰ প্ৰশ্ন ক'ত!\nডিজিটেল ডেস্ক : কোনো কৃষক মৰা নাই! ১৭মহীয়া কৃষক বিদ্ৰোহৰ সময়ছোৱাত দেশৰ সাত শতাধিক কৃষকে প্ৰাণ আহুতি দিয়াৰ তথ্য পোহৰলৈ আহিছে যদিও কেন্দ্ৰীয় চৰাকৰে কৃষকৰ এই আত্মবলিদানক যেন অস্বীকাৰ কৰাৰ চেষ্টাহে কৰিছে! কৃষি আৰু কৃষক কল্যাণ মন্ত্ৰণালয়ে তেওঁলোকৰ হাতত প্ৰতিবাদত কৃষকৰ মৃত্যু হোৱাৰ তথ্য নাই বুলি মন্তব্য কৰিছে আৰু এনে পৰিপ্ৰেক্ষিতত ক্ষতিপূৰণ দিয়াৰ প্ৰশ্নই নাহে বুলি মন্তব্য কৰিছে।\nভোক আৰু শোকৰ ৰাতি নাযায়-নুপুৱাই! আপোনাৰ ভোক নিবাৰণ কৰা কৃষকৰ নিদ্ৰাবিহীন শোকৰ ৰাতি… কৃষকৰ ভোটেৰে শাসনৰ গাদীত বহা চৰকাৰৰ কৃষককেই শোষণ-নিৰ্যাতন। নিজৰ তেজ পানী কৰি উৎপাদন কৰা শস্যৰ মূল্যৰ বাবে তেজ বোৱাবলগা হ’ল কৃষকে। প্ৰায় পোন্ধৰ মাহযোৰা প্ৰতিবাদ। প্ৰাণ গ’ল ৭০০তকৈো অধিক কৃষকৰ। প্ৰতিবাদী কৃষকৰ ওপৰত প্ৰয়োগ কৰা হ’ল ‘চৰকাৰী ক্ষমতা’। ৰাজনীতিৰ পাশা খেলত পাকৈত প্ৰধানমন্ত্ৰী নৰেন্দ্ৰ মোদীয়ে অৱশেষত বাতিল কৰিলে বহু বিতৰ্কিত কৃষি আইন। তাতো ৰাজনীতি এৰা নাই মোদী নেতৃত্বৰ কেন্দ্ৰীয় চৰকাৰে। আন্দোলনত শ্বহীদ হোৱা ৭০০ৰো অধিক কৃষকৰ প্ৰাণাহুতিৰ ক্ষতিপূৰণ দিয়াৰ প্ৰশ্ন উত্থাপন হোৱাত আকৌ এবাৰ নিকৃষ্ট মানসিকতাৰ পৰিচয় দিলে বিজেপি চৰকাৰে।\nসংসদৰ শীতকালীন অধিবেশনত প্ৰশ্ন উত্থাপন হ’ল, আন্দোলনৰ সময়ত প্ৰাণ হেৰুওৱা কৃষকৰ হিচাপ চৰকাৰৰ হাতত আছেনে? আৰু শ্বহীদ কৃষকৰ পৰিয়ালক ক্ষতিপূৰণ হিচাপে চৰকাৰে আৰ্থিক অনুদান আগবঢ়াবনে? কেন্দ্ৰীয় চৰকাৰৰ উত্তৰ আছিল আশ্চৰ্যকৰ। সংসদৰ চলিত শীতকালীন অধিৱেশনত লোকসভাত কেন্দ্ৰীয় কৃষিমন্ত্ৰী নৰেন্দ্ৰ সিং টোমৰে এক লিখিত উত্তৰত কয় যে, আন্দোলনৰ সময়ত নিহত হোৱা কৃষকৰ সংখ্যা আৰু সেই সন্দৰ্ভত দাখিল হোৱা কোনো তথ্য চৰকাৰৰ হাতত নাই। তেনেক্ষেত্ৰত কোনো আৰ্থিক অনুদান দিয়াৰ প্ৰশ্নই নাহে। লগতে মন্ত্ৰীগৰাকীয়ে সদনক কয় যে, কেন্দ্ৰীয় চৰকাৰে কৃষক নেতাসকলৰ লগত ১১ লানিকৈ কথাবতৰা পাতিছিল কিন্তু কোনো সুফল নোলাল।\nআনহাতে, কৃষক আন্দোলনত ৭০০ৰো অধিক প্ৰতিবাদী কৃষক নিহত হোৱা বুলি কৃষক সংগঠনে দাবী কৰি আহিছে। উল্লেখ্য যে, ১১ দিন পূৰ্বে প্ৰধানমন্ত্ৰী মোদীয়ে তিনিওখন বিতৰ্কিত কৃষি আইন বাতিল কৰাৰ ঘোষণা কৰিছিল। কিন্তু কৃষি আইন বাতিল কৰি কৃষকৰ তেজৰ মূল্য নিদিয়া মোদী চৰকাৰৰ প্ৰকৃত উদ্দেশ্য কি তাক লৈ প্ৰশ্ন উঠিছে। এয়াও এক ৰাজনৈতিক অভিসন্ধি নেকি!\nPrevious articleএক ফুল দুই মালী! প্ৰিয়জনক নোপোৱাৰ বেদনাত উতল-পাতল কেট-আলিয়াৰ হৃদয়\nNext articleবিয়া নহয় যেন ‘ছিক্ৰেট মিছন’! প্ৰতিদিনে সলনি হৈছে ভিকী-কেটৰ বিয়াৰ এছঅ’পি, হাইৰাণ অতিথি!


যৌনতা নিষিদ্ধ! নিৰ্দেশ অমান্য কৰিলে ৭ বছৰ কাৰাদণ্ড, ক’ত দিয়া হৈছে এই কঠোৰ নিৰ্দেশ? | Asom Live 24\nএক কঠোৰ নিৰ্দেশে বিশ্বৰ লাখ লাখ ক্ৰীড়াপ্ৰেমীক হতাশ কৰিছে৷ ফিফা বিশ্ব ফুটবল ২০২২ৰ আয়োজক দেশ কাটাৰে ঘোষণা কৰা কঠোৰ নিৰ্দেশৰ পিছতে সমগ্ৰ ক্ৰীড়া বিশ্বতে তুমুল চাঞ্চল্যৰ সৃষ্টি হৈছে৷\nউল্লেখ্য যে ক্ৰীড়া বিশ্বৰ বৃহৎ তথা ফুটবল বিশ্বৰ বৃহত্তম প্ৰতিযোগিতা ফিফা বিশ্ব ফুটবল ২০২২ প্ৰথমবাৰৰ বাবে মধ্যপ্ৰাচ্যৰ ইছলামিক দেশ কাটাৰত অনুষ্ঠিত হ’ব৷ প্ৰতিযোগিতাখনকলৈ ফুটবল অনুৰাগীসকলক উৎকণ্ঠিত হৈ থকাৰ সময়তে কাটাৰকে ঘোষণা কৰিছে যে দেশখনত অনুষ্ঠিত প্ৰতিযোগিতাত দৰ্শনৰ বাবে যোৱা কোনো লোকেই যৌন সম্পৰ্ক স্থাপন কৰিব নোৱাৰিব৷\nউল্লেখ্য যে সাধাৰণতে বিশ্বৰ বৃহৎ ক্ৰীড়া প্ৰতিযোগিতাসমূহত এক বিশাল যৌন ব্যৱসায় চলে৷ বিশেষকৈ ক্ৰীড়া প্ৰেমীৰ যৌন কামনা পূৰণ কৰিবলৈ বিভিন্ন দেশৰ যৌন কৰ্মীসকলৰ সমাৱেশ ঘটে৷ কিন্তু এইবাৰ কাটাৰে ফিফা বিশ্বকাপৰ উপলক্ষ্যে যৌন সম্ভোগ নিষিদ্ধ কৰাৰ পিছতে এই বৃহৎ ব্যৱসায়ত ভাটা পৰা বুলিয়েই ধাৰণা কৰা হৈছে৷\nকাটাৰে ঘোষণা কৰা মতে ফিফা বিশ্বকাপ চাবলৈ অহা অনুৰাগীসকলে দেশখনত প্ৰৱেশ কৰাৰ পিছতে কঠোৰ নিয়ম মানি চলিব লাগিব। আচলতে ইছলামিক ৰাষ্ট্ৰ কাটাৰত যৌন সম্পৰ্ক সম্পৰ্কীয় কঠোৰ নিয়ম পূৰ্বৰে পৰা প্ৰচলিত আছে।\nখেল চাবলৈ যোৱা স্বামী বা পত্নীৰ বাহিৰে আন ক্ৰীড়া প্ৰেমীয়ে যৌন সম্পৰ্ক স্থাপন কৰাটো দেশখনে অবৈধ ঘোষণা কৰাৰ লগতে কঠোৰ শাস্তিৰ ব্যৱস্থা কৰিছে। কাটাৰলৈ যোৱা চিংগল লোকসকলে যদি কাৰোবাৰ লগত যৌন সম্পৰ্ক স্থাপন কৰি ধৰা পৰে, তেওঁলোকক তেন্তে আৰক্ষীয়ে গ্ৰেপ্তাৰ কৰিব পাৰে। আনকি তেনে লোকে ৭ বছৰৰ কাৰাবাসো খাটিবলগীয়া হ’ব পাৰে৷\nকাটাৰে বিদেশী ফুটবল অনুৰাগীসকলক সকীয়াই দিছে যে এইবাৰৰ ফুটবল বিশ্বকাপত ৱান নাইট ষ্টেণ্ড সম্পূৰ্ণৰূপে নিষিদ্ধ কৰা হ’ব। যদি কাৰোবাক ইয়াৰ লগত জড়িত পোৱা যায় তেন্তে তেওঁ ৭ বছৰ কাৰাবাস প্ৰায় নিশ্চিত।\nউল্লেখ্য যে কাটাৰে এই ঘোষণা কৰা পিছতে এইবাৰৰ বিশ্বকাপক প্ৰথম যৌন নিষেধাজ্ঞামূলক বিশ্ব ফুটবল বিশ্বকাপ বুলি অভিহিত কৰা হৈছে৷ ইয়াৰ পূৰ্বে কোনো বিশ্বকাপ ফুটবল প্ৰতিযোগিতাতে এনে ঘোষণা কৰাৰ নজিৰ পাবলৈ নাই।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamQatarQatar FIFA World CupQatar FIFA World Cup 2022